
Pratarme 


1973 metų rudenį Paulis Ricoeuras iš Paryžiaus atvyko i Fort 
Worthą skaityti paskaitų ciklo, skirto Teksaso krikščioniškojo 
universiteto šimto metų sukakčiai paminėti. Ciklas buvo pa- 
vadintas „Diskursas ir reikšmės perteklius“. Ankstesnis ciklo 
pavadinimas tapo knygos Interpretacijos teorija, kurioje patei- 
kiame išplėtotą teksto variantą, paantrašte. Toks pervardinimas 
atspindi teksto išsituruliojimą į sistemingą ir nuoseklią teoriją; 
kuria bandoma žmogaus kalbos vienovę apmąstyti atsižvelgiant 
įjos vartosenos įvairovę. 

Kyla pagrįstas klausimas apie šio teksto vietą kalbai ir dis- 
kursui skirtų Ricoeuro darbų, pasirodžiusių po Blogio simbolikos 
(1960), horizonte. Šio plataus horizonto siekiamybė - visapusiška 
kalbos filosofija, kuri pajėgtų aprėpti daugybę žmogaus raiškos 
akto funkcijų ir išsamiai paaiškintų jų tarpusavio santykius. Nė 
viena kalbamuoju laikotarpiu (1960-1969) paskelbta studija ne- 
turi pretenzijų į tokią nuoseklią filosofinę sistemą; neteigiama, 
kad ji išryškėja ir darbų visumoje, nes Ricoeuras abejoja, jog ją 
gali sukurti vienas mąstytojas. 

Koks Interpretacijos teorijos santykis su tokia siekiamybe? Jai 
tenka išskirtinė vieta — tokie darbai, kaip Freudas ir filosofija (1965) 
ir Interpretacijų konfliktas (1969), iš esmės yra įvairių kalbos kaip 


diskurso vartosenos atvejų tyrimai, o Interpretacijos teorija siūlo 
žmogaus kalbos vienovės viziją jos funkcinės įvairovės pers- 
pektyvoje. Interpretacijos teorijoje Paulis Ricoeuras pateikia vien- 
tisos kalbos filosofiją. 

Paskaitų ciklas paskatino 1975 metais Teksaso krikščioniš- 
kajame universitete surengti tekstų interpretacijos seminarą bei 
kalbai skirtą simpoziumą. Pakartotinio apsilankymo Teksase 
metu, aptardamas Universiteto dėstytojų ir pačių įvairiausių 
disciplinų aspirantų darbus, profesorius Ricoeuras išplėtojo savo 
teoriją. Minėti renginiai paliudijo jo interpretacijos teorijos bei 
kalbos filosofijos aktualumą. Norėdami, kad su ja susipažintų 
kuo platesnė auditorija, šioje knygoje siūlome papildytas Paulio 
Ricoeuro paskaitas, skirtas Teksaso krikščioniškojo universiteto 
šimtmečiui. 

Dalyvauti jubiliejaus renginiuose Universitetas pakvietė pa- 
čius iškiliausius nūdienos protus; ši garbė teko ir profesoriui 
Pauliui Ricoeurui. Atsidėkodamas jis pagerbė Universitetą, šven- 
tei paskyręs tokį svarų darbą. Mes esame jam dėkingi. 


Tedas Kleinas 

Filosofijos katedros vadovas 

Teksaso krikščioniškasis universitetas 
Fort Worth, Teksasas 


[Zanga 


Keturių šią knygą sudarančių esė pagrindas - papildytos pa- 
skaitos, mano skaitytos 1973 metų lapkričio 27-30 dienomis 
Teksaso krikščioniškajame universitete, minint jo šimto metų 
sukaktį. Jas galima skaityti kaip savarankiškas esė, bet galima 
skaityti ir kaip laipsnišką artėjimą prie vienintelės problemos 
sprendimo - kalbos supratimo tame lygmenyje, kuriame gims- 
ta eilėraščiai, pasakojimai bei esė - tiek literatūriniai, tiek filo- 
sofiniai. Kitaip tariant, pagrindinė šių keturių esė problema - 
kūrinių problema; ypač kalba kaip kūrinys. 

Problema visiškai aprėpiama tik ketvirtojoje esė, kurioje su- 
sitelkiama ties dviem iš pažiūros priešingomis nuostatomis, 
įmanomomis analizuojant kalbą kaip kūrinį; kalbu apie aiški- 
nimo ir supratimo priešpriešą. Mano manymu, tai - tik tariama 
priešprieša; ją įmanoma įveikti šias dvi nuostatas atskleidus kaip 
dialektiškai tarpusavyje susijusias. Tad ši dialektika ir tapo mano 
paskaitų horizontu. 

Jei galima teigti, kad šios mano pastabos iš tikrųjų nurodo į 
aiškinimo ir supratimo dialektiką, pirmasis žingsnis link jos turi 
būti ryžtingas: turime peržengti slenkstį, už kurio kalba iškyla 
kaip diskursas. Todėl pirmosios esė tema ir yra kalba kaip dis- 
kursas. Tačiau diskurso kriterijus visiškai atskleidžia tik rašytinė 

kalba; tad antrasis tyrimas skirtas pokyčių, atsirandančių tada, 
kai diskursas jau nebe sakomas, o užrašytas, amplitudei. Todėl 
antrosios esė pavadinimas - „Šneka ir raštas“. 

Kitą impulsą iš šių svarstymų kylančiai teksto teorijai suteikia 
daugiabalsiškumo — būdingo ne vien žodžiams (polisemija) ar net 
sakiniams (neapibrėžtumas), bet ir ištisiems diskurso kūriniams, 
kaip eilėraščiai, pasakojimai ar esė — problema. Daugiabalsiš- 
kumo problema, gvildenama trečiojoje esė, padeda ryžtingai 
pereiti prie interpretacijos problemos, valdomos aiškinimo ir 
supratimo dialektikos, kuri, kaip jau minėjau, yra šių esė vi- 
sumos horizontas. 

Nuoširdžiai dėkoju Teksaso krikščioniškojo universiteto ko- 
lektyvui už kvietimą skaityti paskaitas, tapusias šio darbo pa- 
matu, ir rūpestingą svetingumą, kurį patyriau lankydamasis 
Universitete. Džiaugiuosi galėjęs prisidėti pažymint jo šimtąsias 
metines. 


Kalba kaip diskursas 


Kalbos kaip diskurso problemos formuluotė, kuria remsimés šioje 
esė, yra moderni: ji būtų neįsivaizduojama be ryškaus šiuolaikinės 
kalbotyros progreso. Nepaisant formuluotės naujumo, pati prob- 
lema nėra nauja. Ji egzistuoja nuo amžių. Platonas Kratile įrodė, 
kad pavienių žodžių ar vardų „teisingumo“ problema neišspren- 
džiama, nes įvardijimas nėra kalbos galimybių riba ar vienintelė 
funkcija. Kalbos logos reikalauja bent daiktavardžio ir veiksma- 
žodžio, ir susipindami šiedu žodžiai konstituoja pirminį kalbos 
ir minties vienetą. Tačiau ir šis vienetas tėra pretenzija į tiesą; 
kiekvienu konkrečiu atveju tenka svarstyti, ar ji pagrįsta. 

Ta pati problema iškyla ir brandesniuose Platono kūriniuose — 
Teateite ir Sofiste. Juose bandoma suprasti, kur glūdi klaidos gali- 
mybė, t.y. kodėl - jei kalbėti visuomet reiškia ką nors pasakyti — 
įmanoma pasakyti ne tai, ką norima pasakyti. Platonui vėl tenka 
pripažinti, kad pats žodis savaime nėra nei teisingas, nei klaidin- 
gas, tuo tarpu žodžių junginys gali ką nors reikšti, bet būti nesu- 
prantamas. Paradokso šaknys ir šįsyk slypi sakinyje, o ne žodyje. 

Būtent tokiame kontekste pirmą kartą iškyla diskurso sąvoka: 
klaida ir tiesa yra diskurso „aistros“, o diskursui būtini du pa- 
matiniai ženklai — daiktavardis ir veiksmažodis, kurių sintezė 
veda už žodžio ribų. Tą patį traktate Apie interpretaciją teigia ir 


14 KALBA KAIP DISKURSAS 


Aristotelis. Daiktavardis turi reikšme, o veiksmažodis, be reikš- 
mės, turi dar ir laiko nuorodą. Tik jų sąjunga pagimdo predikatinę 
jungtį, kurią jau galima pavadinti logos, diskursu. Šis sintetinis 
vienetas yra dvilypis teigimo ir neigimo veiksmas. Teiginį galima 
paneigti kitu teiginiu, jis gali būti teisingas arba klaidingas. 
Glausta mus dominančio klausimo ištakų apžvalga mums 
priminė ir kalbos kaip diskurso problemos senumą, ir tęstinumą. 
Tačiau dabar ją nagrinėsime kur kas naujesniais aspektais, atsi- 
žvelgdami į šiuolaikinės kalbotyros metodologiją bei atradimus. 
Kalbotyros perspektyvoje diskurso problema įgavo tikros prob- 
lemos statusą, nes diskursą dabar galima priešpriešinti opozicinei 
sąvokai, kurios antikos filosofai nepripažino arba laikė akivaizdžiu 
dalyku. Mūsų laikais ši opozicinė sąvoka yra savarankiškas moks- 
linio tyrimo objektas. Tai - kalbinis kodas, suteikiantis savitą struk- 
tūrą kiekvienai kalbinei sistemai — kiekvienai iš kalbų, kuriomis 
kalba skirtingos kalbinės bendruomenės. Šiuo atveju kalba reiškia 
kai ką kita nei paprastas gebėjimas kalbėti ar bendra kalbinė kompe- 
tencija. Ji nurodo konkrečią konkrečios kalbinės sistemos struktūrą. 
Žodžiai „struktūra“ ir „sistema“ iškelia naują problematiką, 
kuri grasina - bent pačioje pradžioje - laikinai užgožti, jei ne pa- 
naikinti, diskurso klausimą, išstumdama jį iš dėmesio centro ir 
paversdama šalutine problema. Šiandien diskursas mums prob- 
lemiškas kaip tik todėl, kad svarbiausieji kalbotyros atradimai su- 
siję su kalba kaip struktūra ir sistema, o ne su jos vartosena. Tad 
mūsų užduotis - išvesti diskursą iš nepelnytos tremties paribio. 


Langue ir parole: struktūrinis modelis 


Diskurso problemos pasitraukimas iš šiuolaikinių kalbos tyrimų 
akiračio — kaina, kurią tenka mokėti už didžiulius laimėjimus, 
pasiektus garsiosios šveicarų kalbininko Ferdinando de Saussu- 
re'o knygos Cours de linguistique générale dėka.! Jo darbas remiasi 
esmine kalbos kaip langue ir kalbos kaip parole skirtimi, smarkiai 
paveikusia šiuolaikinę kalbotyrą. (Atkreipkime dėmesį į tai, kad 
Saussure'as kalbėjo ne apie „diskursą“, bet apie parole. Vėliau 

išsiaiškinsime kodėl.) Langue yra kodas arba kodų rinkinys, iga- 
linantis konkretų kalbantįjį kurti parole, konkretų pranešimą. 

Su šia pagrindine perskyra susijusios keletas smulkesnių dis- 
tinkcijų. Pranešimas yra individualus, jo kodas - kolektyvinis. 
(Nemažą Durkheimo įtaką patyręs Saussure'as kalbotyrą laikė 
sociologijos atšaka.) Nevienodi pranešimo ir kodo santykiai su 
laiku. Pranešimas - laikinas įvykis, priklausantis įvykių sekai, 
sudarančiai diachroninį laiko matmenį; tuo tarpu kodas egzis- 
tuoja laike kaip vienalaikių elementų rinkinys, t.y. kaip sinchro- 
niška sistema. Pranešimas yra intencionalus; jis yra kieno nors. 
Kodas yra anonimiškas ir neintencionalus. Šiuo požiūriu jis yra 
nesąmoningas - ne nesąmoningų Freudo metapsichologijos geis- 
mų ar impulsų prasme, o kaip libido sferai nepriklausanti struk- 
tūrinė ir kultūrinė pasąmonė. 

Ypač svarbu, kad pranešimas yra pasirenkamas ir atsitiktinis, 
tuo tarpu kodas yra sistemingas ir privalomas tam tikrai kalbinei 
bendruomenei. Pastarąją priešpriešą atspindi kodo ir mokslinio 
tyrimo giminystė, - ypač jei turėsime omenyje žodžio mokslą, 
išryškinantį kone algebrinį baigtinėms diskrečių esinių sąran- 
goms - fonologinei, leksinei ar sintaksinei sistemai - būdingų 
kombinacinių galimybių lygmenį. Nors mokslinis parole apra- 
šymas įmanomas, ji patenka į daugelio mokslų, tarp jų ir akus- 
tikos, fiziologijos, sociologijos bei semantinės raidos istorijos, 
tyrimų sferą, tuo tarpu langue tėra vieno, kalbos sinchronines 
sistemas aprašančio mokslo objektas. 

Pakanka ir šios pagrindinių Saussure'o įteisintų dichotomijų 
apžvalgos, kad pamatytume, kodėl kalbos mokslo pažanga rei- 
kalavo dėl kodo suskliausti pranešimą, dėl sistemos - įvykį, dėl 
struktūros — intencija, o akto arbitrarumą - dėl sinchroniškose 
sistemose sudaromų kombinacijų sistemiškumo. 

Diskurso užtemimą dar labiau sustiprino bandymas struk- 
tūrinį modelį diegti už grynosios kalbotyros erdvės, kurioje jis 
gimė, ir palaipsnis teorinių reikalavimų, kylančių iš lingvistinio 
modelio kaip struktūrinio modelio, įsisąmoninimas. 

Su struktūrinio modelio perkėlimu susidursime tiesiogiai, nes 
jis buvo pritaikytas kaip tik toms tekstų rūšims, kurios mums 

rüpi kaip interpretacijos teorijos objektas. I$ pradZiy Sis modelis 
taikytas mažesniems už sakinį vienetams - leksinių sistemų 
ženklams ir diskretiems fonologinių sistemų elementams, iš 
kurių susideda reikšminiai leksinės sistemos vienetai. Lemtingas 
lūžis įvyko struktūrinį modelį ėmus taikyti už sakinį didesniems 
kalbos esiniams bei nekalbiniams dariniams, giminingiems kal- 
binės komunikacijos tekstams. 

Pirmajam taikymo atvejui atstovauja rusų formalistų - tokių, 
kaip Vladimiras Proppas* - liaudies pasakų tyrimai, ženklinan- 
tys ryžtingą posūkį literatūros teorijoje, ypač paveikę naratyvi- 
nės literatūros kūrinių struktūros sampratą. Antras struktūrinės 
ilgų teksto atkarpų analizės pavyzdys - struktūriniu modeliu 
paremtos Claude'o Lėvi-Strausso mitų interpretacijos: ši visiškai 
savarankiška strategija artima rusų formalistų diegtam forma- 
liam tautosakos tyrimų metodui. 

Galbūt ne taip įspūdingai atrodo struktūrinio modelio taiky- 
mas nekalbiniams esiniams, pavyzdžiui, kelio ženklams, kul- 
tūros kodams - valgymo papročiams, aprangai, statymo būdui, 
gyvensenai, dekoratyviniams raštams ir pan., tačiau jis įdomus 
teoriniu požiūriu, nes suteikia empirinį turinį semiologijos ar 
bendrosios semantikos sampratai, kurią nepriklausomai vienas 
nuo kito kūrė Saussure'as ir Charles'as S. Pierce'as. Kalbotyra 
tampa viena iš bendrosios ženklų teorijos šakų, tačiau tai itin 
privilegijuota šaka: ji yra ir viena iš ženklų sistemos rūšių, ir 
paradigminis jos modelis. 

Struktūrinio modelio perkėlimas į šią sritį liudijo, kad įsisą- 
moninti esminiai teoriniai postulatai, kuriais remiasi ir struk- 
tūrinė kalbotyra, ir apskritai semiologija. Struktūrinį modelį kaip 
modelį apibrėžia ir apibūdina būtent šių postulatų visuma. 

Pirma, sinchroninis tyrimas turėtų būti pirmesnis už bet ko- 
kius diachroninius tyrinėjimus, nes sistemos suprantamesnės 
negu pokyčiai. Juk pokytis geriausiu atveju tėra dalinis ar visu- 
minis sistemos būvio pasikeitimas. Todėl pokyčių istorijos rei- 
kėtų imtis tada, kai jau sukurta sinchroninius sistemos būvius 
aprašanti teorija. Pirmasis postulatas liudija, kad gimė naujas su- 
pratimo tipas, tiesiogiai prieštaraujantis XIX amžiaus istorizmui. 

Antra, struktürinis metodas paradigma laiko baigtiniu dis- 
kreciu esiniu visetu. Iš pirmo žvilgsnio gali pasirodyti, kad šį 
postulatą labiau atitinka fonologinės, o ne leksinės sistemos, 
kurioms konkrečiu atveju sudėtingiau taikyti baigtinumo krite- 
rijų. Tačiau juk beribio žodyno idėja absurdiška iš esmės. Tiesiog 
fonologinės sistemos pranašesnės teoriniu požiūriu - vos keletu 
tuzinų skiriamųjų ypatybių apibrėžiama bet kuri konkreti kalbos 
sistema — ir todėl fonologija atsidūrė pososiūrinių kalbos tyrimų 
dėmesio centre, nors pats struktūrinės kalbotyros pradininkas 
laikė ją pagalbine disciplina, besišliejančia prie kalbos mokslo 
branduolio - semantikos. Sistemų, kurias sudaro baigtiniai dis- 
krečių esinių visetai, paradigmatika grindžiama šiems visetams 
būdingu junglumu ir kone algebrinėmis tokio junglumo gali- 
mybėmis. Šiomis galimybėmis sėkmingai operuoja pirmuoju 
postulatu, sinchroniškumu, įsteigtas supratimo tipas. 

Trečia, nė vieno tokios sistemos struktūrai priklausančio esi- 
nio reikšmė nėra savaiminga; pavyzdžiui, žodžio reikšmė kyla 
iš jo priešpriešos kitiems leksiniams tos pačios sistemos vie- 
netams. Kaip teigė Saussure'as, ženklų sistemoje egzistuoja tik 
skirtumai, o ne substancinė būtis. Šis postulatas apibrėžia for- 
maliąsias kalbos esinių savybes ir jų formaluma priešpriešina 
substanciškumui, kuriuo pripažįstama lingvistikai ir apskritai 
semiotikai rūpimus esinius iš tikrųjų autonomiškai egzistuojant. 

Ketvirta, tokiose baigtinėse sistemose visi santykiai yra ima- 
nentiški sistemos atžvilgiu. Šia prasme semiotinės sistemos yra 
„uždaros“, t.y. nesusijusios su išorine, nesemiotine tikrove. Šį 
postulata jau implikuoja pats Saussure'o pasiūlytas ženklo api- 
brėžimas: ženklą apibrėžia ne išorinis ryšys su daiktu - toks 
ryšys reikštų kalbos mokslo priklausomybę nuo nekalbinių esi- 
nių teorijos, - o dviejų aspektų, išsitenkančių vieno - ženklų 
mokslo - akiratyje, priešprieša. Tie du aspektai yra signifikan- 
tas - pavyzdžiui, garsas, užrašas, gestas ar bet kuri kita materiali 
išraiška — bei signifikatas, skiriamoji vertė leksinėje sistemoje. 
Tai, kad signifikantas ir signifikatas atveria dviejų skirtingų - 
pirmasis fonologinės, o antrasis semantinės — analizių kelius, 
bet tik abu drauge sudaro ženklą, tampa ne vien kalbos ženklų, 

bet, taikant jj placiau, ir kiekvienos semiotinés sistemos, kuria 
galima apibrėžti jį „silpninant“, esinių kriterijumi. 

Vien pastarojo postulato pakanka, kad struktūralizmą apibū- 
dintume kaip visuminį mąstymo būdą, nesiribojantį techniniais 
metodologijos dalykais. Kalba jau nebėra vien tarpininkas tarp 
minčių ir daiktų. Ji įsteigia savo pasaulį, kuriame, sąveikaujant 
sistemą sudarančioms priešpriešoms ir skirtumams, kiekvienas 
esinys nurodo tik į kitus tos pačios sistemos esinius. Trumpiau 
tariant, kalba traktuojama nebe kaip „gyvenimo forma“ - taipją 
pavadintų Wittgensteinas — bet kaip savaiminga vidinių san- 
tykių sistema. 

Ties šia riba kalba kaip diskursas išnyko. 


Semantika versus semiotika: sakinys 


Šiam vienmačiui požiūriui į kalbą, kai ženklai yra vieninteliai 
pagrindiniai esiniai, norėčiau priešpriešinti dvimatę sampratą, 
teigiančią, kad kalba remiasi dviem neredukuojamais esiniais — 
ženklais ir sakiniais. 

Šis dvilypumas nesutampa nei su langue ir parole skirtimi, 
Saussure'o aprašyta Cours de linguistique générale, nei su vėlesne 
jos, kaip priešpriešos tarp kodo ir pranešimo, formuluote. Langue 
ir parole skirtyje tik langue — dėl sinchroninéms sistemoms bü- 
dingy struktūrinių savybių - pripažįstama homogenišku atskiro 
mokslo objektu. Parole, kaip minėjome, yra heterogeniška, be to, 
individuali, diachroniška ir pavaldi atsitiktinumui. Tačiau paro- 
le taip pat yra struktūra, kurios tam tikra prasme neįmanoma 
redukuoti į kombinacinių galimybių, kylančių iš opozicinių san- 
tykių tarp diskrečių esinių, struktūrą. Ši struktūra - sintetiška 
paties sakinio sąranga, nesutampanti su jokia analitine diskre- 
čių esinių kombinacija. Parole (tereiškiančią šalutinį langue moks- 
lo aspektą) keisdamas „diskurso“ sąvoka noriu ne tik išryškinti 
naujojo vieneto, kuriuo remiasi visas diskursas, savitumą, bet ir 
įteisinti skirtį tarp semiotikos ir semantikos - dviejų mokslų, 
atitinkančių dvi kalbos vienetų rūšis, ženklą ir sakinį. 

Be to, Siedu mokslai ne tik yra skirtingi, bet ir atspindi hierar- 
chine saranga. Semiotikos objektas, Zenklas, yra virtualus. Tik 
sakinys, kaip pats kalbéjimo ivykis, yra realus. Todél ir neima- 
noma nuo ZodZio kaip leksinio Zenklo pereiti prie sakinio pa- 
prasčiausiai perkeliant tą pačią metodologiją sudétingesniam 
naujas esinys. Jį galima išskaidyti į žodžius, tačiau žodžiai yra 
ne trumpi sakiniai, o kažkas kita. Sakinys - vienis, neredukuo- 
jamas į savo dalių sumą. Jis sudarytas iš žodžių, bet nėra iš- 
vestinė šių žodžių funkcija. Sakinys sudarytas iš ženklų, bet pats 
nėra ženklas. 


Tad neįmanoma tiesiogiai pereiti nuo fonemos prie leksemos, o 
tada prie sakinio ir už sakinį didesnių kalbos esinių. Kiekvienam 
lygmeniui būtinos naujos struktūros ir naujas aprašymas. Dviejų 
esinių rūšių santykį galėtume apibūdinti taip, kaip siūlė pran- 
cūzų kalbininkas, sanskrito tyrinėtojas Emile'is Benveniste'as: 
kalba remiasi dviejų operacijų - jungimo į didesnius esinius bei 
skaidymo į sudėtines dalis - galimybe. Prasmė gimsta iš pirmojo, 
forma - iš antrojo veiksmo. 

Tokius santykius atspindi dviejų kalbotyros šakų - semiotikos 
ir semantikos - skirtis. Semiotika, ženklų mokslas, yra formali 
tiek, kiek ji remiasi kalbos skaidymu į sudėtines dalis. Semantika, 
sakinio mokslas, tiesiogiai rūpinasi prasmės [sense] sąvoka (šiuo 
metu, dar neįsivedus prasmės ir nuorodos skirties, galima ją 
laikyti reikšmės [meaning] sinonimu) tiek, kiek semantikai es- 
miškai būdinga apibrėžti integruojamąsias kalbos procedūras. 


Mano nuomone, semantikos ir semiotikos skirtis yra visos kalbos 
problemos sprendimo raktas; visos keturios mano esė grįstos šiuo 
pradiniu metodologiniu sprendimu. Kaip jau sakiau įžanginėse 
pastabose, ši skirtis — tik performuluota Platono mintis iš Kratilo 
bei Teateito, kur teigiama, kad logos remiasi bent dviejų skirtingų 
esinių - daiktavardžio ir veiksmažodžio — sampyna. Tačiau, ant- 
ra vertus, šiandien, iškilus moderniai semantikos porininkei se- 
miotikai, šios skirties pagrindimas reikalauja daugiau pastangų. 

Įvykio ir reikšmės dialektika 


Šioje esė dalyje bus bandoma rasti adekvačius kriterijus, leisian- 
čius pagrįsti semantikos ir semiotikos skirtį. Plėtodamas temą 
derinsiu kelis metodus, kurie dėl vienokių ar kitokių priežasčių 
susiję su kalbos kaip diskurso savitumu. Šie metodai - tai sakinio 
kalbotyra, davusi pavadinimą visai semantikai; reikšmės feno- 
menologija, užsimezgusi su pirmuoju Husserlio Loginiu tyri- 
nejimu?, ir „lingvistinės analizės“ atmaina, naudojama anglų ir 
amerikiečių filosofinės tradicijos „kasdienės kalbos“ aprašy- 
muose. Dalinės jų visų įžvalgos bus pasitelktos bendrai prob- 
lemai - įvykio ir reikšmės dialektikai diskurse - tirti. O pradėsiu 
nuo to, kad aprašysiu abstrakčius šios konkrečios priešpriešos 
komponentus - pirma įvykio, paskui — reikšmės polių. 


Diskursas kaip įvykis 


Pradėdami nuo Saussure’o langue ir parole skirties, galime - bent 
iš pradžių — teigti, kad diskursas yra kalbos įvykis. Kalbotyros, 
tiriančios sistemų struktūrą, požiūriu, laikinis šio įvykio matmuo 
yra silpnoji parole kalbotyros epistemologijos vieta. Įvykiai pra- 
eina, tuo tarpu sistemos išlieka. Todėl pirmasis diskurso seman- 
tikos rūpestis — rasti atsvarą šiam epistemologiniam parole silp- 
numui, atsirandančiam iš įvykio trumpalaikiškumo ir sistemos 
pastovumo priešpriešos, susiejant jį su ontologiniu diskurso pir- 
mumu, kylančiu iš įvykio realumo sistemos virtualumo atžvilgiu. 

Jei sutinkame, kad būtis laike, apibrėžiama trukmės ir vyksmo 
nuoseklumo, būdinga tik pranešimui, o sistema dėl kodo sin- 
chroniškumo lieka už linijinio laiko ribų, tuomet pranešimo būtis 
laike liudija jo realumą. Sistema realiai neegzistuoja. Jos būtis 
tik virtuali. Tik pranešimas suteikia kalbai realumą, o diskursas 
grindžia pačią kalbos būtį, nes tik diskretūs ir kaskart unikalūs 
diskurso aktai aktualizuoja kodą. 

Tačiau vienas pats pirmasis kriterijus labiau klaidintų nei ką 
nors paaiškintų, jei tai, ką Benveniste'as vadina „diskurso aki- 

mirka", laikytume tik praeinančiu įvykiu. Tada mokslo atsai- 
numas diskurso atžvilgiu būtų pagrįstas, o ontologinis diskurso 
pirmumas taptų neesminis ir nieko nelemiantis. Tačiau diskurso 
aktas nėra tik trumpalaikis ir nykstąs. Jis gali būti identifikuo- 
jamas ir atpažįstamas kaip tas pats, todėl galime jį pakartoti ar 
persakyti kitais žodžiais. Mes netgi galime persakyti jį kita kalba 
arba iš vienos kalbos išversti į kitą. Nepaisant visų transfor- 
macijų, jis išlaiko savo tapatybę, kurią galima pavadinti teiginio 
turiniu — „tai, kas pasakyta“. 

Taigi, kad atsižvelgtume į ryšį, įsteigiantį diskursą kaip dis- 
kursą, kitaip sakant, ryšį tarp įvykio ir reikšmės, turime dialek- 
tiškiau apibrėžti pirmąjį kriterijų - diskursą kaip įvykį. Bet prieš 
bandant šią dialektiką suvokti kaip visumą siūlyčiau aptarti 
,Objektyvuji^ kalbėjimo įvykio [speech event] aspektą. 


Diskursas kaip predikacija 


Teiginio turinio požiūriu sakinį apibūdina vienas skiriamasis 
požymis: jis turi tarinį. Kaip nurodo Benveniste'as, sakinys 
gali neturėti net gramatinio veiksnio, bet neturėti tarinio jis 
negali. Maža to, naujasis vienetas nėra apibrėžiamas kaip prieš- 
prieša kitiems vienetams, kaip kad toje pačioje sistemoje fo- 
nema yra kitos fonemos, o leksema - kitos leksemos priešprieša. 
Kelių tarinių rūšių nėra; kategoremų (graikiškai categorema = 
lotyniškai predicatum) lygmenyje tėra viena kalbinio pasakymo 
rūšis — teiginys, konstituojantis tik vieną skiriamųjų vienetų 
klasę. Vadinasi, nėra tokio aukštesnio lygmens vieneto, kuris 
taptų klase sakiniui, suprantamam kaip rūšis. Įmanoma sieti 
teiginius pagal jų tarpusavio santykius, bet neįmanoma jų 
integruoti. 

Šį kalbinį kriterijų galima susieti su kasdienės kalbos teoretikų 
atliktais aprašymais. Tarinys, Benveniste'o teigimu, vienintelė 
būtina sakinio dalis, yra prasmingas tais paradigmos atvejais, 
kai jo „funkcijos“ gali būti susietos su loginio veiksnio „funk- 
cijoms“ ir joms priešpriešinamos. Tarinio ir veiksnio priešprieša 

išryškina svarbią tarinio ypatybę. Tikrasis loginis veiksnys turi 
individualią tapatybę, tuo tarpu tai, ką apie veiksnį sako tarinys, 
visuomet galima suvokti kaip „universalų“ veiksnio bruožą. 
Veiksnio ir tarinio funkcijos teiginyje nėra vienodos. Veiksnys 
išskiria ką nors individualų - Petrą, Londoną, šį stalą, Romos 
žlugimą, pirmąjį į Everestą įkopusį žmogų ir t.t.; šią loginę funk- 
ciją atlieka keletas gramatinių priemonių: tikriniai daiktavar- 
džiai, įvardžiai, parodomieji žodžiai (šitas ir tas, dabar ir tada, čia 
ir ten, su dabartimi susijusios veiksmažodžio laikų formos) bei 
„tikslūs apibūdinimai“ (toks ir toks). Jiems visiems bendra tai, 
kad jie identifikuoja vieną ir tik vieną objektą. Tarinys, priešin- 
gai, nurodo ypatybės pobūdį, esinių klasę, santykių rūšį arba 
veiksmo tipą. 

Ši fundamentali individualios tapatybės ir universalios pre- 
dikacijos priešprieša teiginiui, suprantamam kaip kalbėjimo įvy- 
kio objektas, suteikia specifinį turinį. Ji liudija, kad diskursas 
nėra tik praeinantis įvykis ir todėl iracionalus esinys, kaip galėtų 
atrodyti iš paprastos parole ir langue priešpriešos. Diskursas turi 
savo struktūrą, bet tai nėra struktūra analitine struktūralizmo 
prasme, kitaip tariant, tai nėra kombinacinė galia, grįsta ankstes- 
nėmis diskrečių vienetų priešpriešomis. Tai greiciau sintetinio 
pobūdžio struktūra - t.y. identifikacijos ir predikacijos funkcijų 
sampyna ir sąveika viename sakinyje. 


Įvykio ir reikšmės 
dialektika 


Diskurso kaip įvykio arba teiginio, t.y. kaip predikacijos ir iden- 
tifikacijos funkcijų derinio, samprata yra abstrakcija, kuri pri- 
klauso nuo konkrečios visumos - dialektinio įvykio ir reikšmės 
vienio sakinyje. 

Tokio diskurso sąrangos dialektiškumo gali nepastebėti psi- 
chologinis ar egzistencinis požiūriai, susitelkiantys ties funkci- 
jų sąveika, individualios tapatybės ir universalios predikacijos 
priešprieša. Šia dialektika kaip gaire turi vadovautis konkreti 

diskurso teorija. Abstrakčios kalbėjimo įvykio sąvokos išryški- 
nimas pateisinamas tik kaip atsvara ankstesnei, dar abstrak- 
tesnei kalbos redukcijai, kalbos suprastinimui į struktūrinius 
aspektus, langue, nes kalbėjimo kaip įvykio samprata sudaro 
sąlygas nuo kodo kalbotyros pereiti prie pranešimo kalbotyros. 
Ji primena, kad diskursas realizuojamas laike ir dabarties aki- 
mirką, tuo tarpu kalbos sistema yra virtuali ir nepriklauso 
laikui. Tačiau šis bruožas išryškėja tik aktualizacijos slinktyje, 
kalbai pereinant į diskursą. Todėl bet kokia kalbėjimo kaip 
įvykio apologija reikšminga tik vienu atveju - jei ji atskleidžia 
aktualizacijos santykį, mūsų kalbinę kompetenciją paverčiantį 
realia atliktimi. 

Tačiau ta pati apologija tampa ydinga, įvykio sampratą per- 
kėlus iš aktualizacijos problemos lauko, kuriame ji galioja, į ki- 
tos - supratimo - problemos dirvą. Jei visas diskursas aktualizuo- 
jamas kaip įvykis, visas diskursas suprantamas kaip reikšmė. Reikšme 
ar prasme čia vadinu teiginio turinį, kurį neseniai apibrėžiau 
kaip dviejų funkcijų - identifikacijos ir predikacijos — sintezę. 
Suprasti trokštame ne įvykį, kuris yra trumpalaikis, bet jo reikš- 
me - daiktavardžio ir veiksmažodžio sampyną, kuri, Platono 
žodžiais tariant, yra tvari. 

Toks mano teiginys nereiškia atsitraukimo nuo kalbėjimo 
(ar diskurso) kalbotyros į kalbos (kaip langue) kalbotyrą. Bū- 
tent diskurso kalbotyra artikuliuoja įvykį ir reikšmę. Pačiam 
diskursui būdinga reikšmėje užgožti ir pranokti įvykį. Tai 
patvirtina kalbos intencionaluma, noesis ir noema ryšį joje. Jei 
kalba yra meinen, intencija, tai tik dėl šio Aufhebunę, kuriuo 
įvykis paneigiamas kaip trumpalaikis ir išsaugomas kaip ta 
pati reikšmė. 

Prieš aptardami, kokią esminę įtaką ši dialektinė kalbėjimo 
įvykio sąvokos interpretacija turės mūsų hermeneutiniam tyri- 
mui, kiek išsamiau ir konkrečiau patyrinėkime pačią dialektiką, 
atsižvelgdami į kai kurias svarbias mūsų aksiomos - visas dis- 
kursas aktualizuojamas kaip įvykis, o suprantamas kaip reikš- 
mė - išdavas. 

Sakytojo implikuojama reikšmė ir 
pasakymo reikšmė 


Diskurso autoreferencija 


Galimos dvi reikšmės sąvokos interpretacijos, atspindinčios es- 
minę įvykio ir reikšmės dialektiką. „Reikšti“ apima ir kalbančiojo 
implikuojamą reikšmę, t.y. tai, ką jis nori pasakyti, ir sakinio 
reikšmę, t.y. tai, ką išreiškia identifikacijos ir predikacijos funk- 
cijų jungtis. Kitaip tariant, reikšmė yra ir noetinė, ir noeminė. 
Diskurso nuorodą į kalbantijį galime susieti su dialektikos įvykio 
poliumi. Įvykis - kai kas nors kalba. Sistema ar kodas šiuo po- 
žiūriu - anoniminis, nes tėra virtualus. Kalba ne kalbos, o žmo- 
nės. Tačiau tam, kad sakytojo implikuojama reikšmė, Paulo Gri- 
ce'o žodžiais tariant, nebūtų redukuota į vien paprasčiausią 
psichologinę intenciją, nereikia pamiršti kito diskurso autorefe- 
rencijos poliaus — paties teiginio. Minties reikšmė aptinkama tik 
pačiame diskurse, ir niekur kitur. Pasakymo reikšmėje lieka 
sakytojo reikšmės ženklų. Kokiu būdu jie paliekami? 
Atsakymą siūlo diskurso kalbotyra, kurią, skirdami nuo se- 
miotikos, vadiname semantika. Vidinė sakinio sąranga gramati- 
niais rodikliais, kalbos tyrinėtojų vadinamais „kaitikliais“ [„shif- 
ters"], nurodo i patį kalbantijį. Pavyzdžiui, asmeniniai įvardžiai 
neturi objektyvios reikšmės. „Aš“ nėra sąvoka. Jo neįmanoma 
pakeisti universalia išraiška, kaip kad „dabar kalbantis asmuo“. 
Vienintelė jo funkcija — visą sakinį susieti su kalbėjimo įvykio 
subjektu. Kiekvieną kartą pavartotas jis turi naują reikšmę ir 
kiekvieną kartą nurodo konkretų subjektą. „Aš“ - tas, kas kalbé- 
damas prisistato žodžiu „aš“, kuris yra loginis sakinio subjektas. 
Esama ir kitų kaitiklių, kitų gramatinių rodiklių, taip pat per- 
teikiančių diskurso nuorodą į kalbantijį. Jiems priskirtinos veiks- 
mažodžio laikų formos: orientuotos į dabartį, jos nurodo kal- 
bėjimo įvykio ir kalbėtojo „dabar“. Tą patį galima pasakyti apie 
laiko prieveiksmius bei parodomuosius įvardžius, kuriuos gali- 
me laikyti egocentriškomis kalbos dalimis. Tad esama daugelio 
alternatyvių būdų, kuriais diskursas nurodo atgal į kalbantiji. 

Atsižvelgdami į šias gramatines diskurso autoreferencijos 
priemones, laimime du dalykus. Viena vertus, įgyjame naują 
diskurso ir kalbinių kodų skirties kriterijų. Antra vertus, galime 
pateikti nepsichologinį, nes grynai semantinį, sakytojo reikšmės 
apibrėžimą. Išvengiame hipotezių apie mąstinius ir jų hipo- 
stazavimo. Diskursas nurodo į save kaip įvykį, todėl pasakymo 
reikšmė gali nurodyti į sakytojo reikšmę. 

Šį semantinį požiūrį paremia dar dvi tos pačios įvykio ir pro- 
pozicijos (teigimo) dialektikos interpretacijos. 


Lokucijos ir ilokucijos aktai 


Pirmoji - gerai žinoma lingvistinė „kalbėjimo akto“ [„speech-act“ | 
analizė (anglų ir amerikiečių tradicijos prasme). J.L. Austinas 
pirmasis pastebėjo, kad „performatyvai“ — pavyzdžiui, paža- 
das — implikuoja ypatingą kalbėtojo įsipareigojimą: sakydamas 
jis daro tai, ką sako. Sakydamas „pažadu“, jis tikrai žada, t.y. 
įsipareigoja įvykdyti tai, ką sakosi padarysiąs. Įvykio ir reikšmės 
dialektikoje sakymo „darymą“ priskirtume įvykio poliui. Tačiau 
šis „darymas“ taip pat paklūsta semantinėms taisyklėms, kurias 
atskleidžia sakinio struktūra: veiksmažodis turi būti tiesioginės 
nuosakos pirmojo asmens. Tad performatyvi diskurso galia ir 
šiuo atveju remiasi savita „gramatika“. Performatyvai tėra konk- 
rečios apraiškos tos bendros ypatybės, kurią pasirodo turį bet 
kurios klasės kalbėjimo aktai — ar tai būtų įsakymas, pageida- 
vimas, klausimas, įspėjimas, ar tvirtinimas. Jais visais ne tik kaž- 
kas pasakoma (lokucijos aktas), bet ir juos sakant kažkas daroma 
(ilokucijos aktas) ir sakymu paveikiama (perlokucijos aktas). 

Ilokucijos aktas pažadą skiria nuo liepimo, pageidavimo ar 
tvirtinimo. O jo „galiai“ būdinga ta pati įvykio ir reikšmės dia- 
lektika. Kiekvienu atveju tam tikrą intenciją, kuriai ilokucijos 
aktas suteikia „galią“, atitinka specifinė „gramatika“. Tam, kas 
apibūdinama psichologinėmis tikėjimo, noro ar geidimo sąvo- 
komis, šių gramatinių priemonių ir ilokucijos akto koreliacija 
suteikia semantinę egzistenciją. 

Interlokucijos aktas 


Antrasis dalykas, papildantis jvykio ir teiginio turinio dialekti- 
ka, - aktas, kurį, išlaikant simetriją ilokuciniam kalbėjimo akto 
aspektui, būtų galima pavadinti interlokucijos, arba alokuci- 
jos, aktu. 

Svarbus diskurso aspektas - tai, kad juo į ką nors kreipiamasi. 
Esama dar vieno kalbėtojo — diskurso adresato. Tai, kad egzis- 
tuoja pora - kalbėtojas ir klausytojas - įsteigia kalbą kaip komu- 
nikaciją. Tačiau kalbos tyrimas komunikacijos požiūriu prasidėjo 
ne nuo komunikacijos sociologijos. Platono teigimu, dialogas yra 
esminė diskurso struktūra. Klausinėjimas ir atsakinėjimas pa- 
laiko kalbėjimo tėkmę ir dinamiką, ir tam tikra prasme jie nėra 
tiesiog viena iš daugelio diskurso rūšių. Kiekvienas ilokucijos 
aktas yra tam tikras klausimas. Ką nors teigiant tikimasi suti- 
kimo, o liepiant - paklusnumo. Net ir monologas — diskursas 
vienumoje — yra dialogas su savimi, arba, vėl prisiminus Platoną, 
dianoia — sielos dialogas su savimi. 

Kai kurie kalbininkai mėgino visas kalbos funkcijas perfor- 
muluoti kaip visuotinio modelio, paremto komunikacija, kinta- 
muosius. Pavyzdžiui, Romano Jakobsono išeities taškas - trilypis 
kalbėtojo, klausytojo ir pranešimo santykis; vėliau plėsdamas 
modelį jis įveda dar tris papildomus veiksnius. Tai — kodas, 
kontaktas ir kontekstas. Remdamasis šia šešių veiksnių sistema, 
jis postuluoja šešių funkcijų modelį. Kalbėtoją atitinka emocinė, 
klausytoją — konatyvinė, pranešimą - poetinė funkcija. Kodui 
priskirta metalingvistinė funkcija, o kontaktas ir kontekstas atlie- 
ka fatinę ir referencijos funkcijas. 

Modelis nusipelno dėmesio, nes (1) diskursas aprašomas tie- 
siogiai, o ne kaip kalbos priedas; (2) aprašoma diskurso struk- 
tūra, ne tik iracionalus įvykis ir (3) kodo funkcija subordinuo- 
jama komunikacijos jungiamajam veiksmui. 

Tačiau šis modelis prašosi ir filosofinio nagrinėjimo, kurį gali 
suteikti įvykio ir reikšmės dialektika. Kalbininkui komunikacija 
yra faktas — net vienas iš akivaizdžiausių faktų. Žmonės tikrai 
vieni su kitais kalbasi. Tačiau egzistenciniu požiūriu komuni- 

kacija yra paslaptis, beveik stebuklas. Kodél? Nes buvimas kartu, 
kaip egzistencinė bet kokios dialogiškos diskurso struktūros 
galimybės sąlyga, pasirodo kaip esmiško kiekvienos žmogiško- 
sios būtybės vienatvės peržengimo ar įveikimo būdas. Vienatvę 
čia suprantu ne kaip minioje mus dažnai aplankantį atskirties 
jausmą, ir ne tai, jog gyvename ir mirštame vieni, bet radika- 
liau - to, ką patiria vienas asmuo, neįmanoma kaip vienokios ar 
kitokios patirties visiškai perteikti kam nors kitam. Mano patirtis 
negali tiesiog tapti tavo patirtimi. Vienam sąmonės srautui pri- 
klausančio įvykio neįmanoma kaip įvykio perkelti į kitą sąmonės 
srautą. Tačiau, nepaisant to, kažkas iš manęs pereina į tave. 
Kažkas iš vienos gyvenimo sferos perkeliama kiton. Tas „kaž- 
kas“ — ne patirtis kaip patyrimas, bet jos reikšmė. Tai ir yra 
stebuklas. Patirtis kaip patyrimas, išgyvenimas lieka asmeniška, 
ojos prasmė, jos reikšmė tampa vieša. Taigi komunikacija įveikia 
radikalų išgyventos patirties kaip išgyvenimo neperteikiamumą. 


Šis naujas įvykio ir reikšmės dialektikos aspektas vertas dėmesio. 
Įvykis nėra vien išreikšta ir perteikta patirtis, bet ir patys inter- 
subjektiniai mainai, dialogo vyksmas. Diskurso akimirka - tai 
dialogo akimirka. Dialogas yra įvykis, sujungiantis du - kalbėji- 
mo ir klausymosi - įvykius. Būtent šiam dialogiškam įvykiui 
giminingas reikšmės supratimas. Čia kyla klausimas: kokie reikš- 
miniai paties diskurso aspektai perteikiami dialogo įvykiu. 


Pradinis atsakymas akivaizdus. Tai, ką galima perteikti, pir- 
miausia yra diskurso kaip teiginio turinys; tad esame sugrąžinti 
prie savo pagrindinio kriterijaus: diskursas kaip įvykis plius 
prasmė. Sakinio prasmė paties sakinio atžvilgiu yra, taip sakant, 
„išoriška“, todėl ją įmanoma perteikti; kai diskursas išoriškas 
sau pačiam, arba kai įvykis pranoksta patį save reikšmėje, jis 
atsiveria kitam. Pranešimo perteikimo galimybės pagrindas yra 
jo reikšmės struktūra. Tai reiškia, kad perteikiame identifika- 
cijos funkcijos (ją įkūnija loginis subjektas) ir predikacijos funk- 
cijos (potencialiai ji yra universali) sintezę. Su kuo nors kalbėda- 
miesi, mes unikalų, mums rūpimą dalyką nurodome pasitelkę 

visuotinai vartojamas priemones - tikrinius vardus, parodo- 
muosius įvardžius bei Zymimasias formas. Pasitelkdamas gra- 
matikos priemones, individualiai patirčiai suteikiančias viešumo 
matmenį, aš padedu kitam atpažinti būtent tą dalyką, kurį pats 
nurodau. Kita vertus, universalų predikato matmenį perteikia 
rūšinis leksinių esinių matmuo. 


Žinoma, nesusipratimai pirmajame tarpusavio supratimo etape 
neišvengiami. Dauguma mūsų žodžių daugiareikšmiai; jie turi 
daugiau nei vieną reikšmę. Tačiau kontekstinė diskurso funk- 
cija būtent ir yra, taip sakant, atsijoti mūsų žodžių polisemiją, 
sutramdyti įmanomų interpretacijų gausą, diskurso neapibrėž- 
tumą, kylantį iš neatsijoto žodžių daugiareikšmiškumo. O dia- 
logo funkcija — inicijuoti šį kontekso atrankos mechanizmą. Kon- 
tekstinis — reiškia dialogiškas. Būtent šia prasme kontekstinis 
dialogo vaidmuo susiaurina su teiginio turiniu susijusių nesu- 
sipratimų lauką ir iš dalies įveikia patirties neperteikiamumą. 


Tačiau teiginio turinys yra tik lokucijos akto koreliatas. Kaip 
perteikiami kiti kalbėjimo akto - ypač ilokucijos akto - aspektai? 
Būtent čia akto ir struktūros, įvykio ir reikšmės dialektika sudė- 
tingiausia. Kaip įmanoma perteikti ir suprasti diskurso pobūdį, - 
juk jis gali būti arba konstatuojamasis, arba performatyvinis, tai 
gali būti teigimo arba įsakymo, noro, pažado, gal perspėjimo 
aktas? O keliant klausimą radikaliau - ar įmanoma kalbėjimo 
aktą perteikti kaip ilokucijos aktą? 

Akivaizdu, kad vieną ilokucijos aktą supainioti su kitu ilo- 
kucijos aktu yra lengviau, negu klaidingai suprasti propozicijos 
aktą. Pagrindinė priežastis yra ta, kad su kalbiniais požymiais 
susipynusius nekalbinius veiksnius - tokius kaip veido išraiška, 
gestai bei balso intonacija - yra sudėtingiau interpretuoti, nes 
jie nesiremia diskrečiais vienetais, jų kodai ne tokie pastovūs, o 
jų pranešimą paprasčiau užmaskuoti ar sufalsifikuoti. Tačiau 
ilokucijos aktas taip pat neišsiverčia be kalbinių požymių. Tai - 
gramatinės nuosakos: tiesioginė, tariamoji, liepiamoji bei gei- 
dZiamoji, taip pat laikai, sustabarėję prieveiksminiai posakiai ar 

kitos panašios aprašomosios priemonės. Raštas ne tik išsaugo 
kalbinius šnekamosios kalbos požymius, bet pasitelkia ir pa- 
pildomų skiriamųjų ženklų, kabutes, šauktukus ir klaustukus, 
kad parodytų veido išraišką ir gestus, išnykstančius šnekan- 
čiajam tampant rašančiuoju. Taigi ilokucijos aktai gali būti per- 
teikti daugybe būdų, nes jų „gramatika“ įvykiui suteikia viešai 
atpažįstamą [public] struktūrą. 

Manyčiau, kad perlokucijos aktas - tai, ką darome kalbėda- 
mi - bauginame, gundome, itikinéjame ir t.t. - yra sunkiausiai 
perteikiamas kalbėjimo akto aspektas, nes kalbinę raišką to- 
kiuose aktuose stelbia nekalbinė. Perlokucinė funkcija sunkiau- 
siai perteikiama dar ir todėl, kad ji yra greičiau ne intencionalus 
aktas, klausančiajam žadinantis atpažinimo intenciją, o tam tik- 
ras „stimulas“, skatinantis „atsaką“ kaip poelgį. Perlokuciné 
funkcija suteikia galimybę apčiuopti ribą tarp veikiamojo ir ref- 
leksinio kalbos pobūdžio. 

Lokucijos ir ilokucijos aktus aktais - taigi ir įvykiais — daro jų 
intencijoje glūdintis tikslas būti atpažintiems, kas jie yra: indi- 
viduali identifikacija, universali predikacija, teiginys, įsakymas, 
pageidavimas, pažadas ir t.t.* Toks atpažinimo vaidmuo mums 
leidžia teigti, kad tam tikru mastu įmanoma perteikti ir pačią 
sakymo intenciją. Intencijos psichologinį aspektą adekvačiai pa- 
tiria tik kalbėtojas. Pavyzdžiui, žadėdamas jis įsipareigoja; tvir- 
tindamas - tiki tuo, ką tvirtina; pageidaudamas - nori to, ko 
pageidauja; ir t.t. — jei remsimės Johno Searle'o analize, tai yra 
psichologinė kalbėjimo akto sąlyga? Tačiau šie „psichologiniai 
aktai“ (Peteris Geachas) komunikacijos požiūriu nėra visiškai 
neperteikiami. Jų intencijoje glūdi tikslas būti atpažintiems - tai- 
gi kito intencijos intencija. Ši intencija būti kito atpažintam, pripa- 
žintam ir suvoktam yra pačios intencijos dalis. Husserlio žodžiais 
tariant, galėtume sakyti, jog tai — noetinis psichikos aspektas. 


Noetinis aspektas yra pačiame intencijos akte esanti intencija 
būti perteiktam, atpažinimo lūkestis. Noetiškumas yra diskurso 
kaip dialogo šerdis. Būtent tai ir skiria ilokucijos aktą nuo per- 
lokucijos: pirmajame glūdi intencija sukelti tam tikrą sąmonės 

judesi, kuriuo klausantysis atpaZintu mano intencija, o antrajame 
jos néra. 

Sis intencijų abipusiškumas ir yra dialogo įvykis. Šį įvykį 
gimdo atpažinimo „gramatika“, įtraukta įimplikuojamą reikšmę. 

Įvykio ir reikšmės dialektikos aptarimą galime apibendrinti 
teiginiu, kad pati kalba - tai vyksmas, asmenišką patirtį paver- 
Ciantis vieša. Kalba yra eksteriorizacija — impresijos įveika ir 
virsmas ekspresija, arba, kitaip sakant, psichikos esinių trans- 
formacija į noetinius. Eksteriorizacija ir galimybė perteikti yra 
tas pat, nes tai yra ne kas kita, kaip mūsų gyvenimo dalies iškė- 
limas į diskurso logos. Jame gyvenimo vienatvę nušviečia, bent 
akimirksniui, bendra diskurso šviesa. 


Reikšmė kaip „prasmė“ ir „nuoroda“ 


Dviejuose ankstesniuose poskyriuose įvykio ir reikšmės dialek- 
tiką išskleidėme kaip vidinę diskurso reikšmės dialektiką. Reikš- 
mę implikuoja kalbėtojas. Tačiau tai daro ir sakinys. Pasakymo 
reikšmė — kaip teiginio turinys - yra „objektyvioji“ reikšmės 
pusė. Trilypė sakytojo implikuojama reikšmė, apimanti sakinio 
autoreferenciją, kalbėjimo akto ilokucijos lygmenį ir klausytojo 
atpažinimo intenciją, yra „subjektyvioji“ reikšmės pusė. 

Ši subjektyvumo-objektyvumo dialektika neišsemia visos 
reikšmės reikšmės, taigi ir neatskleidžia visos diskurso struk- 
tūros. „Objektyviąją“ diskurso pusę galime aptarti dvejopai. 
Galime kalbėti apie diskurso „kas“ arba apie diskurso „apie ką“. 
Diskurso „kas“ - tai jo „prasmė“, o „apie ką“ - „nuoroda“. Šiuo- 
laikinės filosofijos akiratin prasmės ir nuorodos skirtį įvedė Got- 
tlobas Frege garsiuoju savo straipsniu „Ueber Sinn und Bedeu- 
tung", į anglų kalbą išverstu pavadinus „On Sense and Refe- 
rence“.5 Ši skirtis gali būti tiesiogiai susieta su mūsų pradine 
semiotikos ir semantikos skirtimi. Atskirti tai, kas pasakyta, nuo 
to, apie ką pasakyta, galima tik sakinio lygmenyje. Kalbos — 
tarkim, kalbos kaip žodyno - sistemoje nuorodos problema ne- 
egzistuoja; ženklai nurodo tik kitus sistemos ženklus. Tačiau 

sakinyje kalba yra kreipiama už saves pačios. Prasmė yra ima- 
nentiška diskursui ir kaip idealas objektyvi, tuo tarpu nuoroda 
išreiškia judesį, kuriuo kalba peržengia savo ribas. Kitaip tariant, 
prasmė yra siejama su identifikacijos ir predikacijos funkcijomis 
sakinio viduje, o nuoroda kalbą susieja su pasauliu. Taigi nuo- 
roda - diskurso pretenzija į tikrumą. 


Lemiamas dalykas yra tai, kad kalba tik vartojama gali atlikti 
nurodymo funkciją. Garsiajame atsakyme į Russello straipsnį 
„On Denoting“ Strawsonas įrodė, kad tas pats sakinys, t.y. ta 
pati prasmė, gali ir turėti denotatą, ir jo neturėti — tai priklauso 
nuo diskurso akto aplinkybių ar situacijos.” Joks vidinis nuo 
sakinio pavartojimo aplinkybių nepriklausomas požymis negali 
būti patikimas denotacijos kriterijus. Taigi prasmės ir nuorodos 
dialektika nėra nesusijusi su anksčiau aptarta įvykio ir reikšmės 
dialektika. Nurodymo funkciją gali atlikti tam tikroje konkrečioje 
situacijoje tam tikru konkrečiu būdu pavartotas sakinys. Tą patį 
atlieka ir kalbėtojas, savo žodžius pritaikydamas realybei. Tai, 
kad kas nors tam tikru momentu ką nors nurodo, ir yra įvykis, 
kalbėjimo įvykis. Tačiau šiam įvykiui struktūrą suteikia reikšmė 
kaip prasmė. Kalbėtojas ką nors nurodo remdamasis idealiąja 
prasmės struktūra arba per ją. Kalbėtojo denotacinė intencija, 
vaizdžiai tariant, persmelkia prasmę. Taip prasmės ir nuorodos 
dialektika įvykio ir reikšmės dialektikai suteikia naują aspektą. 


Bet prasmės ir nuorodos dialektika yra tokia esminė, jog gali 
būti tiriama atskirai. Tik ši dialektika šiek tiek atskleidžia kalbos 
santykį su ontologine būties pasaulyje sąlyga. Kalba nėra savai- 
mingas pasaulis. Ji — net ne pasaulis. Tiesiog mes esame pasau- 
lyje, mus veikia įvairios aplinkybės, mes supratingai orientuo- 
jamės susidariusiose situacijose, todėl mes turime, ką pasakyti, 
mes turime patirties, kurią iškeliame į kalbą. 

Ši patirties iškėlimo į kalbą sąvoka yra ontologinė nuoro- 
dos sąlyga, ontologinė sąlyga, kalboje atsispindinti kaip ima- 
nentiškai nemotyvuotas postulatas; postulatas, kuriuo remda- 
miesi mes suponuojame pavienių mūsų identifikuojamų daiktų 

egzistavima. Mes suponuojame, jog kaZkas turi büti, kad bütu 
galima identifikuoti. Frege, sakes, kad mes nesitenkiname vien 
prasme, bet suponuojame ir nuoroda, i$ esmés kalbéjo bütent 
apie šį egzistencijos postulavima kaip identifikacijos pagrindą. 
Ir šis postulavimas toks būtinas, kad, kalbėdami apie fiktyvius 
esinius — tarkim, romano ar pjesės veikėjus - turime specialiai 
tai nurodyti. Tokia papildoma išlyga patvirtina, kad konkrečios 
identifikacijos funkcija pirmapradiškai kelia pagrįstą egzisten- 
cijos klausimą. 

Tačiau šis intencionalus nurodymas į už-kalbinį pasaulį tesi- 
remtų postulatu ir tebūtų įtartinas šuolis anapus kalbos, jei ekste- 
riorizacija neatkartotų ankstesnio ir pirmapradiškesnio judesio, 
prasidedančio būties pasaulyje patirtimi ir nuo šios ontologinės 
sąlygos pereinančio prie jos išraiškos kalba. Kadangi pirmiausia 
yra kažkas, ką norime pasakyti, kadangi turime patirtį, kurią 
reikia iškelti į kalbą, kalba yra ne vien tik nukreipta į idealias 
reikšmes, bet ir nurodo į tai, kas yra. 

Kaip minėjau, ši dialektika tokia fundamentali ir pirmapradė, 
kad galėtų tapti visos kalbos kaip diskurso teorijos pagrindu ir 
netgi leistų naujai apibrėžti esminę įvykio ir reikšmės dialek- 
tiką. Jei kalba nebūtų esmiškai referentiška, ar ji būtų, ar galėtų 
būti reikšminga? Iš kur žinotume, kad ženklas reiškia kažkokį 
esinį, jei vartojamas diskurse jis nebūtų kreipiamas į tai, ką jis 
reiškia? Pagaliau semiotika pasirodo esanti tik semantikos ab- 
strakcija. O semiotika, apibrėždama ženklą kaip vidinį skirtumą 
tarp signifikanto ir signifikato, suponuoja semantinį ženklo kaip 
nuorodos į tai, ką jis reiškia, apibrėžimą. Tad tiksliausiai se- 
mantiką galima apibrėžti kaip teoriją, kuri vidinę arba ima- 
nentinę prasmės sąrangą sieja su išorine arba transcendentine 
nuorodos intencija. 

Nuorodos problema taip universaliai reikšminga, kad net ir 
sakytojo implikuojama reikšmė turi būti apibūdinta nuorodos 
terminais; tai — diskurso autoreferencija, t.y. diskurso struktū- 
ros nurodymas į kalbantįjį. Nurodydamas į pasaulį, diskursas 
tuo pat metu nurodo atgal į kalbantiji. Ši koreliacija nėra atsi- 
tiktinė, nes būtent kalbėtojas kalbėdamas ir nurodo į pasaulį. 

Vykstantis ir vartojamas diskursas nurodo atgal ir pirmyn - i 
kalbėtoją ir į pasaulį. 
Tai esminis kalbos kaip diskurso kriterijus. 


Keletas hermeneutinių išvadų 


Jau šiame ankstyvame mūsų tyrimo etape galime numatyti, kaip 
atliktoji analizė įtakos mūsų interpretacijos teoriją. 

Iš esmės tai susiję su kalbėjimo įvykio sąvokos vartojimu ir 
piktnaudžiavimu ja romantinėje hermeneutikos tradicijoje. Schlei- 
ermacherio ir Dilthey'aus įtakotoje hermeneutikos tradicijoje 
interpretaciją linkstama tapatinti su „supratimo“ kategorija, o 
supratimą apibrėžti kaip atpažinimą, - esą pirminiai adresatai 
autentiškoje diskurso situacijoje atpažįsta autoriaus intenciją. 
Autoriaus intencijai ir pirminei auditorijai suteikus prioritetą, 
savo ruožtu buvo linkstama dialogą paversti visų supratimo 
situacijų modeliu ir taip hermeneutikai primesti intersubjekty- 
vumo struktūrą. Tad teksto supratimas - tik savitas dialogo 
situacijos, kai kas nors kam nors atsako, atvejis. Tokios psicho- 
logizuotos hermeneutikos samprata smarkiai paveikė krikščio- 
niškąją teologiją. Ji puoselėjo Žodžio-Įvykio teologijas, kurioms 
pats tikrasis įvykis yra kalbėjimo įvykis, o šis kalbėjimo įvykis 
yra Kerygma, Evangelijos skelbimas. Pirmapradžio įvykio reikš- 
mė liudija pati save dabarties įvykiu, kuriame prisiimame ją per 
tikėjimo aktą. 

Į šios hermeneutikos prielaidas mėginsiu pažvelgti iš diskurso 
filosofijos perspektyvos - tai ją išlaisvintų nuo psichologizmo ir 
egzistencializmo prietarų. Tačiau mano tikslas nėra kalbėjimo 
įvykio kategorija grįstai hermeneutikai priešpriešinti papras- 
čiausiai priešingą hermeneutika - struktūrinę tekstų teiginio tu- 
rinio analizę. Šios hermeneutikos trūkumas irgi būtų nedialogiš- 
kas vienpusiškumas. Psichologizuojančios hermeneutikos kaip 
ir jai priešingos hermeneutikos prielaidos kyla iš dvigubo nesu- 
sipratimo - klaidingai suprantama įvykio ir reikšmės dialektika 
diskurse ir prasmės ir nuorodos dialektika pačioje reikšmėje. Dėl 

šio dvilypio neteisingo supratimo savo ruožtu interpretacijai 
skiriamas klaidingas tikslas, puikiai išreikštas garsiuoju šūkiu 
„Suprasti autorių geriau, negu jis pats save suprato“. Taigi šioje 
diskusijoje turėtų išryškėti teisinga hermeneutikos užduoties 
apibrėžtis. 

Anaiptol nemanau, kad vien šios esė pakanka visiems nesu- 
sipratimams įveikti. Be specialaus rašto tyrimo diskurso teorija 
dar net nėra teksto teorija. Bet jeigu mums pavyktų įrodyti, kad 
rašytinis tekstas yra diskurso forma - užrašymo sąlygą ten- 
kinantis diskursas - tai reikštų, kad diskurso galimybės sąlygos 
taip pat yra ir teksto galimybės sąlygos. Šių sąlygų aptarimas 
nepaneigė kalbėjimo įvykio sampratos, bet apibrėžė ją keletu 
dialektiniu priešpriešų, apibendrintų dvigubu pavadinimu — 
įvykis ir reikšmė bei prasmė ir nuoroda. Šios dialektinės prieš- 
priešos mums leidžia numatyti, kad intencijos ir dialogo sąvokos 
turėtų būti ne išstumtos iš hermeneutikos, o išlaisvintos nuo 
nedialektiško ir vienpusiško diskurso supratimo. 

Būtent todėl pastaroji esė yra jei ne viso ciklo branduolys, tai 
tikrai pirminė esė stipriąja šio žodžio prasme. 


Sneka ir rastas 


Kadangi hermeneutika yra į tekstą orientuota interpretacija, o 
tekstai, be kita ko, yra ir rašytinės kalbos pavyzdžiai, nė viena 
interpretacijos teorija negali apeiti rašto problemos. Todėl šios 
esė tikslas yra dvilypis. Pirmiausia noriu parodyti, kad sąlygas 
pereiti nuo šnekos prie rašto sudaro pirmojoje esė apibūdinta 
diskurso teorija, o ypač aptartoji įvykio ir reikšmės dialektika. 
Antrasis mano tikslas — intencijos eksteriorizaciją, tokią, kokia ji 
atsiskleidžia rašte, susieti su esmine hermeneutikos problema, 
atitolimu. Pirmoje esė dalyje šia išorybės samprata bus remia- 
masi jos nekritikuojant, o antrojoje bus atskleistas jos proble- 
miškumas. Platono rašto kaip susvetimėjimo formos kritika taps 
posūkio tašku pereinant nuo raštui būdingos diskurso ekste- 
riorizacijos aprašymo prie jos kritikos. 


Nuo šnekos prie rašto 


Raštas suteikia išraišką tam, kas tėra virtualu, kas dar tik for- 
muojasi, vos mezgasi gyvoje kalboje - t.y. reikšmę atskiria nuo 
įvykio. Tačiau šis atskyrimas nesuardo fundamentalios diskurso 
struktūros, aptartos pirmojoje mano esė. Teksto įgyta semantinė 

autonomija tebėra valdoma įvykio ir reikšmės dialektikos. Maža 
to, galime teigti, kad raštas atskleidžia ir išryškina šią dialektiką. 
Raštas — visiška diskurso manifestacija. Teigti, kaip Jacques'as 
Derrida!, kad rašto ir šnekos šaknys skirtingos, ir mes, pernelyg 
sureikšminę šneką, jos balsą ir jos logos, klaidingai supratome 
šią pamatinę skirtį, reiškia nepastebėti, jog abu diskurso aktua- 
lizacijos modusai pagrįsti dialektine diskurso sąranga. 

Todėl siūlau verčiau pradėti nuo komunikacijos modelio, 
aprašyto garsiajame Romano Jakobsono straipsnyje „Kalbotyra 
ir poetika“.? Šešiems pagrindiniams komunikacinio diskurso 
„veiksniams“ — kalbėtojui, klausytojui, kontaktui ar kanalui, 
kodui, kontekstui ir pranešimui - jis priskyrė šešias atitinkamas 
„funkcijas“: emocinę, konatyvinę, fatinę, metalingvistinę, refe- 
rentinę ir poetinę. Pasitelkę šį modelį kaip išeities tašką, paban- 
dykime išsiaiškinti, kaip pasikeičia, transformuojasi ar defor- 
muojasi veiksnių ir funkcijų sąveika, kai diskursas užrašomas. 


Pranešimas ir kontaktas: 
fiksavimas 


Šnekai persikeliant į raštą, akivaizdžiausiai pasikeičia pranešimo 
ir jį perteikiančio kontakto ar kanalo santykis. Iš pirmo žvilgs- 
nio atrodytų, kad tai — vienintelis pasikeitęs santykis, bet ati- 
džiau įsižiūrėjus paaiškėja, jog pirminis pokytis išsklinda viso- 
mis kryptimis, lemiamai veikdamas visus veiksnius ir funkcijas. 
Tad mūsų užduotis bus pradėjus nuo šio pagrindinio pokyčio 
pereiti prie įvairių šalutinių padarinių. 

Jeigu įžiūrėtume rašto problemoje paprastą komunikacijos 
kontakto prigimties pasikeitimą, mums tereikėtų spręsti dis- 
kurso fiksavimo ne Žmogaus balsu, o tam tikromis išorinėmis 
priemonėmis — akmenyje, papiruse ar popieriuje, problema. Už- 
rašymas, pakeitęs tiesioginę raišką balsu, veido išraiška ar ges- 
tais, savaime yra didžiulis kultūrinis laimėjimas. Žmogiškasis 
veiksnys dingsta. Pranešimas perteikiamas medžiagiškais „ženk- 
lais“. Šis kultūros laimėjimas visų pirma susijęs su diskurso 

įvykio aspektu, o vėliau ir su reikšme. Kadangi diskursas egzis- 
tuoja tik kaip laikiškas ir esamas diskursas, jis gali tekėti kaip 
šnekos srautas arba būti užfiksuotas kaip raštas. Įvykis pra- 
sideda ir baigiasi, todėl iškyla fiksavimo, užrašymo problema. 
Užfiksuoti norime ne kalbą kaip langue, o diskursą. Raidyno, 
žodyno ir gramatikos fiksavimas užrašymu yra tik antrinis — 
visa tai skirta tam, ką vienintelį reikia užfiksuoti — diskursui. 
Belaikė kalbos sistema nei atsiranda, nei dingsta — ji tiesiog ne- 
vyksta. Užfiksuoti reikia tik diskursą, nes diskursas kaip įvykis 
dingsta. 

Tačiau šis nedialektiškas fiksavimo fenomeno aprašymas ne- 
pasiekia užrašymo proceso šerdies. Konkretų diskursą įmano- 
ma išsaugoti rašte, nes iš tikrųjų raštas fiksuoja ne šnekos įvykį, 
o šnekos „ištarą“, t.y. intencionalią eksteriorizaciją, priklausan- 
čią porai „įvykis-reikšmė“. Tai, ką rašome, ką užrašome, yra 
šnekos akto noema, kalbėjimo įvykio reikšmė, o ne pats įvykis 
kaip įvykis. Užrašas — nepaisant pavojų, kuriuos, pasiremdami 
Platonu, atskleisime antroje esė dalyje - yra diskurso siekiamybė. 
Tik tada, kai sagen - „sakymas“ - tampa Aus-sage, iš-tara, dis- 
kursas išsipildo kaip diskursas, visiškai išskleisdamas savo es- 
mine dialektiką. 

Dabar nėra būtina leistis į nuodugnius kalbėjimo įvykio ap- 
mąstymus, išsamiai aprašant jį kaip kalbėjimo aktą - t.y. kaip 
lokucijos, ilokucijos ir perlokucijos aktą. Pirmojoje esė įrodžiau, 
kad visi šie aktai paklūsta įvykio ir reikšmės dialektikai. Gra- 
matiniais požymiais, iškeliančiais ją išorėn ir viešumon, inten- 
cionali diskurso eksteriorizacija išskleidža visą dalinių kalbėjimo 
aktų hierarchiją. Lokucijos aktas eksteriorizuojasi kaip sakinys, 
kurio vidinė struktūra gali būti identifikuota ir vėl atpažinta kaip 
ta pati ir kuris dėl to gali būti užrašytas ir išsaugotas. Ilokucijos 
aktas irgi gali būti užrašytas tiek, kiek jį eksteriorizuoja jo „galią“ 
išreiškiančios gramatinės paradigmos ir procedūros. Tačiau sa- 
kytinio diskurso ilokucijos galia priklauso nuo mimikos, gestų 
bei neartikuliuotų diskurso aspektų, kuriuos vadiname prozo- 
dija, todėl tenka pripažinti, kad ilokucijos galia sunkiau užrašo- 
ma nei teiginio reikšmė. Na, o perlokucijos aktas dėl ankstesnėje 

esė aptartu priežasčių yra sunkiausiai užrašomas diskurso as- 
pektas. Jis būdingesnis šnekamajai negu rašytinei kalbai. 

Visais atvejais užrašymą raštu įmanomą daro būtent inten- 
cionali eksteriorizacija, būdinga įvairiems kalbėjimo akto lyg- 
menims, tad galutinėje analizėje išplėsta fiksavimo problematika 
sutampa su kalbėjimo akto, kuriam būdinga daugiasluoksnė 
struktūra, intencionalios eksteriorizacijos problematika. 

Bet ar fiksavimo bei užrašymo problematika išsemia rašto 
problemą? 

Kitaip tariant, ar raštas tėra vien kontakto pasikeitimas, kai 
žmogaus balsą, veidą ir gestą pakeičia medžiaginiai ženklai, 
nesusiję su paties šnekančiojo kūnu? 

Pagalvojus apie socialinių ir politinių pokyčių, kuriuos galima 
susieti su rašto išradimu, diapazoną, peršasi mintis, kad raštas 
yra daug daugiau nei tiesiog materialus užfiksavimas. Tereikia 
prisiminti keletą iš tų milžiniškų pasiekimų. Su galimybe įsa- 
kymus be didesnių iškraipymų perduoti ilgais atstumais sietinas 
politinės valdžios, kurią vykdo nuo savo piliečių nutolusi valsty- 
bė, atsiradimas. Tokia rašto įtaka politiniam gyvenimui tėra 
vienas iš daugelio pavyzdžių. Atsiskaitymo taisyklių užfiksavi- 
mą galima sieti su rinkos santykių, taigi ir ekonomikos gimimu. 
Archyvų sudarymą - su istorija. Įstatymo, kaip standartinio 
sprendimo, nepriklausančio nuo konkretaus teisėjo nuomonės, 
užfiksavimą - su teisėtvarkos, teisės kodeksų ir t.t. gimimu. Toks 
platus rezultatų spektras perša mintį, kad raštiškas užfiksavimas 
ne tik apsaugo žmogaus diskursą nuo išnykimo, bet smarkiai 
paveikia ir jo komunikacinę funkciją. 

Laikytis šios naujos minties skatina ir antra priežastis. Raštas 
iškelia specifinę problemą, kai tik jis tampa ne paprastu ankstes- 
nio sakytinio diskurso užfiksavimu, šnekamosios kalbos užra- 
šymu, o tiesiogiai - be pereinamojo šnekamosios kalbos etapo - 
rašte įkūnyta Žmogaus mintimi. Tada raštas užima šnekos vietą. 
Atstumas tarp diskurso reikšmės ir materialios kontakto prie- 
monės tarsi susitraukia. Tada mes susiduriame su literatūra pir- 
mine šio žodžio prasme. Diskurso likimas pavedamas littera, o 
ne vox. 

Geriausias büdas ivertinti Sios substitucijos masta yra atsi- 
žvelgti į kitose komunikacijos proceso grandyse vykstančių po- 
kyčių spektrą. 


Pranešimas ir kalbėtojas 


Pirmiausia pasikeičia pranešimo ryšys su kalbėtoju. Iš tikrųjų — 
tai vienas iš dviejų simetriškų pokyčių, paveikiančių visą inter- 
lokucijos situaciją. Diskursą tiesiogiai užrašant littera, tiesioginę 
akistatą pakeičia sudėtingesnis rašymo ir skaitymo santykis, iš 
esmės transformuojantis tiek santykį tarp pranešimo ir kalbėtojo 
viename komunikacinės grandinės poliuje, tiek santykį tarp pra- 
nešimo ir klausytojo kitame. Dialogo situacija suardyta. Rašy- 
mo-skaitymo santykis nustoja buvęs vien savitu kalbėjimo- 
klausymo santykio atveju. 

Įdėmiau įsižiūrėję į šiuos pokyčius pastebėsime, kaip jie pa- 
veikia grįžtamąją diskurso nuorodą į patį kalbėtoją. Kaip sa- 
kėme, diskurse sakinys savo kalbėtoją nurodo įvairiais subjek- 
tyvumo ir asmens rodikliais. Tačiau sakytinio diskurso atveju 
grįžtamoji diskurso nuoroda į šnekantį subjektą yra tiesioginė, 
nes šnekėtojas priklauso interlokucijos situacijai. Jis yra čia, tik- 
rąja buvimo-čia, Da-sein, prasme. Tad subjektyvi šnekėtojo in- 
tencija ir diskurso reikšmė iš dalies sutampa, ir supratę tai, ką 
implikuoja šnekėtojas, suprantame, ką reiškia jo diskursas. Vo- 
kiško meinen ir angliško to mean dviprasmiškumas, mūsų aptar- 
tas ankstesnėje esė, liudija tokį dialogo situacijai būdingą dalinį 
sutapimą. Tačiau rašytiniame diskurse autoriaus intencija ir 
teksto reikšmė ima nebesutapti. Žodinės teksto reikšmės ir są- 
moningos autoriaus intencijos išsiskyrimas nulemia tikrąją už- 
rašo sąvokos svarbą, nesutampančią su paprastu ankstesnio 
sakytinio diskurso užfiksavimu. Užrašas tampa semantinės teks- 
to autonomijos sinonimu, autonomijos, kuri yra sąmoningos 
autoriaus intencijos ir žodinės teksto reikšmės, to, ką norėjo 
išreikšti autorius, ir to, ką reiškia tekstas, išsiskyrimo rezultatas. 
Tekstas išsiveržia už riboto autoriaus gyvenimo horizonto. Tai, 

ka reiškia tekstas, tampa svarbiau už tai, ką jį rašydamas norėjo 
išreikšti autorius. 


Semantinės autonomijos samprata yra nepaprastai svarbi herme- 
neutikai. Nuo jos prasideda egzegezė, t.y. jos procedūros sklei- 
džiasi reikšmių, nutraukusių su autoriaus psichologija jungusius 
lynus, grupės ribose. Tačiau toks interpretacijos depsichologi- 
zavimas nereiškia, kad autoriaus implikuotos reikšmės samprata 
visiškai prarado svarbą. Nedialektiškas požiūris į įvykio ir reikš- 
mės santykį ir šiuo atveju būtų linkęs priešpriešinti dvi alter- 
natyvas. Viename poliuje būtų požiūris, W.K. Wimsatto pava- 
dintas intencijos erezija, autoriaus intenciją laikantis bet kokios 
teksto interpretacijos teisingumo kriterijumi, o antrajame - po- 
žiūris, kurį, laikydamasis simetrijos, pavadinčiau absoliutaus 
teksto erezija: tekstas hipostazuojamas kaip neautorinis esinys. 
Intencijos erezija neatsižvelgia į semantinę teksto autonomiją, o 
priešingu atveju pamirštama, kad tekstas vis dėlto yra kieno nors 
pasakytas diskursas, juo kas nors kam nors ką nors pasako. Šios 
esminės diskurso ypatybės neįmanoma paneigti, neredukuojant 
tekstų į gamtinius objektus, t.y. žmogaus nesukurtus daiktus, 
kuriuos, tarsi nugludintus akmenukus, randame smėlyje. 


Semantinė teksto autonomija įvykio ir reikšmės santykį daro 
sudėtingesnį ir šia prasme atskleidžia jį kaip dialektinį santykį. 
Autorinė reikšmė iš tikrųjų tampa teksto matmeniu, nes auto- 
riaus neįmanoma klausinėti. Kai tekstas nebeatsako, jis jau turi 
nebe šnekėtoją, o autorių. Autorinė reikšmė dialektiškai papildo 
verbalinę reikšmę, ir jos turi būti interpretuojamos tarpusavio 
perspektyvoje. Autoriaus ir autorinės reikšmės sąvokos iškelia 
hermeneutinę, o kartu ir semantinės autonomijos problemą. 


Pranešimas ir klausytojas 


Teksto pranešimo santykis su skaitytoju priešingame komuni- 
kacijos grandinės poliuje yra ne mažiau sudėtingas negu jo san- 


NUO SNEKOS PRIE RASTO 43 


tykis su autoriumi. Sakytinis diskursas adresuotas tam, kuri i$ 
anksto lemia dialogo situacija — jis skirtas tau, antrajam asme- 
niui - o rašytinis tekstas adresuotas nežinomam skaitytojui, 
potencialiai — kiekvienam, mokančiam skaityti. Ši auditorijos 
universalizacija — vienas iš įstabiausių rašto rezultatų, kurį ga- 
lima apibūdinti kaip paradoksą. Gavęs medžiagišką pagrindą 
diskursas tampa dvasingesnis - jis išlaisvinamas iš situacijos 
„akis į akį“ ribotumo. 

Žinoma, šis universalumas tik potencialus. Iš tikrųjų knyga 
adresuojama tik daliai auditorijos ir tikruosius savo skaitytojus 
pasiekia išraiškos priemonėmis, kurias savo ruožtu reguliuoja 
socialinės atmetimo bei priėmimo taisyklės. Kitaip tariant, skai- 
tymas yra socialinis fenomenas, paklūstantis tam tikriems mo- 
deliams, taigi varžomas specifinių apribojimų. Vis dėlto teigi- 
nys, kad tekstas potencialiai adresuotas kiekvienam, mokančiam 
skaityti, turi išlikti akiratyje kaip bet kurios skaitymo sociologijos 
riba. Kūrinys taip pat susikuria auditoriją. Taip jis išplečia komu- 
nikacijos ratą ir iš tiesų įsteigia naujus komunikacijos būdus. 
Tam tikru mastu tai, jog kūrinį pripažįsta jo sukurta auditorija, 
yra nenuspėjamas įvykis. 

Reikšmės ir įvykio dialektikos esmė ir šiuo atveju visiškai išsi- 
skleidžia rašte. Diskursą kaip diskursą apibrėžia adresato - uni- 
versalaus ir tuo pat metu nenumatyto - dialektika. Viena vertus, 
būtent semantinė teksto autonomija steigia potencialių skaity- 
tojų ratą ir kuria teksto auditoriją. Antra vertus, būtent audito- 
rijos atsakas lemia teksto svarbą, taigi ir reikšmę. Kaip tik todėl 
autoriai, nesirūpinantys savo skaitytojais ir neatsižvelgiantys į 
esamą auditoriją, apie savuosius skaitytojus kalba kaip apie 
slaptą bendriją, kuri kartais įkurdinama miglotoje ateityje. Taigi 
teksto reikšmę iš dalies sudaro atvirumas neapibrėžtam skaity- 
tojų, todėl ir interpretacijų, skaičiui. Ši daugeriopo perskaitymo 
galimybė dialektiškai papildo semantinę teksto autonomiją. 

Vadinasi, teksto reikšmės priėmimo problema yra tokia pat 
paradoksali kaip ir autorystės. Skaitytojo teisė ir teksto teisė su- 
siima svarbioje kovoje, iš kurios ir išplaukia visa interpretacijos 
dinamika. Hermeneutika prasideda ten, kur baigiasi dialogas. 

Pranesimas ir kodas 


Pranešimo ir kodo santykį raštas tam tikru netiesioginiu būdu 
daro sudėtingesnį. Kalbu apie literatūros žanrų funkciją kuriant 
diskursą kaip vieną ar kitą diskurso atmainą - eilėraštį, pasa- 
kojimą ar esė. Ši funkcija neabejotinai susijusi su pranešimo ir 
kodo santykiu, nes žanrai yra generatyvinės priemonės dis- 
kursui kaip eilėraščiui, pasakojimui ar esė kurti. Prieš tapdami 
klasifikacijos priemonėmis, literatūros kritikams padedančiomis 
susigaudyti literatūros kūrinių gausoje, taigi prieš tapdami kriti- 
kos artefaktais, diskursui jie yra tai, kas atskirų sakinių grama- 
tiškumui yra generatyvinė gramatika. Šia prasme diskursyvinius 
kodus galėtume priskirti prie fonologinių, leksinių ir sintaksinių 
kodų, valdančių diskurso vienetus - sakinius. Tačiau ar literatū- 
ros žanrai iš tikrųjų yra rašymo kodai? Tai - ne tiesioginė, bet 
vis dėlto lemiama jų funkcija. 

Literatūros žanrai atskleidžia tam tikras sąlygas, kurias, teo- 
riškai imant, galima aprašyti ir nesvarstant rašto problemos. 
Šių generatyvinių priemonių funkcija — kurti naujus už sakinį 
ilgesnius kalbos vienetus, organiškas visumas, netapačias pa- 
prastai sakinių sumai. Eilėraštis, pasakojimas ar esė remiasi 
kompozicijos dėsniais, iš esmės nepriklausančiais nuo šnekos 
ir rašto priešpriešos. Juose sakinių grupei suteikiamos dina- 
minės formos, kurioms sakytinės ir rašytinės kalbos skirtumas 
yra neesminis. Priešingai, šių dinaminių formų specifika, regis, 
kyla ne iš šnekėjimo ir klausymo, o iš kitos dichotomijos, kai 
diskursui taikomos kitos srities kategorijos - praktika ir kūryba. 
Kalba paklūsta tam tikros meistrystės normoms - galime kal- 
bėti apie kūrybą bei meno kūrinius, o išplėtus sampratą — apie 
diskursyvinius kūrinius. Eilėraščiai, pasakojimai ir esė ir yra 
tokie diskursyviniai kūriniai. Literatūros žanrais vadinamos 
generatyvinės priemonės yra jų gamybą reguliuojančios tech- 
ninės taisyklės. O kūrinio stilius — ne kas kita, kaip individuali 
konkretaus produkto ar dirbinio konfigūracija. Autorius nebė- 
ra vien kalbėtojas, bet ir šio kūrinio, kuris yra jo dirbinys, 
kūrėjas. 

Tačiau nors teorijos ir praktikos dichotomija ir nesutampa su 
šnekėjimo-rašymo skirtimi, būtent raštas nulemia praktikos, 
technikos bei kūrinio kategorijų taikymą diskursui. Gamyba at- 
siranda tada, kai kokiai nors medžiagai pritaikoma vienokia ar 
kitokia forma ir šitaip suteikiamas pavidalas. Perkeltas į gamy- 
bos sferą, diskursas taip pat suvokiamas kaip tai, kam reikia 
suteikti pavidalą. Būtent čia įsikiša raštas. Užrašas kaip medžia- 
giškas pagrindas, semantinė teksto autonomija tiek kalbėtojo, 
tiek klausytojo atžvilgiu ir su tuo susijusios rašto kaip išorybės 
savybės padeda kalbą paversti specifinės meistrystės medžiaga. 
Raštas kalbos kūriniams suteikia skulptūroms būdingą savaran- 
kiškumą. Neatsitiktinai žodžiu „literatūra“ ženklinama ir užra- 
šyta (littera) kalba apskritai, ir kalba, pagal literatūros žanrus 
įkūnyta kūriniuose. Užrašymo ir gamybos problemos litera- 
tūroje susipina. Tas pat pasakytina ir apie teksto sąvoką - rašy- 
tinis pobūdis derinamas su teksto struktūra, būdinga kūriniams, 
sukurtiems vadovaujantis literatūrinės kompozicijos kūrimo 
taisyklėmis. Tekstas reiškia ir užrašytą, ir suformuotą diskursą. 

Taigi tokia giminystė sieja rašymą ir specifinius kodus, gene- 
ruojančius diskursyvinius kūrinius. Šios giminystės glaudumas 
net gundytų teigti, kad sakytinė poetinių ar pasakojamųjų kom- 
pozicijų išraiška remiasi rašymui tolygiais procesais. Įsimenant 
epines poemas, lyrines dainas, paraboles bei patarles ir ritua- 
liškai jas atkartojant, linkstama fiksuoti kūrinio formą, netgi ją 
sustingdyti, — atmintis tarsi tampa užrašo pagrindu, panašiu į 
suteikiamą išorinių ženklų. Taip išplėtus užrašymo sampratą, 
rašymas ir literatūrinės kompozicijos taisyklėmis pagrįsta dis- 
kursyvinių kūrinių gamyba ima atitikti vienas kitą, nors tai ir 
nėra tapatūs procesai. 


Pranešimas ir referencija 
Sudėtingiausių diskurso funkcionavimo pokyčių, kuriuos galė- 


tume priskirti rašto įtakai, aptarimą palikau šio tyrimo pabaigai. 
Jie susiję su referentine diskurso funkcija Romano Jakobsono 

pasiülytame komunikacijos modelyje: yra dvi prieZastys, le- 
miančios išskirtinį ju sudėtingumą. Viena vertus, prasmės ir 
nuorodos skirtis į diskursą įveda sudėtingesnę nei įvykio ir 
reikšmės dialektiką, siūlančią rašto galimumą paaiškinantį eks- 
teriorizacijos modelį. Tai, taip sakant, antrojo laipsnio dialektika, 
kai pati reikšmė, ta imanentiška „prasmė“, atsiduria išorėje kaip 
transcendentali nuoroda, kitaip sakant, kai mintis per prasmę 
kreipiama į įvairius užkalbinius esinius, tokius kaip objektai, 
būsenos, daiktai, faktai ir kt. Antra vertus, daugumą referencijos 
pokyčių, kurie bus aptarti, reiktų priskirti ne raštui apskritai, 
bet raštui kaip įprastinei literatūrą sudarančių diskurso formų 
raiškos priemonei. Kai kurie iš šių pokyčių netgi yra tiesiogiai 
nulemti specifiniams literatūros žanrams, pavyzdžiui, poezijai, 
būdingos strategijos. Taigi užrašymas tik netiesiogiai atsakingas 
už naują referencijos likimą. 

Tačiau nepaisant visų išlygų galima teigti, kad sakytinio 
diskurso atveju esminis kriterijus, apibrėžiantis to, ką sakome, 
referentinį akiratį, yra galimybė parodyti, jog minimas daiktas 
yra šnekėtojui ir klausytojui bendros situacijos dalis. Tai dialogą 
įrėminanti situacija, ir visus jos riboženklius galima parodyti 
gestu ar pirštu. Ją gali ostensyviai nustatyti ir pats diskursas, 
netiesiogiai nurodydamas tokiais rodikliais, kaip parodomieji 
įvardžiai, laiko ir vietos prieveiksmiai bei veiksmažodžio laikai. 
Pagaliau jie gali būti nusakyti taip tiksliai, kad referentinės 
aplinkos erdvėje tokią apibrėžtį atitiktų vienas ir tik vienas 
daiktas. Iš tikrųjų - ostensiniai rodikliai, o tuo labiau tikslūs 
nusakymai vienodai funkcionuoja ir sakytiniame, ir rašytiniame 
diskurse. Jie žymi individualią tapatybę, o individualios tapa- 
tybės nebūtina nurodyti taip, kaip gestu nurodomas kalbamas 
daiktas. Vis dėlto ir individuali tapatybė galiausiai nurodo į 
interlokucinės situacijos apibrėžtą čia ir dabar. Nėra tapatybės, 
kuri to, apie ką kalbame, nesusietų su unikalia jo padėtimi 
erdvėlaikio tinkle, ir nėra tokio vietų laike ir erdvėje tinklo, 
kuris neturėtų galutinės nuorodos į situacinį čia ir dabar. Tad 
iš esmės visos sakytinės kalbos nuorodos remiasi demonst- 
racijomis, priklausančiomis nuo situacijos, kurią dialogo nariai 

suvokia kaip bendrą. Taigi dialogo situacijoje visos nuorodos 
yra situacinės. 

Būtent šį referencijos pagrindimą dialogo situacija pakerta 
raštas. Ostensiniai rodikliai bei tikslūs nusakymai ir čia žymi 
konkrečius esinius, tačiau tarp identifikacijos ir demonstracijos 
atsiveria spraga. Dėl erdvės ir laiko nuotolio tarp rašytojo ir 
skaitytojo nebėra bendros situacijos; šnekėtojo balsą, veidą ir kū- 
na - pirminę visų erdvės ir laiko taškų atskaitą — pakeitus me- 
džiagiškais išoriniais ženklais, panaikinamas absoliutus čia ir 
dabar; semantinė teksto autonomija išlaisvina jį iš rašančiojo da- 
barties ir atveria neapibrėžtam potencialių skaitytojų ratui neapi- 
brėžtame laike — visus šiuos laikinės diskurso sąrangos pokyčius 
lygiagrečiai atspindi referencijos ostensyvumo pokyčiai. 

Yra tekstų, kuriuose ostensinės referencijos sąlygos tiesiog 
pertvarkomos pritaikant jas skaitytojui. Laiškai, kelionių repor- 
tažai, geografiniai aprašymai, dienoraščiai, istorinės monogra- 
fijos bei apskritai visas aprašomasis tikrovės vaizdavimas skai- 
tytoją gali aprūpinti ostensinés referencijos atitikmeniu - „tarsi“ 
(„tarsi tu pats ten būtum“), paremtu įprastinėmis individualios 
identifikacijos procedūromis. Unikalus erdvėlaikio tinklas, ku- 
riam vis tiek priklauso ir rašytojas, ir skaitytojas, ir kurį abu 
pripažįsta, įgalina visus teksto čia ir ten numanomai susieti su 
absoliučiu skaitytojo čia ir ten. 

Šio pirminio referencijos akiračio išplėtimo už siaurų dialogo 
situacijos rėmų pasekmės nepaprastai svarbios. Per raštą Zmo- 
gus ir tik žmogus įgyja pasaulį, o ne vien situaciją. Šis išplėti- 
mas yra dar vienas pavyzdys, kokią dvasinę reikšmę turi kū- 
no - sakytinio diskurso atramos - pakeitimas medžiagiškais 
ženklais. Kaip teksto reikšmė išsilaisvina iš sąmonės intencijos 
globos, taip ir teksto referencija išsilaisvina iš situacinės refe- 
rencijos ribų. Pasaulis mums yra tekstų - ar, tuo tarpu apsiri- 
bojant, aprašomųjų tekstų - atveriamas nuorodų ansamblis. Bū- 
tent todėl galime kalbėti apie graikų „pasaulį“ — ir tai reiškia 
ne įsivaizduoti situaciją joje gyvenusiųjų akimis, bet nužymėti 
nesituacines nuorodas, kurias pateikia tikrovę aprašantieji pa- 
sakojimai. 

Kur kas keblesnis uZdavinys - interpretuoti antraji referen- 
cijos akiračio išplėtimą. Jį lemia ne tiek raštas kaip raštas, kiek 
atvira ar užmaskuota tam tikrų diskurso rūšių strategija. Tad 
jis labiau susijęs su literatūra nei su raštu — arba su raštu kaip 
literatūros raiškos priemone. Romano Jakobsono komunikaci- 
jos modelyje poetinė funkcija — kurią reiktų suprasti plačiau 
nei vien poeziją — siejama su pranešimo akcentavimu dėl paties 
pranešimo referencijos sąskaita. Apie tokį referencijos užte- 
mimą jau užsiminėme, kai poetinį diskursą pripažinome turint 
skulptūros kūrinio savarankiškumo. Atotrūkis tarp situacinės 
ir nesituacinės referencijos, implikuojamas aprašymų „tarsi“ 
referencijos, tampa nebeįveikiamas. Tai išryškėja fikciniuose 
naratyvuose, t.y. pasakojimuose, kurie nėra aprašomasis pasa- 
kojimas, kai specifiniais veiksmažodžio laikais išreikštas pa- 
sakojimo laikas išskleidžiamas pasakojimu ir nebėra susijęs su 
ostensiniam ir neostensiniam aprašymui bendru unikaliu erd- 
vėlaikio tinklu. 

Ar referencijos užtemimas — ir ostensyvumo, ir aprašymo 
prasme - reiškia visišką bet kokios referencijos išnykimą? Ne. 
Mano įsitikinimu, diskursas neišvengiamai yra apie ką nors. Tai 
teigdamas aš neigiu teksto absoliutumo ideologiją. Teksto be 
referencijos idealą, be Mallarmė poezijos eilučių, atitinka tik 
keletas įmantrių tekstų. Tačiau tokia moderni literatūros at- 
maina tėra ribinis atvejis ir išimtis. Ja remiantis negalima spręsti 
apie visus likusius tekstus, net ir poetinius tekstus Jakobsono 
prasme, apimančius visą - tiek lyrinę, tiek naratyvinę - groži- 
nę literatūrą. Poetiniai tekstai vienaip ar kitaip kalba apie pa- 
saulį. Tik ne aprašydami jį. Kaip užsimena pats Jakobsonas, 
referencija ne išnyksta, o susiskaido ar suskyla. Nudilus os- 
tensinei ir aprašomajai referencijai, referencinė galia išlaisvi- 
nama tokiems mūsų būties pasaulyje aspektams, kurių neįma- 
noma išsakyti tiesioginiu aprašymu: apie tai užsiminti leidžia 
tik metaforos — ar apskritai visos simbolinės raiškos — referen- 
tinės galimybės. 

Taigi turime išplėsti savąją pasaulio sampratą, atsižvelgdami 
ne tik į neostensines, nors vis dar aprašomąsias nuorodas, bet 

ir i poetinei kalbai büdingas neostensines ir neapraSomasias 
nuorodas. Žodis „pasaulis“ įgyja tą reikšmę, kuri aiški mums 
visiems, kai apie naujagimį sakome, kad jis atėjo į pasaulį. 
Man pasaulis yra tekstuose — visų rūšių, apra$omuosiuose ar 
poetiniuose, mano perskaitytuose, suprastuose ir pamiltuose - 
atsiveriantis nuorodų ansamblis. O suprasti tekstą - tai reiškia 
tarp mūsų situaciją apibrėžiančių predikatų įkurdinti tas reikš- 
mes, kurios mūsų Umvelt paverčia Welt. Būtent egzistencijos 
horizonto išplėtimas leidžia kalbėti apie teksto atveriamas nuo- 
rodas arba pasaulį, atveriamą daugumos tekstų referencinių 
pretenzijų. 

Šia prasme Heideggeris teisus, kai Būtyje ir laike? analizuo- 
damas Verstehen teigia, kad pirmiausia diskurse suprantame ne 
kitą asmenį, bet „projektą“ — t.y. naujo buvimo pasaulyje būdo 
apybraižas. Tik raštas - prisimenant dvi poskyrio pradžioje mi- 
nėtas išlygas — išsilaisvindamas ne tik iš autoriaus ir pirminės 
auditorijos, bet ir dialogo situacijos ribotumo, atskleidžia dis- 
kurso kaip pasaulio projektavimo paskirtį. 


Už raštą 


Atlikta analizė pasiekė savo tikslą. Jau sakytiniame diskurse ji 
atskleidė visišką esminės įvykio ir reikšmės dialektikos bei inten- 
cijos eksteriorizacijos manifestaciją, nors tai dar tik užuomazga. 
Tačiau ilgainiui analizė išryškino prielaidų, kuriomis galėjome 
remtis, kol jos buvo neišskleistos, problemiškumą. Ar intencijos 
eksteriorizacija, patikėta medžiagiškiems ženklams, nėra tam 
tikras susvetimėjimas? 

Klausimo radikalumas eksteriorizaciją verčia suvokti ne vien 
kaip kultūros atsitiktinumą, diskurso ir minties egzistencijai 
nebūtiną sąlygą, bet ir kaip būtiną hermeneutinio proceso są- 
lygą. Tik produktyviai atitolimą naudojanti hermeneutika pa- 
jėgtų išspręsti diskurso intencijos eksteriorizacijos problemą. 

Ataka prieš raštą prasidėjo seniai. Ji susijusi su tam tikru pa- 
žinimo, mokslo ir išminties modeliu, kuriuo remdamasis Pla- 
tonas išorybę pasmerkė kaip tikrojo prisiminimo priešpriešą.“ 
Platonas tai pateikia mito forma, nes filosofija čia susiduria su 
institucijos, meno ir galios, nugrimzdusių į kultūros praeities 
sutemas ir susijusių su Egiptu - religinės išminties lopšiu, už- 
gimimu. Tėbų karalių jo mieste aplanko dievas Totas - skaičių, 
geometrijos, astronomijos, lošimų ir grammata, rašto ženklų, išra- 
dėjas. Paklaustas apie jo išradimo galią ir galimą naudą, Totas 
pareiškia, kad išmokę naudotis rašto ženklais egiptiečiai taptų 
išmintingesni ir ilgiau viską prisimintų. Ne, prieštarauja kara- 
ženklais, užuot rėmęsi vidine savo pačių galia. Toks „vaistas“ 
(pharmakon) padeda ne prisiminti, o tik įsiminti iš naujo. Panau- 
dotas mokyti šis išradimas perteiksiąs ne tikrovę, bet panašumą 
įją, ne išmintį, bet jos regimybę. 

Ne mažiau įdomus ir Sokrato komentaras. Raštas - kaip ta- 
pyba, kurianti negyvą būtį, kuri paprašyta atsakymo išlieka 
bežadė. Ir užrašai, kai į juos kreipiamasi norint iš jų ką nors 
sužinoti, „reiškia vienintelį daiktą, visuomet tą patį“. Užrašai 
ne tik steriliai vienodi, bet ir abejingi savo adresatams. Blaš- 
komiems ir šen, ir ten, jiems nerūpi, į kieno rankas jie papuls. O 
kilus disputui arba nepagrįstai niekinamiems, jiems vis tiek 
reikia jų tėvo pagalbos. Jie patys apsiginti neįstengia. 


Anot šios aštrios kritikos - tikro prisiminimo apologijos, teisin- 
go ir tikro, išminties (ar mokslo) nušviesto diskurso principas 
ir esmė įrašyti sieloje to, kuris sugeba apsiginti ir kuris sugeba 
pasirinkti: tylėti ar prabilti atsižvelgdamas į asmens, į kurį krei- 
piasi, sielos poreikius. 


Ši Platono ataka prieš raštą nėra išimtinis kultūros istorijos pa- 
vyzdys. Pavyzdžiui, Rousseau ir Bergsonas dėl skirtingų prie- 
žasčių pagrindines civilizaciją alinančias negales sieja su raštu. 


UZ RASTA 51 


Rousseau teigimu, kol kalba rėmėsi vien balsu, ji išlaikė šne- 
kančiojo esatį jam pačiam ir kitiems. Kalba tebuvo pasijos išraiš- 
ka. Ji buvo iškalba, dar ne egzegezė. Raštas atnešė atsiskyrimą, 
tironiją ir nelygybę. Raštas nepaiso adresato, lygiai kaip paslepia 
autorių. Jis išskiria žmones - taip, kaip nuosavybė išskiria savi- 
ninkus. Žodyno ir gramatikos tironija prilygsta rinkos dėsniams, 
įkūnytiems pinigais. Dievo Žodį pakeičia mokslingųjų valdžia 
ir dvasininkijos dominavimas. Kalbančiųjų bendruomenės su- 
skilimas, žemės padalijimas, mąstymo analitiškumas, dogmatiz- 
mo įsigalėjimas — visa tai yra rašto vaisiai. 


Taigi šioje apologijoje, garbinančioje balsą - žmogaus esaties sau 
pačiam išsaugotoją, vidinį nenutolusios bendruomenės vieny- 
toja - vis dar girdimas Platono prisiminimo aidas. 


Bergsonas tiesiogiai imasi išorybės principo, liudijančio erdvės 
įsismelkimą į garso laikiškumą ir tęstinumą. Tikrasis žodis gims- 
ta iš „intelektualinės pastangos“ perteikti pirminę sakymo inten- 
ciją, ieškant tinkamos išraiškos. Užrašytas žodis - šio ieškojimo 
nuosėdos - yra nutraukęs saitus su jausmo, pastangos ir minties 
dinamika. Alsavimas, daina ir ritmas išsisklaido, jų vieton stoja 
atvaizdas. Jis traukia ir keri. Sklaido ir izoliuoja. Būtent todėl 
tikrieji kūrėjai, kaip Sokratas ir Jėzus, nepaliko raštų, o tikrieji 
mistikai nepripažįsta formuluočių ir artikuliuotos minties. 

Balso pastangos vidujybė dar kartą priešpriešinama negyvų 
atspaudų, neįstengiančių „apsiginti“, išorybei. 


Raštas ir ikoniškumas 


Atsakas į šią kritiką turi būti toks pat radikalus kaip iššūkis. Jau 
nebeįmanoma remtis vien perėjimo nuo šnekėjimo prie rašymo 
aprašymu. Kritika verčia pagrįsti tai, kas anksčiau buvo laikoma 
savaime suprantamu dalyku. 

Pastaba, prabėgom mesta Faidre, suteikia svarbų raktą. Raš- 
tas lyginamas su tapyba, kurios atvaizdai esą ne tokie įtaigūs ir 

tikri kaip gyvos bütybés. Kyla klausimas, ar eikon, laikomo tik 
tikrovės šešėliu, teorija nėra visos raiškos išoriniais ženklais 
kritikos prielaida. 

Jeigu pavyktų įrodyti, kad tapyba nėra vien miglotas tikrovės 
atkartojimas, prie rašto problemos galėtume grįžti jau kaip prie 
bendros ikoniškumo teorijos — kurią knygoje Ecriture et Icono- 
graphie plėtoja Francois Dagognet> - dalies. 

Vaizduojamosios veiklos rezultatas anaiptol nėra skurdes- 
nis už originalą, o pačią veiklą būtų galima apibūdinti kaip 
„ikonišką augmentaciją“, pavyzdžiui, tapybos strategija būtų 
atkurti tikrovę riboto optinio raidyno priemonėmis. Tokia kont- 
rakcijos ir miniatiūrizacijos strategija pateikdama mažiau per- 
teikia daugiau. Tad pagrindinė tapybos misija — įveikti kas- 
dienio matymo - anot Platono, šešėlinio atvaizdo — polinkį i 
entropiją ir, apgaubus visatą savo santrumpų tinklu, suteikti 
jai daugiau reikšmės. Šis sodrumo ir įtampos, kuria įtvinksta 
menkutė rėmo ribojama erdvė ir dvimatis drobės paviršius, 
efektas, priešingas kasdieniam matymui būdingai optinei ero- 
zijai, ir yra ikoniška augmentacija. Kasdieniame matyme sa- 
vybės yra linkusios vienos kitas neutralizuoti, ribos tarp jų 
nusitrina, kontrastai išblunka, tuo tarpu tapyba — bent nuo 
tada, kai olandų menininkai išrado tapybą aliejumi — išryškina 
kontrastus, spalvoms grąžina sąskambį ir išlaisvina spindesį, 
kuriame daiktai švyti. Tapybos technikos istorija liudija, kad 
dirvą šiems reikšminiams efektams paruošė medžiagos - pig- 
mentų, aktyvizuojamų juos sumaišius su aliejumi — išradimas. 
Pasirinkęs tokį, kaip aš ką tik pavadinau, optinį raidyną, ta- 
pytojas galėjo apsaugoti spalvas nuo išskydimo ir blukimo, o 
paviršiniam, vien atspindėtam paveikslų spindesiui suteikti 
šviesos refrakcijos gelmę. 

Tapytojas, kuris sykiu buvo ir chemikas, distiliuotojas, lakuo- 
tojas bei glazūruotojas, įvaldęs naują medžiaginį raidyną, galėjo 
užrašyti naują tikrovės tekstą. Olandų meistrams tapyba nebuvo 
nei pasaulio atkūrimas, nei sukūrimas, o jo metamorfozė. 

Šiuo požiūriu iškalbinga ir graviūros, ir oforto technika Fo- 
tografija — bent mėgėjiška — pagauna viską, bet nieko nesulaiko, 

tuo tarpu Baudelaire'o išaukštinta graviūros magija gali atverti 
esmę. Taip yra todėl, kad graviūra, kaip ir tapyba — nors ki- 
tomis išraiškos priemonėmis - remiasi išrastu raidynu, t.y. 
minimalių ženklų rinkiniu, sudarytu iš sinkopinių taškų, brūkš- 
nių ir baltų dėmių, išryškinančių bruožą ir apgaubiančių jį 
nebūtimi. 

Impresionizmas ir abstrakčioji dailė taip pat vis ryžtingiau 
atsisakė natūralių formų, keisdami jas tiesiog sukonstruota ga- 
ma elementarių ženklų, iš kurių sukombinuotos formos varžy- 
sis su kasdieniu matymu. Abstrakčioji dailė tapybą suartina su 
mokslu - percepcinėms formoms metamas iššūkis jas susiejant 
su nepercepcinėmis struktūromis. Grafinė pasaulio pagava ir 
šiuo atveju vyksta radikaliai neigiant netarpiškumą. Atrodytų, 
tapyba jau tik „kuria“, o nebe „atkuria“. Tačiau į tikrovę ji atsi- 
gręžia elementų lygmenyje - kaip Dievas Timajuje. Konstruk- 
tyvizmas tėra kraštutinė augmentacijos proceso išraiška — taria- 
mai paneigdamas tikrovę, jis išaukština nefigūratyvinę daiktų 
esmę. Tad ikoniškumas yra tikrumo, tikresnio už įprastinę tik- 
rove, atskleidimas. 


Ši ikoniškumo, kitaip sakant, estetinės tikrovės augmentacijos 
teorija įgalina ryžtingai atsakyti į Platono rašto kritiką. Ikoniš- 
kumas yra tikrovės per-rašymas. Raštas siaurąja prasme - at- 
skiras ikoniškumo atvejis. Užrašant diskursą perrašomas pasau- 
lis, o perrašymas nėra pakartojimas, tai - metamorfozė. 
Pozityvią medžiagiškos rašto ženklų išraiškos vertę ir rašto, 
ir tapybos atveju lemia analitinės sukurtos ženklų sistemos 
savybės: diskretumas, apimties apibrėžtumas, kombinacinės 
galimybės. Tačiau fonetinio alfabeto triumfas Vakarų kultūrose 
ir rašto subordinacijos šnekai regimybė, kylanti dėl raidžių 
priklausymo nuo garsų, nesuteikia teisės pamiršti kitų užra- 
šymo galimybių - piktogramų, hieroglifų ir ypač ideogramų, 
kurios yra tiesioginis mąstinių reikšmių užrašymas ir skirtin- 
gose idiomose gali būti skirtingai perskaitytos. Šie kitokie užra- 
šymo būdai išryškina universalų rašto bruožą, būdingą ir fone- 
tiniam raštui, tik gožiamą priklausomybės nuo garsų: erdvinę 

struktüra turi ne tik perteikimo vieta, bet ir patys Zenklai, ju 
forma, padėtis, juos skiriantis atstumas, tvarka ir linijinis išsi- 
dėstymas. Perėjimas nuo klausymo prie skaitymo esmingai 
susijęs su šiuo perėjimu nuo laikinių balso savybių prie erd- 
vinių užrašytų ženklų savybių. Visuotinį kalbos įerdvinimą 
užbaigė spaudos gimimas. Kultūros vizualizacija prasideda 
balsui nustojus galios, turėtos abipusės esaties artumoje. Spaus- 
dinti tekstai žmogų pasiekia vienumoje, toli nuo bendruomenę 
suburiančių apeigų. Pavienius neregimos auditorijos narius 
sieja abstraktūs ryšiai, tarp jų — tiesiogine žodžio prasme - 
vyksta telekomunikacija. 

Tokios yra materialios rašto ikoniškumo ir tikrovės perrašy- 
mo išoriniu diskurso užrašymu priemonės. 


Užrašas ir 
produktyvus atitolimas 


Esame pasirengę paskutiniam žingsniui. Pabandysime pačiame 
interpretacijos procese rasti pagrindinį diskurso eksteriorizacijos 
pateisinimo argumentą. 

Rašto problema tampa hermeneutine problema jį papildančio 
poliaus - skaitymo - perspektyvoje. Išryškėja nauja dialektika — 
atitolimas ir įsisavinimas. Įsisavinimą suprantu kaip semantinės 
autonomijos, tekstą atskyrusios nuo jį parašiusiojo, analogiją. 
Įsisavinti, reiškia tai, kas buvo „svetima“, paversti „sava“. Vi- 
suotinė būtinybė įsisavinti tai, kas mums svetima, lemia atito- 
limo problemos visuotinuma. Taigi nuotolis — ne tik faktas, duo- 
tybė, tikrovėje egzistuojantis erdvės ir laiko atotrūkis tarp mūsų 
ir vienos ar kitos meno kūrinio arba diskurso išraiškos. Tai — 
dialektinis bruožas, kovos tarp kitumo [otherness], visus erdvės 
ir laiko nuotolius paverčiančio kultūriniu svetimumu, ir savumo 
[ownness], kuriuo bet koks supratimas siekia išplėsti savivoką, 
principas. Atitolimas nėra kiekybinis reiškinys; jis dinamiškai 
papildo mūsų poreikį, mūsų norą ir mūsų pastangas įveikti 
kultūrinį svetimumą. Rašymas ir skaitymas dalyvauja šioje kul- 

tūros kovoje. Skaitymas yra pharmakon, „vaistas“, teksto reikšmę 
,i$vaduojantis" iš atitolimo svetimumo ir perkeliantis ją į naują 
aftumą, kuri įveikia ir išsaugo kultūrinį nuotolį, o kitumą priima 
į savumą. 

Ši bendra problematika giliai įsišaknijusi ir mąstymo istorijoje, 
ir mūsų ontologinėje situacijoje. 

Istoriškai žiūrint, savo tyrimu aš performuluoju problemą, 
kurios pirmąją modernią formuluotę pateikė XVIII amžiaus švie- 
tėjai, atsiliepdami į klasikinės filologijos reikmes: kaip įdabartinti 
antikos kultūrą nepaisant egzistuojančio kultūrinio nuotolio? 
Vokiečių romantizmas problemai suteikė dramatizmo, paklaus- 
damas, kaip mes galime tapti praeities genijų amžininkais. Klau- 
simą keliant plačiau - kaip turėtume naudoti rašte užfiksuotas 
gyvenimo išraiškas, kad galėtume persikelti į svetimą psichinį 
gyvenimą? Problema vėl iškilo žlugus Hegelio pastangoms isto- 
riškumą įveikti Absoliučiosios Dvasios logika. Jeigu negalima, 
įveikiant atskirų dalių ribotumą, kultūrinio praeities palikimo 
apibendrinti kaip visa aprėpiančios visumos, tai perteikiant ir 
perimant šiuos palikimus neįmanoma išvengti istoriškumo. Kai 
absoliutaus pažinimo nėra, lemiamą žodį taria atitolimo ir įsi- 
savinimo dialektika. 

Šią dialektiką galima apibūdinti ir kaip pačią tradiciją, ją 
suprantant kaip istoriškai perduodamų kultūrinių palikimų 
perėmimą. Kol mūsų buvimą ir gyvenimą tradicijoje tebegau- 
bia naivus pirmapradis aiškumas, filosofinė tradicijos proble- 
ma neiškyla. Tradicija tampa problemiška tik praradus tą pir- 
minį naivumą. Tada jos reikšmę turime atrasti per atitolimą ir 
jo įveiką. Todėl praeities įsisavinimas tampa nepabaigiama 
kova su atitolimu. Filosofine prasme interpretacija ir yra ne 
kas kita, kaip bandymas svetimumą ir atitolimą padaryti pro- 
duktyvius.“ 

Atitolimo ir įsisavinimo dialektikos fone išryškėja funda- 
mentali rašymo ir skaitymo santykio reikšmė. Tuo pačiu kaip 
visuma įprasminami daliniai dialektiniai procesai, įžanginiame 
esė poskyryje atskirai aprašyti remiantis Jakobsono komunikaci- 
jos modeliu. 

Autorinės reikšmės ir semantinės autonomijos, konkretaus 
adresato ir abstrakčios auditorijos, individualaus pranešimo ir 
tipiškų literatūros kodų, imanentiškos struktūros ir tekste at- 
skleidžiamo pasaulio paradoksus kaip visumą turėtų aprėpti 
kontroversiškų aiškinimo ir supratimo sąvokų nagrinėjimas; šio 
nagrinėjimo imsiuosi ketvirtojoje esė. 


Metafora ir simbolis 


Trečiosios esė įterpimą po baigiamųjų ankstesnės esė žodžių, 
bet prieš išskleidžiant aiškinimo ir supratimo sampratas vėles- 
nėje esė lėmė dvi priežastys; abi jos susijusios su interpretacijos 
teorijos lauko išsiplėtimu. 

Pirmoji priežastis yra ta, kad literatūros kūriniuose signifi- 
kacija funkcionuoja priešingai negu mokslo darbuose, kuriuose 
jų signifikacija turi būti suprantama pažodžiui. Taigi svarbu 
suprasti, ar literatūros kūriniams būdingas reikšmės perteklius 
yra jų signifikacijos dalis, ar turėtume jį laikyti išoriniu, ne kog- 
nityviniu, o grynai emociniu veiksniu. Literatūros kūrinių kog- 
nityvinės vertės matu tolesnėse pastabose laikysiu metaforą. 
Jeigu metaforų reikšmės perteklių pavyktų įtraukti į semantikos 
lauką, atsivertų galimybė kiek įmanoma daugiau išplėsti ver- 
balinės signifikacijos teoriją. 

Tačiau ar verbalinė signifikacija — tai jau visa signifikacija? 
Ar už kalbinio ženklo nėra reikšmės pertekliaus? Ankstesniuose 
savo darbuose, ypač Blogio simbolikoje bei Freudas ir filosofija', 
hermeneutikos apibrėžtį tiesiogiai grindžiau objektu, kuris at- 
rodė esąs kartu ir plačiausias, ir apibrėžčiausias - turiu omenyje 
simbolį. Patį simbolį apibrėžiau kaip dvilypę reikšmę turinčią 
semantinę struktūrą. Šiandien nebesu toks tikras, kad galima 

taip tiesiogiai spręsti problemas neatsižvelgus į kalbinius argu- 
mentus. Simbolyje, kaip man regisi dabar, esama ir neseman- 
tinių, ir semantinių elementų; antrosios šios esė dalies pradžioje 
bandysiu pagrįsti šį teiginį. Tačiau tuo tarpu tariant, jog mano 
prielaida teisinga, vaisingesnė hipotezė būtų simbolį traktuoti 
kaip dvilypės reikšmės struktūrą; tai nėra grynai semantinė 
struktūra, kokia, kaip matysime, yra metafora. Bet jei metaforos 
teorija gali būti paruošiamoji analizė simbolio teorijai, tai sim- 
bolio teorija savo ruožtu leis tiek išplėsti mūsų signifikacijos 
teoriją, kad ji apimtų ne tik verbalinę, bet ir neverbalinę dvilypę 
reikšmę. Taigi metafora ir simbolis padės nužymėti interpre- 
tacijos teorijos, kurios imsimės baigiamojoje esė, išplėtimo lauką. 


Metaforos teorija 


Metafora, pasak Monroe Beardsley, yra „miniatiūrinis eilėraš- 
tis“. Taigi tiesioginės ir vaizdingosios reikšmės santykis meta- 
foroje yra tarsi lakoniška sudėtingos signifikacijų tarpusavio 
sąveikos, būdingos literatūros kūriniui kaip visumai, versija 
atskirame sakinyje. Literatūros kūrinį čia suprantu kaip dis- 
kursyvinį kūrinį, nuo visų kitų diskursyvinių kūrinių - o ypač 
mokslinio diskurso - besiskiriantį tuo, kad jame susiejamos eks- 
plikuojamos ir implikuojamos reikšmės. 

Pirmiausia reikia aptarti kognityvinį šių dviejų reikšmių sta- 
tusą. Loginio pozityvizmo tradicija eksplikuojamos ir impli- 
kuojamos reikšmės skirtį laikė skirtumu tarp kognityvinės ir 
emocinės kalbos. Nemaža literatūros kritikos dalis, paveikta šios 
pozityvistinės tradicijos, kognityvinės ir emocinės kalbos skirtį 
pervadino denotacijos ir konotacijos skirtimi. Laikantis tokio 
požiūrio, tik denotacija yra kognityvinė ir todėl tik ji priklauso 
semantikos sričiai. Konotacija yra ekstrasemantinė, nes joje susi- 
pynusios emocinės apeliacijos neturi kognityvinės vertės. Todėl 
kognityviniu požiūriu vaizdingąją teksto prasmę tektų laikyti 
tuščia. Tačiau ar pagrįstas toks kognityvinės signifikacijos apri- 
bojimas vien denotatyviniais sakinio aspektais? 

Sprendžiant šią problema, metafora gali būti bandymo objek- 
tas. Jei pavyktų įrodyti, kad tiesioginės ir vaizdingosios reikšmės 
santykis metaforoje yra vidujai būdingas bet kuriai metaforos 
signifikacijai, gautume modelį, kuriuo galima būtų apibrėžti 
literatūrą grynai semantiniu aspektu ir kuris tiktų visoms trims 
pagrindinėms jos rūšims: poezijai, eseistikai ir grožinei prozai. 
Galėtume teigti, kad tai, kas pasakyta, ir tai, kas numanoma, 
eilėraštyje susiję taip pat, kaip pirminė signifikacija susijusi su 
antrine signifikacija, jei abi signifikacijos priklauso semantiniam 
laukui. O literatūra būtų toks diskurso atvejis, kai tuo pačiu metu 
pabrėžiama keletas dalykų ir iš skaitytojo nereikalaujama pasi- 
rinkti kurį nors vieną. Tai - pozityvaus ir produktyvaus dau- 
giaprasmiškumo atvejis. 

Kol kas palikime nuošalyje kūrinio pasaulį, kurį atskleidžia 
ši reikšmių sąveika, ir susitelkime į žodinės išraiškos analize, 
t.y. diskurso mechanizmą, sukuriantį literatūros kūriniui bū- 
dingą semantinį daugiaprasmiškumą. Miniatiūrinis šio mecha- 
nizmo variantas kaip tik ir išryškėja metaforoje. 

Iš antikos retorikų paveldėjome metaforos teoriją, tačiau be 
vienos svarbios pataisos ji mūsų reikmėms netiks. Keliais Zo- 
džiais ją galima būtų apibūdinti kaip metaforos problemos per- 
kėlimą iš žodžio semantikos į sakinio semantiką. 

Tradicinėje retorikoje metafora priskiriama tropų klasei, t.y. 
figūroms, klasifikuojančioms reikšmines žodžių vartosenos, o 
dar tiksliau, denominacijos proceso variacijas. Metafora daly- 
vauja įvardijimą valdančiame kalbos žaidime. Aristotelio Poeti- 
koje skaitome, kad metafora - „tai žodžio, reiškiančio vieną daik- 
tą, perkėlimas į kitą daiktą. Perkeliama arba iš giminės į rūšį, 
arba iš rūšies į giminę, arba iš rūšies į rūšį, arba pagal ana- 
logija.^* Jo Retorikoje šis apibrėžimas pateiktas kaip aksioma, 
tik paraštėse pridėta pastaba apie palyginamųjų įvaizdžių var- 
tojima: jie apibrėžti kaip savita analoginės metaforos forma, kai 
lyginimą tiesiogiai nurodo palyginamasis žodis, pavyzdžiui, 
„toks, kaip...“ Kitaip tariant, palyginimas yra išplėsta metafora. 


* Vertė Marcelinas Ročka. 

Ciceronas ir Kvintilianas vėliau modelį apverté ir teigė, kad 
metafora paprasčiausiai yra sutrauktas palyginimas. 

Kokiomis implicitinėmis prielaidomis remiasi ši retorinė me- 
taforos samprata? Pirmiausia — žodžiai turi būti tiriami pavie- 
niui, kiekvienas turi turėti savo signifikaciją, kurią Aristotelis 
vadina jo „įprastine“ reikšme. Tai reiškia, kad ji bendra tam tikrai 
gyventojų grupei ir įtvirtinta toje kalbančiųjų bendruomenėje 
galiojančiomis normomis. O retorika prasideda ten, kur baigiasi 
leksinis kodas. Ji imasi vaizdingųjų žodžio signifikacijų — sig- 
nifikacijų, kurios vėliau galbūt įsigalės įprastinėje vartosenoje. 
Esminė problema - paaiškinti šias signifikacijų variacijas. Kodėl 
nukrypstama nuo įprastinės vartosenos, atsiranda stiliaus figū- 
ros? Antikos retorikai paprastai atsakydavo, jog figūros paskirtis 
yra arba užpildyti semantinę leksinio kodo spragą, arba papuošti 
diskursą ir padaryti jį patrauklesnį. Kadangi minčių mums kyla 
daugiau, negu turime žodžių joms išreikšti, tenka išplėsti turimų 
žodžių signifikacijas už jų įprastinės vartosenos ribų. O tais 
atvejais, kai tinkamas žodis jau yra, vaizdingą žodį galime pasi- 
rinkti norėdami savo klausytojams suteikti malonumo arba gal- 
būt suvilioti. Antroji retorinių figūrų vartojimo strategija at- 
spindi vieną iš pagrindinių bendros retorikos funkcijos aspektų, 
būtent - įtikinėjimą. Tai reiškia, kad retorika — būdas paveikti 
auditoriją diskurso priemonėmis, be išmėginimų ar prievartos. 
Ja siekiama suteikti patrauklumo tam, kas tikėtina. 

Metafora yra viena iš retorinių figūrų — tokia, kai praleistas 
ar trūkstamas tiesioginės prasmės žodis pakeičiamas vaizdingu 
žodžiu remiantis panašumu. Ją reikia skirti nuo kitų stiliaus 
figūrų - pavyzdžiui, nuo metonimijos, kur metaforos atveju 
panašumui tenkančią funkciją atlieka gretinimas. 

Ilgą retorikos istoriją, prasidėjusią nuo graikų sofistų, plėtotą 
Aristotelio, Cicerono bei Kvintiliano ir galiausiai nutrūkusią XIX 
amžiuje, nusakėme tik pačiais bendriausiais bruožais. Tai, kas 
šioje tradicijoje išlieka pastovu, galima apibendrinti šešiais tei- 
giniais. 

(1) Metafora yra tropas, diskurso figūra, susijusi su deno- 
minacija. 

(2) Ji išplečia vardo reikšmę, nukrypdama nuo tiesioginės 
žodžių reikšmės. 

(3) Šio nukrypimo priežastis - panašumas. 

(4) Panašumo funkcija — pagrįsti vaizdingosios žodžio reikš- 
mės panaudojimą vietoj įmanomos tiesioginės reikšmės. 

(5) Taigi pakeista signifikacija nėra semantinė inovacija. Meta- 
forą galime išversti — t.y. atstatyti tiesioginę reikšmę, kurios 
pakaitalas yra vaizdingasis žodis. Pakeitimo ir atstatymo suma 
lygi nuliui. 

(6) Kadangi metafora nėra semantinė inovacija, ji nepateikia 
jokios naujos informacijos apie tikrovę. Todėl ją galima laikyti 
viena iš emocinių diskurso funkcijų. 

Šias klasikinės retorikos prielaidas kvestionuoja šiuolaikinė 
semantinė metaforos samprata. Naujajam semantiniam požiū- 
riui, be kitų, geriausiai atstovauja tokių autorių, kaip I.A. Ri- 
chardso, Maxo Blacko, Monroe Beardsley, Colino Turbayne'o 
bei Philipo Wheelwrighto, darbai.* O iš pastarųjų novatoriš- 
kiausi yra Richardso darbai, iš esmės apverčiantys tradicinę 
problematiką. 

Paneigti dvi paskutiniąsias klasikinio modelio implikacijas — 
kad metafora neperteikia jokios naujos informacijos ir todėl at- 
lieka vien puošybinę funkciją - Richardsui pavyko atmetus pir- 
mąsias prielaidas. 

Pirmoji prielaida, kurią reikėjo atmesti - tai, kad metafora yra 
tik denominacijos atvejis, žodžių signifikacijos pakeitimas. Ši 
prielaida klasikinei retorikai leido apsiriboti reikšmės efekto 
aprašymu, o iš tikrųjų tai yra viso pasakymo ar sakinio lyg- 
menyje vykstančio reikšmės kūrimo įtakos žodžiui rezultatas. 
Tai - pirmasis semantinio požiūrio į metaforą atradimas. Me- 
tafora visų pirma susijusi su sakinio semantika, ir tik paskui - 
su žodžio semantika. Kadangi prasminga metafora tampa tik 
pasakyme, ji yra predikacijos, o ne denominacijos reiškinys. 
Poetas, kalbėdamas apie „mėlyną angelą“ ar „liūdesio skraistę“, 
sukuria įtampą tarp dviejų narių, kuriuos sekdami Richardsu 
pavadinkime turiniu ir perteikėju. Tik jie kartu įsteigia metafo- 
rą. Tad kalbėti iš tikrųjų turėtume ne apie metaforinį žodžio 

vartojimą, o apie metaforinį pasakymą. Metafora sukuria įtampa 
tarp dviejų metaforinio pasakymo narių. 

. I$ pirmosios tezės plaukia antroji. Kadangi metafora su žo- 
džiais susijusi tik todėl, kad pirmiausia ji yra sukuriama viso 
sakinio lygmenyje, tai ir tirti pirmiausia reikia ne nukrypimą 
nuo tiesioginės žodžių reikšmės, o pačią predikacijos mecha- 
nizmo veiklą sakinio lygmenyje. Tai, ką neseniai pavadinome 
metaforinio pasakymo įtampa, iš tikrųjų kyla ne tarp dviejų 
pasakymo narių, o greičiau tarp dviejų priešingų pasakymo 
interpretacijų. Metafora remiasi būtent šių dviejų interpretacijų 
konfliktu. Apibendrinę netgi galėtume teigti, kad metaforinio 
pasakymo efektą lemianti diskurso strategija yra absurdiškumas. 
Šis absurdiškumas išryškėja tik mėginant pasakymą interpre- 
tuoti pažodžiui. Angelas negali būti mėlynas, jei mėlyna reiškia 
spalvą; liūdesys nėra skraistė, jei skraistė — iš audeklo pasiūtas 
apdaras. Taigi metafora egzistuoja ne pati savaime, o tik inter- 
pretacijoje ir kaip interpretacija. Metaforinė interpretacija su- 
ponuoja tiesioginę interpretaciją, kurią griauna reikšminis jos 
pačios prieštaringumas. Būtent šis autodestrukcijos ar transfor- 
macijos procesas tarsi iškraipo žodžius, išplečia reikšmę ir atve- 
ria mums prasmės galimybę ten, kur pažodinė interpretacija 
būtų absurdiška. Tad metafora yra tarsi atkirtis tam tikram tie- 
sioginės metaforinio pasakymo interpretacijos nenuoseklumui. 
Šį nenuoseklumą galėtume pavadinti (Jeano Coheno žodžiais) 
,Semantiniu akibrokštu“, o ieškodami lankstesnės ir taupesnės 
formuluotės — „prieštara“ arba „absurdu“, kaip tai padarė Maxas 
Blackas ir Monroe Beardsley.’ 

Šią tezę būtų galima apibendrinti taip: nors ir atsižvelgdami į 
leksines metaforinio pasakymo žodžių vertes, mes galime su- 
čiuopti prasmę, t.y. išsaugoti pasakymo vientisumą, tik pajungę 
tuos žodžius reikšmę formuojančiai veiklai, kurią, sekdami Be- 
ardsley, pavadinome metaforiniu iškreipimu ir kuri pasakymą 
daro prasmingą. | 


Dabar galime grįžti prie trečiosios prielaidos, kuria vadovaujasi 
klasikinė metaforos samprata, ir aptarti panašumo vaidmenį. Jis 

daZnai büdavo suvokiamas klaidingai. Neretai buvo apsiribo- 
jama jvaizdZiy vaidmeniu poetiniame diskurse, ir daugeliui 
kritiku, ypaé vyresniosios kartos, studijuoti autoriaus metaforas 
reiškė aptarti jo mintis iliustruojančių įvaizdžių nomenklatūrą. 
Bet jei manytume, kad metaforos paskirtis yra ne aprengti mintį 
įvaizdžiu, o sušvelninti dviejų nesuderinamų minčių sukeltą 
šoką, tai tada galėtume teigti, jog panašumo vaidmuo - suma- 
žinti šį atotrūkį ar skirtumą. Kitaip tariant, metaforinio pasa- 
kymo esmė - parodyti giminystę ten, kur kasdienė žiūra ne- 
įžvelgtų jokių sąsajų. Toks metaforos funkcionavimas primena 
Gilberto Ryle'o „kategorijos klaidą“. Metafora iš esmės yra są- 
moninga klaida, kai sujungiami du tarpusavyje nederantys da- 
lykai ir tariamas apsirikimas užmezga tarp narių naują, iki tol 
neįžvelgtą reikšminę sąsają, kuri ankstesnėse klasifikacijos sis- 
temose buvo nežinoma ar neleistina. 

Shakespeare'as, vadindamas laiką elgeta“, mus moko laiką 
suvokti kaip elgetą. Netikėtai suvedamos dvi anksčiau tolimos 
klasės; būtent tokia yra panašumo funkcija — suartinti tai, kas 
anksčiau buvo tolima. Šiuo požiūriu Aristotelis buvo teisus, 
sakydamas, kad gerai kurti metaforas reiškia turėti įžvalgią akį, 
gebančią pastebėti panašumus. 


Šitaip aprašius funkciją, kuri metaforiniuose pasakymuose tenka 
panašumui, išryškėja dar viena priešprieša grynai retorinei me- 
taforos sampratai. Klasikinė retorika, kaip pamename, tropą 
laikė paprastu vieno žodžio pakeitimu kitu. Tačiau pakeitimas — 
sterili operacija, tuo tarpu gyvoje metaforoje įtampa tarp žodžių 
ar, tiksliau, tarp dviejų interpretacijų, pažodinės ir metaforiškos, 
viso sakinio lygmenyje sukelia tikrą reikšmės kūrimo procesą; 
klasikinė retorika pastebi tik jo rezultatą. Ji nepajėgi įžvelgti šio 
reikšmės kūrimo. Tačiau metaforos kaip įtampos teorijoje, kurią 
mes priešpriešiname substitucijos teorijai, iškyla nauja signi- 
fikacija, aprėpianti visą sakinį. Šia prasme metafora yra aki- 
mirksnio kūryba, nusistovėjusioje kalboje dar neįteisinta se- 
mantinė inovacija, egzistuojanti tik todėl, kad priskyrė neįprastą 
ar netikėtą predikatą. Tad metafora labiau primena bandymą 

įspėti mįslę negu paprastą panašumu paremtą sąsają; ji gimsta 
bandant įveikti semantinę nederme. Jei mūsų tyrimo akiratin 
patektų tik mirusios metaforos — kurios iš tikrųjų jau nebėra 
metaforos — šio reiškinio specifikos neapčiuoptume. Mirusia 
metafora vadinu tokius posakius, kaip „kėdės koja“ ar „knygų 
kalnas“. Gyvos metaforos yra išrastos metaforos, kai atsiliepiant 
į sakinio nedermę naujai išplečiamos reikšmės ribos; bet kar- 
tojamos tokios išrastos metaforos, be abejo, pamažu miršta. To- 
kiais atvejais išplėsta reikšmė tampa mūsų žodyno dalimi, pra- 
turtindama tam tikrų žodžių polisemija - taip daugėja kasdienių 
jų reikšmių. Gyvų metaforų žodynuose nėra. 


Baigiant analizę galima padaryti dvi išvadas, prieštaraujančias 
dviem paskutinėms klasikinės teorijos prielaidoms.. Pirma, tik- 
rosios metaforos yra neišverčiamos. Išversti, atstatyti tiesioginę 
signifikaciją įmanoma tik substitucinių metaforų atveju. Įtam- 
pos metaforos neišverčiamos, nes jos sukuria savo prasmę. Tai 
nereiškia, kad jų neįmanoma parafrazuoti - bet jokia parafrazė 
nebus galutinė ir neišsems visos naujos reikšmės. 

Antroji išvada - metafora nėra diskurso puošmena. Ji turi ne 
tik emocinę vertę, nes perteikia naują informaciją. Trumpai ta- 
riant, metafora mums pasako ką nors nauja apie tikrovę. 


Nuo metaforos 
prie simbolio 


Sprendžiant dvilypės reikšmės problemą, remtis metaforomis, 
one simboliais parankiau dėl dviejų priežasčių. Pirma, metaforą 
ilgai ir išsamiai yra tyrinėję retorikai; antra, šiuos tyrimus at- 
naujinusi semantika, imdamasi retorikos neišspręstų struktūros 
problemų, apsiribojo tais kalbiniais veiksniais, kurie nepažeidė 
tiriamojo reiškinio lingvistinio homogeniškumo. 

Simbolių atveju yra kitaip. Nagrinėjant simbolius, susiduria- 
ma su dviem keblumais, apsunkinančiais tiesioginį jų dvilypės 
reikšmės struktūros tyrimą. Pirma, egzistuoja pernelyg daug 

ir pernelyg skirtingų simbolio tyrimo laukų. Tris iš ju aptariau 
ankstesniuose savo darbuose. Pavyzdžiui, psichoanalizė tiria 
sapnus, kitus simptomus ir jiems giminingus kultūros objek- 
tus kaip simbolinę giliųjų psichikos konfliktu išraišką. Antra 
vertus, poetikos plačiąja šios sąvokos prasme požiūriu, sim- 
boliai yra kokiame nors eilėraštyje ypač išskiriami arba kurio 
nors autoriaus ar literatūrinės mokyklos kūriniuose vyraujantys 
įvaizdžiai, arba kokie pastovūs vaizdiniai, kuriuose save at- 
pažįsta ištisa kultūra, o gal netgi didieji archetipiniai įvaiz- 
džiai, kuriems, nepaisant kultūrinių skirtumų, lenkiasi visa 
žmonija. 

Šis požiūris artimas trečiajai, religijų istorijoje paplitusiai, 
žodžio „simbolis“ vartosenai. Pavyzdžiui, Mircea Eliade tokius 
konkrečius esinius kaip medžiai, labirintai, kopėčios ar kalnai 
laiko simboliais, nes jie simbolizuoja erdvę ir laiką arba skrydį 
ir ribos peržengimą ir nurodo kažką visiškai kita, esantį už jų 
ir jais pasireiškiantį. Taigi simbolių problema išsklidusi dau- 
gybėje tyrimo laukų ir taip išsiskaido, kad beveik pasimeta jų 
gausoje. 

Antrasis su simboliais susijęs keblumas - tai, kad „simbolio“ 
sąvoka sujungia dvi diskurso plotmes, net, sakytume, du pa- 
saulius, iš kurių vienas yra kalbinės, o antrasis nekalbinės pri- 
gimties. Kalbinį simbolių pobūdį liudija faktas, kad iš tikrųjų 
įmanoma sukurti simbolių semantika - t.y. teoriją, aiškinančią 
jų struktūrą reikšmės ar signifikacijos požiūriu. Taigi galime 
sakyti, jog simbolis turi dvilypę reikšmę, arba pirmo ir antro 
lygmens reikšmes. Tačiau nemažiau akivaizdi ir nekalbinė plot- 
mė. Ką tik pateikti pavyzdžiai liudija, jog kalbinis simbolio ele- 
mentas visuomet siejamas su kažkuo kitu. Psichoanalizėje sim- 
boliai siejami su užslėptais psichiniais konfliktais; literatūros 
kritikas savo ruožtu kalba apie kažką panašaus į pasaulėvaizdį 
arba apie siekį visą kalbą paversti literatūra; o religijos istorikui 
simbolis - terpė, kurioje reiškiasi Sventenybé ar, Eliadés žo- 
džiais, hierofanija. 

Būtent šis išorinis simbolių sudėtingumas mane ir paskatino 
juos tirti remiantis metaforos teorija. 

Toks tyrimas turétu tris pakopas. Pirmiausia, remiantis me- 
taforiniuose pasakymuose veikiančio reikšmės mechanizmo 
struktūra, įmanoma nustatyti kiekvienam simboliui — kad ir 
kokie skirtingi jie būtų - būdingą semantinį branduolį. Antra, 
pažvelgus metaforinio kalbos funkcionavimo aspektu, atkristų 
nekalbinis simbolių sluoksnis, skatinantis jų neribotą sklaidą. 
Galiausiai ši nauja simbolio samprata savo ruožtu paskatins 
tirti tuos metaforos teorijos aspektus, kurie antraip būtų likę 
neišplėtoti. Tokiu būdu simbolių teorija mus įgalins galutinai 
išskleisti metaforos teoriją. 

Tikiuosi, kad šis tyrimas suteiks pakankamai trūkstamų tar- 
pinių grandžių, leidžiančių panaikinti atotrūkį tarp metaforų ir 
simbolių. 


Semantinis simbolio aspektas 


Tiesioginės ir vaizdingosios metaforinio pasakymo reikšmės 
santykis pateikia parankias gaires, leisiančias nustatyti tik- 
ruosius semantinius simbolio bruožus. Šie bruožai bet kokios 
formos simbolį susieja su kalba ir taip užtikrina simbolių vien- 
tisumą, nors šie ir pasirodo (ar iškyla) daugybėje dažnai men- 
kai ką bendro viena su kita turinčių sričių. Šis semantinis 
matmuo išlieka vien teorinės žiūros lauke tol, kol mes se- 
mantinę simbolių prigimtį painiojame su kitais bruožais, nepa- 
siduodančiais jokiam bandymui perkelti juos į kalbą. O juk tik 
sužadinęs kalbėjimą simbolis sukelia mintį. Metafora yra tin- 
kamas reagentas šiam kalbai giminingam simbolių aspektui 
išryškinti. 

Šiuo požiūriu metaforos kaip įtampos teorija yra produkty- 
vesnė už substitucijos teoriją. Metaforinį iškreipimą, kuriam 
mūsų žodžius išprovokuoja semantinė nedermė viso sakinio 
lygmenyje, galima laikyti modeliu, pagal kurį vyksta reikšmės 
išplėtimas kiekviename simbolyje. Pavyzdžiui, trijose anksčiau 
minėtose tyrimo srityse simbolis bendriausia prasme funkcio- 
nuoja kaip „signifikacijos perteklius“. Mažojo Hanso vilką Freu- 

das traktuoja placiau nei tai, ka mes turime omenyje apibüdin- 
dami vilką. Jūra senuosiuose Babilono mituose reiškia daugiau 
negu vien nuo kranto atsiveriantį vandens plotą. O saulėtekis 
Wordswortho eilėraštyje reiškia daugiau nei įprastas meteo- 
rologinis reiškinys. 

Kaip ir metaforos teorijoje, simbolinės signifikacijos perteklių 
galima laikyti tiesioginės signifikacijos opozicija, bet tik tuo 
atveju, jei tuo pat metu priešpriešiname ir dvi interpretacijas. 
Du signifikacijos lygmenys egzistuoja tik interpretuojant, nes 
tik tiesioginės reikšmės supratimas leidžia suvokti, kad simbolio 
reikšmė yra platesnė. Reikšmės perteklius yra tai, kas lieka po 
pažodinės interpretacijos. Bet simbolinės signifikacijos proceso 
dalyvis iš tikrųjų susiduria ne su dviem signifikacijomis, tiesio- 
gine ir simboline, o su vieninteliu judesiu, perkeliančiu jį iš vieno 
lygmens į kitą ir leidžiančiu asimiliuoti antrinę signifikaciją 
tiesioginės pagrindu ar per ją. 

Taigi simbolinės signifikacijos sąranga antrinę signifikaciją 
leidžia suvokti tik per pirminę, ir pirminė signifikacija yra vie- 
nintelis kelias į reikšmės perteklių. Tiesą sakant, pirminė sig- 
nifikacija pateikia antrinę signifikaciją kaip reikšmės reikšmę. 
Būtent šis bruožas skiria simbolį nuo alegorijos. Alegorija yra 
retorinė procedūra, kurią galima eliminuoti, kai ji įvykdo savo 
užduotį. Užlipę kopėčiomis, jomis galime nusileisti žemyn. Ale- 
gorija yra didaktinė procedūra. Ji palengvina mokymąsi, bet 
tiesioginei sąvokos pagavai nėra būtina. Simbolinis pažinimas, 
priešingai, galimas tik tada, kai tiesioginė sąvokos pagava ne- 
įmanoma ir link sąvokos netiesiogiai nukreipia antrinė pirminės 
signifikacijos signifikacija. 

Panašumo funkciją simboliuose taip pat galima susieti su 
atitinkamu metaforose vykstančiu procesu. Juk panašumo ir 
nepanašumo sąveika perteikia konfliktą tarp senosios ir nau- 
josios, dar tik gimstančios, tikrovės kategorizacijų. Anot vieno 
autoriaus, metafora - tai idilė su nauju partneriu, kuris priešinasi 
ir tuo pat metu pasiduoda. Ilgą laiką metafora buvo lyginama 
su stereoskopiniu matymu - kelios skirtingos sąvokos, sakytum, 
susilieja sukurdamos apimlumo ir gelmės regimybę. 

Tiesa, simboliui būdingi painesni, ne taip aiškiai loginiame lyg- 
menyje artikuliuoti santykiai. Todėl kalbame apie asimiliaciją, 
o ne suvokimą: simboliu panašumas greičiau asimiliuojamas, o 
ne suvokiamas. Maža to, asimiliuodamas dalykus, jis sykiu asi- 
miliuoja ir mus su tuo, ką jis tuo asimiliavimu išreiškia. Būtent 
tai simbolių teoriją ir daro tokią patrauklią, o drauge ir klastingą. 
Išblunka visos ribos - tiek tarp daiktų, tiek tarp daiktų ir mūsų 
pačių. Vėliau, kai kalbėsime apie nekalbinę simbolių plotmę, 
išryškės vienas iš tai lemiančių veiksnių. 

Metaforos teorija daug ką paaiškina, kaip aš mėginau pa- 
rodyti, todėl, kad jau įvyko kalbinė artikuliacija - procesas, daik- 
tus nutolinantis nuo pasakymo, o pačiame pasakyme predikatą 
atskiriantis nuo subjekto. Tiesą sakant, prabilę apie metaforą 
kaip apie keistą predikacijos formą, mes jau remiamės tam tikru 
artikuliacijos principu, kurio trūksta simbolio atveju. 

Būtent metaforinis kalbos funkcionavimas ir vėl leidžia pa- 
aiškinti ir kitą simbolių bruožą, kurį mėgsta atkakliai pabrėžti — 
nors nesugeba pagrįsti - simbolio šalininkai. Jau sutarėme, kad 
simbolio neįmanoma galutinai išanalizuoti sąvokine kalba, kad 
simbolis platesnis už bet kurį savo sąvokinį atitikmenį; sąvokinio 
mąstymo oponentai noriai naudojasi šiuo bruožu. Jų supratimu, 
reikia pasirinkti: arba simbolis, arba sąvoka. Tačiau metaforos 
teorija siūlo kitokią išvadą. Ji liudija naujas tikrovės artikuliacijos 
ir konceptualizacijos galimybes, kurias iškelia anksčiau buvusių 
atskirų semantikos laukų asimiliacija. Pati nepriklausydama 
sąvokiniam mąstymui, ši semantinė inovacija ženklina tokio 
mąstymo iškilimą. Būtent todėl metaforos teorija simbolių teoriją 
atveda į Kanto schemiškumo ir sąvokų sintezės teorijos kai- 
mynystę. Teiginys apie simbolio sukeliamą nesibaigiančią eg- 
zegezę nereikalauja paneigti sąvokos. Tai, kad jokia sąvoka ne- 
gali iki galo patenkinti simbolio sukelto tolimesnio mąstymo 
reikalavimo, tereiškia, jog nė viena konkreti kategorizacija nepa- 
jėgia aprėpti visų semantinių simbolio galimybių. Tačiau tik 
sąvoka gali paliudyti šį reikšmės perteklių. 


NUO METAFOROS PRIE SIMBOLIO 71 


Nesemantinis 
simbolio aspektas 


Jau įmanoma apibrėžti nesemantine simbolio pusę laikantis 
ankstesnio kontrasto metodo ir susitarus, kad semantiniais sim- 
bolio bruožais vadinsime tuos, kurie (1) pasiduoda lingvistinei 
ir loginei analizei signifikacijos ir interpretacijos požiūriu ir (2) 
iš dalies sutampa su atitinkamomis metaforų savybėmis. Nes 
simbolyje esama ir to, kas neturi atitikmens metaforoje, taigi 
visai nepasiduoda lingvistinei, semantinei ar loginei trans- 
kripcijai. 

Šis simbolio nepermatomumas susijęs su tuo, kad simboliai 
isisaknije mūsų patirties srityse, kurias galima tirti kitokiais 
metodais. Pavyzdžiui, psichoanalizės nuostata sapnus laikyti pa- 
keistų ir nuslopintų vaizdinių paradigma suponuoja, kad miegas 
pirmiausia suvokiamas kaip onirinių procesų kontekstas. Poe- 
tiniai įvaizdžiai ne mažiau susiję su visuotine elgsenos forma, 
vokiškai vadinama dichten (kurti ar rašyti poeziją; pažodžiui — 
„poetizuoti“). O ar turėtume dabar religinius simbolius, jei žmo- 
gus nebūtų atsidavęs labai sudėtingoms ir kartu specifinėms 
elgsenos formoms, kuriomis šaukiasi antgamtinių galių, glūdin- 
čių žmogiškosios egzistencijos gelmėse, peržengiančių ir valdan- 
čių ją, meldžia jų pagalbos arba nuo jų ginasi? 

Tad simbolinei veiklai daugeliu požiūrių trūksta autonomijos. 
Tai nėra neprikiausoma veikla, ir įvairių disciplinų tikslas — at- 
skleisti simbolinės funkcijos ryšius su vienokia ar kitokia ne- 
simboline ar ikikalbine veikla. 

Psichoanalizės pavyzdys ypač parankus, tačiau nenoriu prie 
jo ilgai gaišti, nes jau esu išsamiai jį aptaręs kitur. Tik pasaky- 
siu, kad simbolinė veikla psichoanalizės požiūriu yra paribio 
reiškinys, susijęs su geisma ir kultūrą skiriančia riba — riba tarp 
instinktų ir jų apraiškų ar emocinės išraiškos. Ši riba skiria pir- 
minį išstūmimą, slopinantį pirmąsias mūsų instinktų apraiš- 
kas, nuo antrinio, tikrojo išstūmimo, imančio veikti jau po įvy- 
kio ir leidžiančio pasirodyti tik išvestiniams atsišakojimams, 
neapibrėžtiems substituciniams ženklams ar ženklų ženklams. 

Psichoanalitiné samprata, Zenkla priskirianti ribai tarp instink- 
tų konflikto ir signifikantų sąveikos, psichoanalizei kelia miš- 
rios kalbos reikalavimą: ji turi sujungti instinktų dinamikos ar 
energetikos — net, sakytume, hidraulikos - ir teksto egzegezės 
žodynus. Daugelyje psichoanalizės terminų matyti šis prigim- 
ties dvilypumas. Pavyzdžiui, Sapnų interpretacijoje įvesta cen- 
zūros sąvoka apima ir teksto kūrimo lygmenyje veikiantį iš- 
stūmimo mechanizmą, ir tekstą, kuris jau iškyla ištrintas ar 
iškraipytas. | 

Panašus pavyzdys - skirtingoms procedūroms Freudo tai- 
komas bendras „sapno mechanizmo“ pavadinimas. Proceso po- 
žiūriu šios procedūros veikia kaip pakeitimo, kondensacijos, de- 
kompozicijos ir t.t. mechanizmas ir yra Freudo įvardytos bend- 
ru Entstellunę pavadinimu, kuris verčiamas kaip „iškraipymas“ 
ar „deformacija“. Tačiau liudijimą apie šių jėgų sąveiką galima 
perskaityti ir sapno aprašyme, kuris suvokiamas kaip tam tikras 
palimpsestas, mįslė ar hieroglifas. Tad psichoanalizei tenka su- 
sitaikyti su šių hibridiškų sąvokų primestu mišriu epistemo- 
loginiu statusu, nes gelminiai konfliktai nesileidžia redukuojami 
į kalbinius procesus, o paliudyti jų be sapno ar simbolinio teksto 
daugiau niekas negali. Toks konceptų mišrumas ne atskleidžia 
psichoanalizės konceptualizacijos ttūkumus, o atvirkščiai - rodo, 
kad aiškiai suvokiama vieta, kur atsiranda jos diskursas: jis gimta 
ten, kur susimaišo galia ir reikšmė, instinktas ir diskursas, ener- 
getika ir semantika. 


Trumpas psichoanalizės aptarimas paaiškina vieną iš priežasčių, 
dėl kurių simbolis netampa metafora. Metafora gimsta jau išgry- 
nintoje logos erdvėje, tuo tarpu simbolis delsia bios ir logos ta- 
koskyroje. Jis liudija pirmapradį Diskurso įsišaknijimą Gyve- 
nime. Jis gimsta ten, kur galia sutampa su forma. 


Sunkiau apibrėžti tai, kas daro poetinę kalbą „priklausomą“. 
Juk iš pirmo žvilgsnio ši kalba atrodo nepriklausoma ar išlais- 
vinta, neturinti tam tikrų leksinių, sintaksinių ir stilistinių ap- 
ribojimų. Pirmiausia ji išlaisvinta nuo sąmoningų nuorodų, 

büdingu kasdienei ir mokslo kalbai, kurias kontrasto principu 
apibüdintume kaip priklausomas nuo faktu, empiriniu objektu 
ir mūsų nusistovėjusius mąstymo būdus ribojančios logikos. 
Tačiau ar tas pats kontrasto principas neleistų teigti, kad poe- 
tinis pasaulis — tokia pat hipotetiška erdvė, kokia bet kurio 
konkretaus pasaulio atžvilgiu yra matematikos sritis? Trumpai 
tariant, poetas per kalbą veikia hipotetinėje erdvėje. Kraštuti- 
niu atveju poetinį projektą net įmanoma apibūdinti kaip mūsų 
kasdienio akivaizdaus pasaulio destrukcijos projektą, kaip kad 
Husserlis mūsų pasaulio destrukciją pavertė fenomenologinės 
redukcijos pagrindu. Arba nedarydami tokių drąsių išvadų kar- 
tu su Northropu Frye galėtume teigti, jog poetinė kalba, kaip 
kasdienės kalbos inversija, yra nukreipta ne į išorę, bet į vidų, 
į vidujybę, o tai — ne kas kita, kaip struktūrą ir išraišką eilėraš- 
tyje įgijusi nuotaika. Šiuo atveju eilėraštis panašus į muzikos 
kūrinį - tiek vieno, tiek kito nuotaika visiškai atitinka jų kalba 
artikuliuotą vidinę simbolių sąrangą. 

Būtent šia prasme poetinė kalba išlaisvinta nuo pasaulio. Ta- 
čiau būdama išlaisvinta šiuo požiūriu, kitu ji yra priklausoma, 
ir priklausoma kaip tik tiek, kiek išlaisvinta. Tai, ką neseniai 
pasakėme apie nuotaikos ir eilėraščio simbolinės sąrangos atiti- 
kimą, trukmės vienovę, liudija, kad eilėraštis nėra tiesiog laisvas 
verbalinis žodžių žaismas. Eilėraštis pats kuria tai, nuo ko tampa 
priklausomas, nes kasdienio diskurso ir didaktinės jo intencijos 
atsisakymas poetui tampa būtinybe todėl, kad kasdienio dis- 
kurso referentinių žodžio verčių paneigimas yra negatyvi są- 
lyga, leidžianti sudaryti naujas konfigūracijas, perteikiančias 
tikrovės, kurią reikia iškelti į kalbą, reikšmę. Naujosiomis kon- 
figūracijomis į kalbą taip pat iškeliami ir nauji buvimo pasaulyje, 
gyvenimo jame ir pačių esmingiausių mūsų sugebėjimų pro- 
jektavimo į jį būdai. Todėl nedaug tepasakytume, apsiriboję tei- 
giniu, kad eilėraštis nuotaikai suteikia struktūrą ir išraišką — argi 
nuotaika nėra specifinė buvimo pasaulyje, santykio su pasauliu, 
jo supratimo ir interpretacijos forma? Taigi poetinį diskursą 
priklausomą daro reikmė suteikti kalbinę raišką tiems buvimo 
pasaulyje modusams, kurie yra aptemdyti ar net išstumti iš 

kasdienés Ziüros lauko. Sia prasme niekas néra toks laisvas, kaip 
poetas. Net galėtume sakyti, kad poeto kalbėjimas išlaisvintas 
iš kasdienio pasaulėvaizdžio tik todėl, kad jis išsilaisvina naujai 
būčiai, kurią turi iškelti į kalbą. 

Galiausiai, mąstant apie diskurso įsišaknijimą nesemantinė- 
je plotmėje, labai tinka prisiminti Šventenybės simbolizma, — 
pavyzdžiui, Mircea Eliadės tyrimus. Dar prieš Mircea Eliadę 
Rudolfas Otto savo knygoje Šventumo idėja itin pabrėžė Švente- 
nybės kaip galios, jėgos, veiksmingumo pasireiškimą. Jo pateik- 
tas Šventenybės aprašymas mums vertingas nepaisant galimų 
mūsų prieštaravimų, nes skatina nepasiduoti jokioms pagun- 
doms lingvistiškai redukuoti mitologiją. Pačioje pradžioje mes 
įspėjami, kad Zengiame per patirties, kuri nesileidžia aprépiama 
logos ar skelbimo ir jo perteikimo ar interpretavimo kategorijo- 
mis, slenkstį. Numinotinis pradas pirmiausia nėra kalbos prob- 
lema, jei apskritai tai yra kalbos problema, nes kalbėti apie galią 
reiškia kalbėti apie kažką kita nei kalbėjimas, net jei tai ir impli- 
kuoja kalbėjimo galią. Ši galia - veiksmingumas par excellence — 
neišsitenka reikšmės artikuliacijoje. 

Tiesa, hierofanijos samprata, kuria Eliade pakeitė pernelyg 
masyvią numinotiškumo sąvoką, implikuoja, kad Šventenybės 
apraiškos turi formą ar struktūrą, bet net ir tuomet kalba neįgy- 
ja jokios išskirtinės privilegijos. Šventenybė lygiai taip pat gali 
pasireikšti akmenimis ar medžiais, kurie tampa veiksmingumo 
nešėjai. 

Ikikalbinį šios patirties pobūdį liudija pačios erdvės ir laiko 
kaip šventos erdvės ir švento laiko moduliacijos, atsirandančios 
ir prigyjančios žemiau už kalbą, estetiniame patirties lygmenyje 
kantiškąja šios sąvokos prasme. 

Šią nekalbine Šventenybės plotme savaip liudija ir ryšys, sie- 
jantis mitą ir ritualą. Jis funkcionuoja kaip atitikmenų logika, 
apibūdinanti šventąją visatą ir atskleidžianti homo religiosus pa- 
saulėvaizdžio savitumą. Tokie saitai iškyla jau pirminių gam- 
tinio pasaulio pradų — dangaus, Žemės, oro ir vandens - lyg- 
menyje. Tas pats uraniškasis simbolizmas verčia ir skirtingas 
epifanijas bendrauti tarpusavyje; antra vertus, jos tuo pačiu metu 

irgi nurodo į dieviškumą, imanentišką gyvenimo hierofanijoms. 
Taip dieviškajai transcendencijai priešpriešinamas artimas šven- 
tumas, kurį įkūnija dirvos derlumas, augmenijos vešlumas, ban- 
dos gausumas ir motiniškų įsčių vaisingumas. 

Nėra šventos visatos, kuri tik vienur kitur apgyventa gyvų 
būtybių, o yra gyvybė, kuri visa yra šventumas - jis persmelkia 
viską, jį liudija žvaigždžių judėjimas, kasmetinis augalijos pa- 
budimas gyvenimui, gimimo ir mirties kaita. Būtent šia pras- 
me šventajame pasaulyje simboliai yra priklausomi: simboliai 
iškyla į kalbą tik tada, kai patys pasaulio elementai tampa 
skaidrūs. 

Dėl šios priklausomybės atsiranda visi simbolio ir metaforos 
skirtumai. Pastaroji — laisvo diskurso išradimas; o simbolis yra 
susijęs su kosmosu. Čia susiduriame su neredukuojamu ele- 
mentu, jis dar labiau neredukuojamas nei elementas, kurį atveria 
poetinė patirtis. Šventojoje visatoje gebėjimas kalbėti grindžia- 
mas kosmoso gebėjimu reikšti. Todėl reikšmės logika išplaukia 
iš pačios šventosios visatos struktūros. Jos dėsnis - atitikmenų 
dėsnis, atitikmenų tarp kūrimo in illo tempore ir dabartinės gam- 
tos reiškinių ir žmogaus veiklos tvarkos. Todėl, pavyzdžiui, 
šventykla visada atitinka tam tikrą dangiškąjį modelį. Ir todėl 
žemės ir dangaus hierogamija atitinka vyro ir moters sąjungą — 
tai makrokosmoso ir mikrokosmoso atitikmuo. Panaši analogija 
egzistuoja tarp ariamos dirvos ir moters lyties organų, žemės 
derlumo ir motiniškų įsčių, saulės ir mūsų akių, vyro sėklos ir 
augalų sėklų, laidojimo ir sėjos, gimimo ir pavasario grįžimo. 

Dėl trilypės analogijos tarp kūno, namų ir kosmoso, šven- 
tyklos kolona simbolizuoja mūsų nugarkaulį ir atvirkščiai, sto- 
gas atitinka kaukolę, kvėpavimas — vėją ir t.t. Ta pati trilypė 
analogija paaiškina, kodėl slenksčiai, durys, tiltai, siauri takai — 
apgyventos ir gyvenamos erdvės apybraižos - atitinka homolo- 
giškas pereigos situacijas, kurias lemtingomis mūsų gyveni- 
miškos kelionės akimirkomis - gimimo, lytinės brandos, vedybv 
ir mirties - padeda įveikti iniciacijos ritualai. 

Taigi Šventenybės visatoje diskursą saisto atitikmenų logika. 
Net galėtume teigti, kad ta logika reiškiasi tik per diskursą, nes 

be mitų, pasakojančių apie daiktų tapsma, ir ritualų, atkarto- 
jančių tą vyksmą, Sventenybé liktų nepasireiškusi. Jei nebūtų 
steigiančio žodžio, jei nebūtų diskurso, nurodančio, kaip reikia 
elgtis galios pasireiškimo akivaizdoje, ritualui, kaip vienam iš 
kūrimo ar veikimo - veikimo, paženklinto galia - modalumy, ir- 
gi trūktų galios organizuoti erdvę ir laiką. Ištisą kalbos me- 
chanizmą įsuka ir pasaulio elementus siejanti simbolika. Maža 
to, simbolika veikia tik interpretuojant jos struktūrą. Šia prasme 
bet kokiai simbolikai funkcionuoti būtinas bent minimalus her- 
meneutinis judesys. Tačiau kalbinė artikuliacija neužgožia šven- 
tajai visatai būdingos ištikimybės simbolikai — greičiau ją su- 
ponuoja. Simbolikos interpretavimas iš viso nebūtų įmanomas, 
jeigu tokiam tarpininkavimui nesuteiktų pagrindo tiesioginis 
išvaizdos ir reikšmės ryšys aptariamoje hierofanijoje. Gamtos 
šventumas atsiskleidžia išsakydamas save simboliais. Atskleidi- 
mas grindžia sakymą, o ne atvirkščiai. 

Apibendrindamas atliktas analizes būčiau linkęs teigti, kad 
tai, kas simboliuose prašosi būti įkūnytas kalba, bet niekada 
visiškai nepersikūnija į kalbą, visuomet yra kažkas, įtvinkęs 
galia, veiksmingumu, jėga. Žmogus, matyt, čia yra apibrėžiamas 
kaip galia egzistuoti, netiesiogiai atskirta nuo to, kas yra viršuje, 
apačioje ir šalia. Instinktų galia, užvaldanti mūsų vaizduotę, 
poetinį žodį uždeganti įsivaizduojamų buvimo būdų galia, visa 
aprėpiančio ir paties galingiausio kažko, kurio grėsmė persekioja 
mus, kai jaučiamės nemylimi, galia - visus šiuos, o gal ir kitus, 
registrus persmelkia tokia galios ir formos dialektika, kad kalba, 
be jokių abejonių, tenugriebia putą nuo gyvenimo paviršiaus. 


Tarpinės grandys 
tarp simbolio ir metaforos 


Pastarosios pastabos - galbūt drąsios ir rizikingos — visa užmojį 
simbolius paaiškinti remiantis metaforos teorija paverstų nie- 
kais, jei simbolių aprašymas savo ruožtu neišryškintų naujų 
poslinkių metaforos teorijoje. 

Grįžtamasis simbolio ir metaforos teorijų ryšys pirmiausia 
kviečia apmąstyti metaforų funkcionavimą grandinėje ar tinkle. 
Pateiktoji analizė metaforas laiko paskirais įvykiais, tam tikra 
prasme diskurso vietomis. Palyginus metaforą su paslaptimi ar 
misle, analizėje linkstama kreipti dėmesį tik į individualius sėk- 
mės proveržius, taigi apsiribojama kalbos trumpalaikiškumo 
aspektu. Juk metaforą vadindami semantine inovacija, iš tiesų 
išryškiname tai, kad ji egzistuoja tik sukūrimo akimirką. Įsi- 
galėjusioje kalboje neturinti jokio statuso metafora yra diskurso 
įvykis pačia tikriausia to žodžio prasme. Ir jeigu kuri nors kal- 
binė bendruomenė pasičiumpa ir ima vartoti vieną ar kitą me- 
taforą, pastaroji palaipsniui pradedama traktuoti kaip žodžių 
polisemijos papildymas. Ji iš pradžių virsta banalia, vėliau — 
mirusia metafora. Kadangi simboliai, priešingai, yra įsišakniję 
pastoviosiose gyvenimo, jausmų ir visatos konsteliacijose ir yra 
tiesiog neįtikėtinai patvarūs, peršasi mintis, kad simbolis nie- 
kada nemiršta — tik yra transformuojamas. Tad jei tvirtai lai- 
kysimės metaforos apibrėžimo kriterijų, simboliai turėtų būti 
mirusios metaforos. O jei ne - kas lemia skirtumą? 

Būtų visiškai neadekvatu kitokį simbolių laikiškumą (kurį 
galima pavadinti tvarumu) išreikšti metaforinio funkcionavimo 
terminais, jei metaforos nuo visiško išnykimo neapsisaugotų 
nepaprasta daugybe reikšminių tarpusavio sąsajų. Išties - viena 
metafora šaukiasi kitos, ir kiekviena lieka gyvybinga, išlaiky- 
dama galią sužadinti visą tinklą. Pavyzdžiui, hebrajiškoje tra- 
dicijoje Dievas vadinamas Karaliumi, Tėvu, Vyru, Viešpačiu, 
Ganytoju ir Teiséju, dar - Uola, Tvirtove, Atpirkéju bei Ken- 
čiančiuoju Tarnu. Tinklas gimdo metaforas, kurias galėtume 
pavadinti šakninėmis — viena vertus, jos pajėgios sutelkti į vi- 
sumą dalines, iš įvairiausių mūsų patirties klodų pasiskolintas 
metaforas ir taip suteikti joms stabilumo. Antra vertus, jos su- 
geba atverti kelią sąvokų įvairovei — turiu galvoje neribotą są- 
vokų lygmenyje galimų interpretacijų skaičių. Šakninės meta- 
foros telkia ir sklaido. Jos telkia į visumą žemesnio lygmens 
vaizdinius, o aukštesniame lygmenyje išsklaido sąvokas. Tai — 
dominuojančios metaforos, galinčios ir kurti, ir reguliuoti tinklą, 

jungiantį lėtai kintantį simbolių lygmenį ir paslankesnį metaforų 
lygmenį. 

Simboliams artimas ir antras metaforų funkcionavimo aspek- 
tas. Kaip metaforai skirtuose darbuose - Liepsnojanciame fontane 
ir ypač Metaforoje ir realybėje — itin išryškino Philipas Wheel- 
wrightas?, metaforų visuma ne tik sudaro tinklą, jai būdinga ir 
savita hierarchinė sąranga. Metaforų žaismą galima aprašyti 
įvairiuose sąrangos lygmenyse - tai priklausys nuo to, ar tirsime 
atskirų sakinių metaforas, ar konkretaus eilėraščio metaforų 
branduolį, ar poeto kūryboje dominuojančią metaforiką, ar meta- 
foras, būdingas tam tikrai kalbinei bendruomenei ar konkrečiai 
kultūrai - perspektyvą galima plėsti iki tokių plačių kultūros 
horizontų kaip krikščionybė. Pagaliau esama tokių esminių me- 
taforų, kurios, regis, iškyla visuose žmonijos diskursuose. Šių 
metaforų, kurias Wheelwrightas vadina archetipais, jau nebe- 
įmanoma atskirti nuo simbolinių paradigmų, Eliadės nagrinė- 
jamų Lyginamosios religijotyros modeliuose? 

Atrodo, tam tikros pamatinės žmogaus patirtys sukuria tie- 
sioginę simboliką, valdančią elementariausią metaforikos lyg- 
menį. Ši pirminė simbolika atrodo tvirtai susijusi su nekinta- 
miausiu žmogaus buvimo pasaulyje būdu - nesvarbu, ar būtų 
kalbama apie viršų ir apačią, ar pasaulio kryptis, dangaus vaiz- 
dą, geografinę lokalizaciją, namus, kelius, ugnį, vėją, akmenis 
ar vandenį. Jei dar pridursime, kad ši antropologinė ir kosminė 
simbolika slaptais ryšiais susijusi su mūsų libido pasauliu, o per 
ji, Freudo žodžiais tariant, su gigantų kova, eroso ir mirties 
gigantomachija, paaiškės, kodėl metaforinė tvarka turi paklusti 
tam, ką galėtume pavadinti šios simbolinės patirties įsakymu 
veikti. Viskas rodo, jog simbolinė patirtis iš metaforos reikalauja 
reikšminės veiklos - veiklos, kurią iš dalies atlieka jos sąrangos 
tinklas ir jos hierarchiniai lygmenys. Viskas rodo, kad simbolinės 
sistemos steigia reikšmės rezervuarą, kurio metaforinis poten- 
cialas dar turi būti išsakytas. Ir tikrai — kalbos ir kultūros istorija 
tarsi liudytų, kad kalba niekada nesudaro paties paviršutiniš- 
kiausio mūsų simbolinės patirties sluoksnio; tas gilusis sluoksnis 
mums pasiekiamas tik suformuotas ir artikuliuotas kalbiniame 

bei literatūriniame lygmenyje, nes pačios tvariausios metaforos 
tvirtai laikosi simbolių infrastruktūros ir metaforų superstruk- 
tūros sampynos. 

Turime trečią galimybę išplėsti metaforos teoriją ją susieda- 
mi su specifiškiausiais simbolių bruožais. Daugelis autorių yra 
pastebėję metaforų ir modelių giminystę. Ši giminystė tapo, 
pavyzdžiui, Maxo Blacko darbo - kurį jis net ir pavadino Modeliai 
ir metaforos"? — šerdimi. Anglų teologas Ianas Ramsey savo ruožtu 
pamėgino pritaikyti Maxo Blacko teoriją religinės kalbos funk- 
cijai aiškinti." 

Pastebėta modelių ir metaforų giminystė leidžia toliau plėtoti 
metaforos teoriją ir pereiti prie referentinio matmens, į kurį 
glaustai pristatydami savo teoriją iki šiol neatsižvelgėme. Pri- 
ėmus Fregės pasiūlytą prasmės ir nuorodos skirtį, kai prasmė 
apibrėžiama kaip grynai predikatinis santykis, o nuoroda - kaip 
jo pretenzija ką nors pasakyti apie tikrovę, trumpiau kalbant, 
kaip jo teisingumo vertė, paaiškėja, jog įmanoma tirti tiek bet 
kurio diskurso vidinę sąrangą, darančią jį pranešimu, kurį gali- 
ma identifikuoti ir atpažinti, tiek jo referentine intencija - t.y. 
pretenziją ką nors pasakyti apie ką nors." 

Taigi Maxas Blackas teigia, kad modelio ir metaforos prasmės 
struktūra yra tokia pati, tačiau modelis sudaro referentinį me- 
taforos matmenį. Kas yra ši referentinė vertė? Tai euristinės 
funkcijos dalis, t.y. metaforos ir modelio, metaforos kaip modelio 
atradimo aspektas. 

Mokslo kalboje modelis iš esmės yra euristinė procedūra, 
padedanti atmesti neadekvačią interpretaciją ir atverianti naujos, 
adekvatesnės interpretacijos galimybę. Anot Mary Hesse, tai 
redeskripcijos priemonė, ir likusioje analizės dalyje aš vartosiu 
būtent šią formuluotę.” Tik svarbu įsidėmėti, kad terminą reikia 
suvokti griežtai epistemologiškai. 

Norint suvokti redeskriptine modelio galią reikia, sekant 
Maxu Blacku, aiškiai skirti tris modelių rūšis: mastelinius mo- 
delius - pavyzdžiui, laivo modelis; analoginius modelius, 
kuriuose išlaikomas struktūros tapatumas — pavyzdžiui, sche- 
minė diagrama elektronikoje; ir galiausiai teorinius modelius — 

epistemologiniu poZiüriu tikruosius modelius, kai samonéje 
sukonstruojamas objektas, kuris aprašymui yra parankesnis už 
sudėtingą tikrovės sritį ir kurio savybės atitinka jos savybes. 
Kaip sako Maxas Blackas, aprašyti tikrovės sritį vaizduotėje 
sukurto teorinio modelio pagrindu - tai būdas kitaip pamatyti 
tikrovę, pakeičiant objektui tirti vartojamą kalbą. Kalba pakei- 
čiama sukuriant euristinę fikciją ir perkeliant šios fikcijos savy- 
bes pačiai tikrovei. 

Pabandykime šią modelio sampratą pritaikyti metaforai. Gai- 
res suteikia dviejų sampratų - euristinės fikcijos ir redeskripcijos, 
atsirandančios perkeliant šią fikciją į tikrovę - santykis. Tą patį 
dvilypį judesį pastebime metaforoje, nes „įsimintina metafora 
turi galios dvi atskiras sritis susieti kongnityviniu ir emociniu 
ryšiu, panaudodama vienai iš jų tiesiogiai būdingą kalbą kaip 
didinamąjį stiklą, per kurį matyti kita...“"4 Sis euristinės fikcijos 
lankstas mums atveria naujas daiktų sąsajas. Perkėlimas remiasi 
prielaida, kad modelis ir jo taikymo sritis yra izomorfiski. Būtent 
šis izomorfiSkumas įteisina „analoginį žodyno perkėlimą“ ir 
leidžia metaforai funkcionuoti kaip modeliui ir „atverti naujus 
santykius“". 

Paanalizuokime metaforą dar giliau. Referentinės reikšmės 
aspektu poetinę kalbą su mokslo kalba sieja tai, kad į tikrovę ji 
veda lankstu, kuriuo paneigia kasdienę mūsų žiūrą ir jai nu- 
sakyti mūsų paprastai vartojamą kalbą. Taip abi — ir poetinė, ir 
mokslo kalba - siekia realesnės už regimybę tikrovės. Modelių 
teorija atveria galimybę įtikinamai paaiškinti anksčiau išryškė- 
jusį poetinės kalbos paradoksą. Remdamiesi Northropu Frye'u 
ir kitais literatūros kritikais sakėme, kad šis paradoksas poe- 
tiniam diskursui suteikia įcentrinę kryptį, priešingą išcentrinei 
aprašomojo ir didaktinio diskurso krypčiai. Būtent todėl poezija 
susikuria savo pasaulį. Nusilpus įprastinės kalbos pirmojo laips- 
nio referentinei funkcijai, sustiprėja antrojo laipsnio referencija, 
susijusi kaip tik su modelių teorijos apnuoginta fikcine plotme. 
Kad iškiltų metaforinė prasmė, reikia atmesti tiesioginę pras- 
me - taip ir euristinés fikcijos atliekama tikrovės redeskripcija 
reikalauja tiesioginés nuorodos paneigimo. 

Metaforos atveju redeskripcija atlieka skirtumų ir panašumų 
sąveika, sužadinanti įtampą pasakymo lygmenyje. Būtent šioje 
suvokimo įtampoje naujai išvystama tikrovė; tam priešinasi kas- 
dienėje žodžių vartosenoje įsišaknijusi kasdienė žiūra. Taip ob- 
jektyvaus, manipuliuojamo pasaulio užtemimas atveria kelią 
naujam tikrovės ir tiesos matmeniui. 

Taip kalbėdamas nepasakau nieko naujo, ko nebūtų pasakęs 
Aristotelis Poetikoje aptardamas tragediją. Siužeto ar fabulos — 
Aristotelis čia kalba apie mythos - kompozicija yra trumpiausias 
kelias į mimezę, pagrindinį visos poezijos idealą. Kitaip tariant, 
poezija tik imituoja tikrovę, atkurdama ją mitiniame diskurso 
lygmenyje. Šiuo atveju fikcija ir redeskripcija vyksta kartu. 

Ar nesiperša išvada, kad kalbos įtampa metaforoje skirta tik- 
rovės suvokimo įtampai išsaugoti? Turiu omenyje, kad įtampa 
kyla ne tarp žodžių, o pačioje metaforinio pasakymo jungtyje. 
„Gamta yra šventovė, kur gyvos kolonos...“ „Yra“ čia reiškia ir 
„yra“, ir „nėra“. Tiesioginį „yra“ paneigia absurdas, užgožia 
metaforiškas „yra“, reiškiantis „yra kaip...“ Taigi poetinė kalba 
daiktus nusako ne tiesiogiai, kokie jie yra, bet pasako, į ką jie 
panašūs. Tad ar tvariųjų metaforų - metaforų, artimiausių sim- 
bolinėms mūsų būties gelméms — negalėtume laikyti tokiomis 
metaforomis, kurioms privilegiją atskleisti, į ką panašūs daiktai, 
suteikia jų susigrupavimas į tinklus ir hierarchinius lygmenis. 

Apibendrindami turime sutikti su dviem priešingais teiginiais 
apie metaforų ir simbolių santykį. Viena vertus, metafora yra 
daugiau nei simbolis; antra vertus, simbolis yra daugiau nei 
metafora. 

Metafora yra daugiau negu simbolis ta prasme, kad ji iškelia 
į kalbą implicitinę simbolio semantiką. Tai, kas simbolyje lieka 
painu - daiktai asimiliuojami vieni su kitais, mes asimiliuojami 
su daiktais, elementai nuolatos atkartoja vienas kitą - praskaid- 
rina metaforinio pasakymo įtampa. 

Tačiau simbolis yra daugiau negu metafora. Metafora tėra 
kalbinis veiksmas, keista predikacijos forma, kurioje saugoma 
simbolinė galia. O simbolis yra dvimatis reiškinys, nes semantinė 
jo plotmė nurodo atgal į nesemantinį jo matmenį. Simbolį saisto 

metaforai nebūdinga priklausomybė. Simboliai turi šaknis. Sim- 
boliai gramzdina mus į paslaptingą galios patirtį. Metaforos - 
tik kalbinis simbolių paviršius, o galią susieti semantinį paviršių 
su ikisemantiniu žmogiškosios patirties gelmėje glūdinčiu klodu 
joms suteikia dvimatė simbolių struktūra. 


Aiskinimas ir supratimas 


Paskutinė šio esė ciklo problema susijusi su laikysenų, kurias 
akistatoje su tekstu gali pasirinkti skaitytojas, skale. Ankstesnėse 
esė susitelkéme į Snekantiji, rašantįjį ar autorių ir méginome 
išsiaiškinti, kas išreiškiama, kai kas nors šneka; kai rašo; kai 
implikuoja daugiau negu tai, ką iš tikrųjų sako. Dabar ieškosime 
atsakymo į klausimą, ką reiškia suprasti diskursą, kai šis dis- 
kursas yra tekstas arba literatūros kūrinys. Kaip suprantame 
rašytinį diskursą? 


Anapus romantinės hermeneutikos 


Turiu vilties, kad aiškinimo ir supratimo dialektika leis išplėsti 
mano siūlomą interpretacijos teoriją ir prie teksto kaip diskur- 
syvinio kūrinio analizės pridurti rašto analizę. Kadangi skaity- 
mo aktas papildo rašymo aktą, įvykio ir reikšmės dialektika, ku- 
ri, kaip paaiškėjo pirmojoje esė, esminga diskurso struktūrai, 
skaityme lemia koreliatyvią supratimo ar suvokimo (vokiškosios 
hermeneutikos tradicijoje — verstehen) ir aiškinimo (erklūren — toje 
pačioje tradicijoje) dialektiką. Bent pradžioje, anaiptol ne me- 
chaniškai taikant analogiją tarp teksto (kaip rašytojo diskurso) 

vidinés struktüros ir interpretavimo (kaip skaitytojo diskurso) 
proceso, galima tarti, kad supratimas skaitymo atžvilgiu yra tas 
pat, kas diskurso įvykis yra diskursyvinio pasakymo atžvilgiu, 
o aiškinimas skaitymo atžvilgiu — tas pat, kas verbalinė ir tekstinė 
autonomija yra objektyviosios diskurso reikšmės atžvilgiu. Tai- 
gi dialektiška skaitymo struktūra atitinka dialektišką diskurso 
struktūrą. Šis atitikimas patvirtina įžanginėse pastabose išsakytą 
mano mintį, kad visą tolesnę mano interpretacijos teorijos raidą 
lems pirmojoje esė pristatyta diskurso teorija. 

Pokalbiu vadinamoje dialogo situacijoje įžvelgti aiškinimo ir 
supratimo dialektiką taip pat beveik neįmanoma, kaip saky- 
tiniame diskurse - įvykio ir reikšmės dialektiką, kuri lieka impli- 
citiška ir sunkiai apčiuopiama. Kam nors ką nors aiškiname no- 
rėdami, kad jis suprastų. Savo ruožtu tai, ką suprato, jis gali pa- 
aiškinti trečiam asmeniui. Tad supratimas ir aiškinimas yra linkę 
susipinti ir pereiti vienas į kitą. Bet čia kelčiau prielaidą, kad 
aiškindami mes eksplikuojame ar išskleidžiame teiginių ir reikš- 
mių spektrą, tuo tarpu suprasdami - vienu sintezės aktu suvo- 
kiame ar pagauname dalinių reikšmių grandinę kaip visumą. 

Šis gimstantis, inchoatyvus aiškinimo ir supratimo poliariš- 
kumas, šiek tiek nuvokiamas pokalbio komunikacijos procese, 
romantinėje hermeneutikoje tampa aiškiai kontrastuojančiu dua- 
lizmu. Kiekvienas poros terminas laikomas savarankišku ir nere- 
dukuojamu suvokimo būdu. 

Aiškinimo paradigminis laukas apima gamtos mokslų sritį. 
Kai stebime išorinius faktus, kuriame empirinio patikrinimo 
reikalaujančias hipotezes, bendruosius dėsnius, aprėpiančius 
tuos faktus, teorijas, pavienius dėsnius, suvienijančius į siste- 
mingą visumą, o empirinius apibendrinimus grindžiame hipo- 
tetinėmis-dedukcinėmis procedūromis, tada galime sakyti, kad 
mes „aiškiname“. Tinkamas aiškinimo koreliatas yra gamta, su- 
prantama kaip bendras faktų, dėsnių ir teorijų, hipotezių, verifi- 
kacijų ir dedukcijų horizontas. 

Pirminė supratimo taikymo sritis, priešingai, yra humanita- 
riniai mokslai (vokiečių tradicijoje — Geisteswissenschaften), kur 
mokslas susiduria su kitų į mus panašių subjektų ar kitų sąmo- 

nių patirtimi. Jis remiasi tokių raiškos formų kaip mimika, gestai, 
balsas ar rašto ženklai reikšmiškumu bei dokumentais ir pa- 
minklais, kuriems, kaip ir raštui, būdingi bendriausi užrašymo 
bruožai. Tiesioginiai raiškos būdai reikšmingi todėl, jog jie tiesio- 
giai nurodo į kitos sąmonės patirtį, kurią jie perteikia. Kiti, ne 
tokie tiesioginiai, šaltiniai — rašto ženklai, dokumentai ir pamink- 
lai - ne mažiau reikšmingi, tik kitų sąmonių patirtį jie mums 
perteikia ne tiesiogiai, o netiesiogiai. Būtent todėl, kad patirtys 
perteikiamos netiesiogiai, ir kyla ženklų interpretavimo būti- 
nybė. Tačiau interpretacijos, kaip supratimo vedinio, problema 
neegzistuotų, jei netiesioginiai šaltiniai nebūtų netiesioginės 
psichinio gyvenimo išraiškos, homogeniškos tiesioginėms sve- 
timo psichinio gyvenimo išraiškoms. Šis tiesioginių ir netiesio- 
ginių ženklų tęstinumas paaiškina, kodėl „empatija“ - mūsų 
persikėlimas į kito psichinį gyvenimą — yra bendras visu - ir 
tiesioginio, ir netiesioginio — supratimo rūšių principas. 


Supratimo ir aiškinimo dichotomija romantinėje hermeneutikoje 
yra ir epistemologinė, ir ontologinė. Ji priešpriešina dvi meto- 
dologijas ir dvi tikrovės sritis - gamtą ir sąmonę. Tačiau interpre- 
tacija nėra nei trečias veiksnys, nei, kaip pamėginsiu tai įrodyti, 
aiškinimo ir supratimo dialektikos pavadinimas. Interpretaci- 
ja - ypatinga supratimo atmaina. Tai - supratimas, kurio sfera — 
užrašytos gyvenimo išraiškos. Nieko nuostabaus, kad ženklų 
teorijoje, nureikšminančioje skirtumą tarp šnekos ir rašto ir, 
svarbiausia, neteikiančioje didelės svarbos įvykio ir reikšmės 
dialektikai, interpretacija tampa tik viena iš suvokimo ar supra- 
timo imperijos provincijų. 


Kitokį supratimo, aiškinimo ir interpretacijos sąvokų išsidės- 
tymą siūlytų pirmosios esė analizę apibendrinusi maksima: dis- 
kursas sukuriamas kaip įvykis, o suprantamas kaip reikšmė. Čia 
tarpusavio supratimas grindžiamas priklausymu tam pačiam 
reikšmės laukui. Pavyzdžiui, net ir sakytinio pokalbio atveju per- 
sikėlimas į svetimos psichikos gyvenimą remiasi siejančio reikš- 
més lauko bendrumu. Jau čia mezgasi aiškinimo ir supratimo 

dialektika. Sakytojo implikuojamos reikšmės ir pasakymo reikš- 
mės suvokimas konstituoja ratinį vyksmą. Aiškinimo kaip auto- 
nomiško proceso raida prasideda nuo įvykio eksteriorizavimo 
reikšmėje, kurį užbaigia raštas ir generatyviniai literatūros ko- 
dai. Tuomet supratimas, labiau nukreiptas į intencinę diskurso 
vienovę, ir aiškinimas, labiau orientuotas į analitinę teksto struk- 
tūrą, linksta tapti skirtingais išsirutuliojusios dichotomijos po- 
liais. Tačiau ši dichotomija nėra tokia gili, kad sunaikintų pir- 
minę sakytojo implikuojamos reikšmės ir pasakymo reikšmės 
dialektiką. Antrojoie ir trečiojoje esė įsitikinome, jog ši dialek- 
tika nuosekliai silpsta, pereidama į tarpines formas, bet galu- 
tinai neišnyksta. Todėl ir aiškinimo, ir supratimo poliariškumą 
skaitymo atveju suvokti reiktų ne dualistiškai, bet kaip sudė- 
tingą, daug tarpinių formų turintį dialektinį santykį. Tada in- 
terpretacija būtų galima vadinti ne konkretų - užrašytų gyve- 
nimo išraiškų — supratimo atvejį, o visą aiškinimo ir supratimo 
procesą. Taigi interpretacija kaip aiškinimo ir supratimo ar 
suvokimo dialektika būdinga jau pirminėms pokalbio metu 
vykstančios interpretuojamosios veiklos stadijoms. Nors šią dia- 
lektiką visiškai išplėtoja tik raštas ir literatūros kūrinys, inter- 
pretacija neturi būti laikoma supratimo periferija. Ją apibūdina 
ne tam tikras objektas — „užrašyti“ Ženklai pačia bendriausia 
prasme - bet tam tikras procesas: interpretuojamojo skaitymo 
dinamika. 

Kad aiškinimo ir supratimo - kaip vientiso vyksmo fazių — 
dialektikos tyrimas būtų nuoseklus, šią dialektiką siūlyčiau pir- 
miausia aprašyti kaip judėjimą nuo supratimo prie aiškinimo, o 
po to - kaip judėjimą nuo aiškinimo prie suvokimo. Pirmuoju 
atveju supratimas būtų naivi teksto kaip visumos reikšmės pa- 
gava. Antruoju atveju suvokimas - sudėtinga supratimo forma, 
paremta aiškinimo procedūromis. Pradžioje supratimas yra spė- 
jimas. Pabaigoje jis atitinka įsisavinimo sampratą, trečiojoje esė 
aprašytą kaip atitolimo, susijusio su galutine teksto objektyvi- 
zacija, atsvara. Taigi aiškinimas bus tarsi tarpininkas tarp dvie- 
jų supratimo etapų. Atskirtas nuo šio konkretaus proceso jis tėra 
abstrakcija, metodologijos artefaktas. 

Nuo spéjimo prie pagrindimo 


Kodel supratimo aktas turi prasidéti kaip spéjimas? Ir ka tekste 
reikia spéti? 

Būtinybė spėti teksto reikšmę gali kilti iš tos semantinės auto- 
nomijos, kurią aš jai priskyriau antrojoje esė. Rašte verbalinė 
teksto reikšmė ima nebesutapti su teksto mentaline reikšme, arba 
intencija. Tekstas, jau nebebūdamas kažkieno esančio čia bal- 
sas, intenciją įkūnija ir drauge sunaikina. Tekstas yra nebylus. 
Tarp teksto ir skaitytojo įsitvirtina asimetriškas ryšys: tik vienas 
iš partnerių kalba už abu. Tekstas — tarsi muzikinė partitūra, o 
skaitytojas — orkestro dirigentas, paklūstantis ženklų sistemos 
nurodymams. Taigi suprasti reiškia remiantis tekstu, kuriame 
buvo objektyvizuotas pirminis įvykis, generuoti naują įvykį, o 
ne paprasčiausiai atkartoti kalbėjimo įvykį panašiu įvykiu. 

Kitaip tariant, pastanga įspėti teksto reikšmę būtina todėl, kad 
mums nepasiekiama autoriaus intencija. Tai turbūt rimčiausias 
mano nesutarimas su romantine hermeneutika. Kiekvienas Zi- 
nome maksimą, kuri iš tikrųjų ankstesnė už romantikus, nes ją 
žino ir cituoja Kantas!, - suprasti autorių geriau, negu jis pats 
save suprato. Nors galima ją įvairiai interpretuoti, o su tam 
tikromis išlygomis netgi priimti (vėliau pamėginsiu tai įrodyti), 
hermeneutiką ji nuvedė klystkeliu, išreikšdama „kongenialumo“ 
ar „genijaus“ bendrumo su interpretacijos „genijumi“ idealą. 
Romantinės hermeneutikos atmainos nepastebėjo specifinės si- 
tuacijos, kurią sukuria verbalinės teksto reikšmės atsiskyrimas 
nuo sąmoningos autoriaus intencijos. Prisiminkime antrojoje esė 
aptartą Platono įvaizdį - autorius nebegali „apginti“ savo kū- 
rinio. Interpretuojant verbalinę autoriaus kūrinio reikšmę, jo 
intencija dažnai mums yra nežinoma, kartais nereikalinga, kar- 
tais nenaudinga, o kartais net žalinga. Net priimtinesniais atve- 
jais į ją galima atsižvelgti tik paties teksto perspektyvoje. 


Apibendrinant galima teigti, jog interpretacijos problema kyla 
ne dėl to, kad autoriaus dvasinė patirtis yra neperteikiama, bet 
dėl paties verbalinės teksto intencijos pobūdžio. Tai, kad intenciją 

pranoksta reikšmė, liudija, kad supratimas vyksta nepsicho- 
loginėje, grynai semantinėje erdvėje, kurią tekstas išsikovojo, 
atsiskirdamas nuo sąmoningos autoriaus intencijos. 


Tai - erklären ir verstehen dialektikos pradžia. Jeigu objektyvi 
reikšmė yra kažkas kita nei subjektyvi autoriaus intencija, ją 
galima konstruoti įvairiais būdais. Galimi — net neišvengiami — 
klaidingo supratimo atvejai. Teisingo supratimo problemos ne- 
beįmanoma išspręsti paprasčiausiai atkuriant įsivaizduojamą 
autoriaus situaciją. Būtent čia ir iškyla spėjimo sąvoka. Sukonst- 
ruoti verbalinę teksto reikšmę reiškia spėti. 

Bet, kaip įsitikinsime vėliau, nors nėra jokių teisingo spėjimo 
receptų, egzistuoja tam tikri metodai jau kilusiems spėjimams 
pagristi.? Šiai naujai dialektikai reikalingi abu nariai. Spéjimas 
atitiktų tai, ką Schleiermacheris vadino „divinacija“, pagrindi- 
mas - tai, ką jis įvardijo kaip „gramatiškumą“. Abu yra būtini 
teksto skaitymo procesui. 

Pereiti nuo spėjimo prie aiškinimo galėsime ištyrę specifinį 
spėjimo objektą. Jau atsakėme į pirmąjį mūsų klausimą - kodėl 
turime spėti, kad suprastume. Dar liko išsiaiškinti, ką supras- 
dami turime įspėti. 

Pirma, sukonstruoti verbaline teksto reikšmę reiškia sukonst- 
ruoti ją kaip visumą. Šiuo atveju diskursas labiau analizuotinas 
kaip kūrinys, o ne kaip užrašytas tekstas. Diskursyvinis kūrinys 
yra daugiau nei vien linijinė sakinių seka. Tai - kumuliacinis, 
holistinis procesas. 


Kadangi savita kūrinio struktūra negali būti išvesta iš pavienių 
sakinių struktūros, tekstui būdingas daugiabalsiškumas skiriasi 
ir nuo atskirų žodžių polisemijos, ir nuo atskirų sakinių dau- 
giaprasmiškumo. Šis tekstinis daugiabalsiškumas yra būdingas 
sudėtingesniems diskursyviniams kūriniams ir atveria juos in- 
terpretacijų įvairovei. Santykio tarp visumos ir dalių — pavyz- 
džiui, meno kūrinio ar gyvūno atveju — suvokimui reikalinga 
savita „sprendimo galia“, kurią Sprendimo galios kritikoje teoriš- 
kai aprašė Kantas. Tai reiškia, kad visuma iškyla kaip temų 

hierarchija su, sakytume, nevienodame aukštyje išsidėsčiusiomis 
pagrindinėmis ir šalutinėmis temomis, tekstui suteikiančiomis 
stereoskopinę struktūrą. Todėl teksto architektūros rekonstruk- 
cija vyksta ratu — kad būtų atpažintos dalys, turi būti supo- 
nuojama tam tikra teksto visuma. Ir atitinkamai konstruodami 
detales konstruojame visumą. Nėra neišvengiamybės, nėra įro- 
dymu, iš kurių būtų galima spręsti, kas svarbu ir kas — ne. Pats 
sprendimas apie svarbą yra spėjimas. 


Antra, interpretuoti tekstą reiškia interpretuoti jį kaip individą. 
Antrojoje esė išsiaiškinome, kad jei kūrinys sukurtas pagal žanri- 
nius (ir generatyvinius) dėsnius, jis sukurtas ir kaip individualus 
esinys. Tik technė gimdo individus, teigia Aristotelis, tuo tarpu 
epistėmė apibrėžia rūšis. Iš kitos perspektyvos teiginį patvirtina 
Kantas: apie skonį sprendžia tik individai. Tai reiškia, kad dis- 
kursyvinis kūrinys, kaip šis unikalus kūrinys, pasiekiamas tik 
siaurinant rūšinių sąvokų horizontą, aprėpiantį literatūros žanrą 
bei tekstų klasę, kuriems šis tekstas priklauso, ir šiame tekste 
susikryžiuojančių kodų ir struktūrų tipus. Tokia unikalaus teks- 
to lokalizacija ir individualizacija - taip pat spėjimas. 


Tekstą kaip visumą, unikalią visumą, būtų galima palyginti su 
objektu, kurį galima apžiūrėti iš kelių pusių, bet neįmanoma iš 
karto aprėpti viso. Taigi visumą rekonstruojame panašiai, kaip 
suvokiame objektą - pasirinkdami vienokią ar kitokią perspek- 
tyvą. Visada egzistuoja kelios skirtingos galimybės tą patį sakinį 
susieti su vienu ar kitu sakiniu, laikomu teksto atrama. Skaitymo 
aktas implikuoja specifinį vienpusiškumą. Būtent dėl tokio vien- 
pusiškumo interpretacija yra spėjimo pobūdžio. 

Trečia, literatūros tekstai apima potencialius reikšmės ho- 
rizontus, kurie gali būti aktualizuoti skirtingais būdais. Ši 
ypatybė tiesiogiai susijusi ne tiek su antrojoje esė išskleista 
rašto teorija, kiek su trečiojoje esė aprašytu antrinių metafori- 
nių ir simbolinių reikšmių vaidmeniu. Prieš kelerius metus 
hermeneutikos uždavinį aš visų pirma siejau su kelių reikšmės 
sluoksnių iššifravimu metaforinėje ir simbolinėje kalboje. 

Tačiau šiandien man atrodo, kad metaforiné ir simbolinė kalba 
nėra bendrosios hermeneutikos teorijos paradigma. Ši teorija 
turėtų aprėpti visą diskurso problematiką, įskaitant raštą ir 
literatūros kūrinį. Tačiau net ir šiuo atveju metaforos ir sim- 
bolinių išraiškų teorija lemtingai išplečia reikšmingų išraiškų 
lauką, bendrosios reikšmės problematiką papildydama daugia- 
lypės reikšmės problematika. Šis išplėtimas atveria galimybę 
literatūrą apibrėžti semantiniu požiūriu, remiantis pirminių ir 
antrinių reikšmių santykiu joje. Antrinės reikšmės - tarsi suvo- 
kiamus objektus gaubiantis horizontas - atveria kūrinį keliems 
perskaitymams. Netgi galėtume teigti, kad šiuos perskaitymus 
nulemia reikšminės nuorodos, glūdinčios potencialios reikšmės, 
supančios semantinį kūrinio branduolį, periferijoje. Bet ir šias 
nuorodas pirmiausia reikia įspėti, tik tada jos gali valdyti 
interpretavimo procesą. 


Sutikčiau su E.D. Hirschu, kad pagrindimo procedūros, kurio- 
mis tikriname savo spėjimus, priklauso greičiau ne empirinės 
verifikacijos, o tikimybės logikai. Jomis įrodome, kad, atsižvel- 
giant į tai, ką žinome, tam tikra interpretacija yra įtikimiausia; 
kas kita būtų įrodyti išvados teisingumą. Pagrindimas nėra veri- 
fikacija tikrąja sąvokos prasme. Tai — argumentacijos metodas, 
panašus į juridines įstatymų interpretavimo procedūras, ne- 
apibrėžtumo ir kokybinės tikimybės logika. Tokia pagrindimo 
samprata leidžia įtikinamai pagrįsti Naturwissenschaften ir Geis- 
teswissenschaften opoziciją, atmetant įtartiną romantikų teiginį 
apie individo neišreiškiamumą. Subjektyviosios tikimybės logi- 
koje naudojamas susieinančių rodiklių metodas suteikia tvirtą 
pagrindą mokslui apie individą ir leidžia jam teisėtai vadintis 
mokslu. O tekstą suvokiant kaip kvaziindividą, galima teigti, 
kad pagrindus jam taikomą interpretaciją tampa įmanomas moks- 
linis teksto pažinimas. 


Būtent tokia spėjimo genijaus ir mokslinio pobūdžio pagrindi- 
mo pusiausvyra reprezentuoja šiuolaikišką verstehen ir erklüren 
dialektiką. 

Be to, turim galimybę įtikinamai išskleisti ir garsiąją herme- 
neutinio rato sąvoką. Spėjimą ir pagrindimą, kaip subjektyvų ir 
objektyvų santykį su tekstu, tam tikra prasme sieja ratinis ryšys. 
Tačiau šis ratas nėra užburtas. Taip būtų, jeigu negalėtume iš- 
vengti tam tikro „savęs patvirtinamumo", kuris, anot Hirscho’, 
grasina spėjimo ir pagrindimo santykiui. Tačiau pagrindimo 
procedūros apima ir nepagrindimo procedūras, panašias į Atra- 
dimo logikoje Karlo Popperio siūlomus suklastojamumo kriterijus. 
Falsifikacijos vaidmenį šiuo atveju atlieka konfliktas tarp besi- 
varžančių interpretacijų. Interpretacija turi būti ne tik tikėtina, 
bet ir įtikinamesnė už kitą interpretaciją. Egzistuoja santykinio 
pranašumo kriterijai, kuriais remiantis sprendžiamas šis konf- 
liktas; juos lengva išvesti iš subjektyvios tikimybės logikos. 


Poskyrį baikime išvada: nors visuomet egzistuoja daugiau negu 
viena teksto interpretacija, tačiau būtų nepagrįsta teigti, kad 
visos interpretacijos lygiavertės. Tekstas atveria ribotą galimų 
interpretacijų lauką. Pagrindimo logika mums leidžia laviruoti 
tarp dviejų - dogmatizmo ir skepticizmo - ribų. Visada įmanoma 
pateikti argumentų už ir prieš interpretaciją, priešpriešinti inter- 


tiesioginio mūsų supratimo.? 


Nuo aiškinimo prie suvokimo 


Aprašytoji supratimo kaip spėjimo ir aiškinimo kaip pagrindimo 
dialektika apytikriai atitiktų įvykio ir reikšmės dialektiką. Dabar 
pateiksime atvirkščią tos pačios dialektikos perspektyvą, kurią 
galima sieti su dviem kitais diskurso struktūros poliais - prasme 
ir nuoroda. Kaip minėjau pirmojoje esė, tam tikru požiūriu šią 
naująją dialektiką galima laikyti pirmosios išplėtimu. Nuoroda 
įkūnija visišką diskurso eksteriorizaciją, nes reikšmė yra ne tik 
idealus sakytojo numanomas objektas, bet ir aktuali tikrovė, į 
kurią taiko pasakymas. Bet, antra vertus, prasmės ir nuorodos 
priešprieša yra tokia specifiška, jog nusipelno atskiro tyrimo, 

atskleidžiančio jos likimą rašte ir, svarbiausia, tam tikrose lite- 
ratūrinėse diskurso atmainose. Tokio paties dėmesio nusipelno 
teksto teorijos atitikmenys skaitymo teorijoje. 

Kaip matėme, referentinę rašytinių tekstų funkciją smarkiai 
veikia rašytojui ir skaitytojui bendros situacijos nebuvimas. Ji 
nebėra vien ostensinis nurodymas į dialogo situaciją supantį 
tikrovės horizontą. Žinoma, ir užrašytuose sakiniuose naudo- 
jamos ostensinės priemonės, bet šie ostensyvieji terminai jau 
nebegali atstoti būdų parodyti tai, apie ką kalbama. Šis osten- 
sinio nurodymo pokytis turi ir pozityvių, ir negatyvių pasekmių. 
Viena vertus, jis implikuoja tikrovės, apie kurią kalbama, išplė- 
timą. Kalba dabar turi pasaulį, ne tik situaciją. Bet šitas pasaulis, 
didžioji jo dalis, nėra parodomas, o tik pavadinamas, todėl tam- 
pa įmanomas visiškas abstrahavimasis nuo aplinkinės tikrovės. 
Būtent tai ir vyksta kai kuriuose diskursyviniuose kūriniuose, 
tai vyksta daugumoje literatūros kūrinių, kuriuose suspenduo- 
jama referentinė intencija, arba bent tuose, kur suspenduota 
nuoroda į pažįstamus įprastinio diskurso objektus, jau nekalbant 
apie kitą referencijos atmainą, kurios kol kas neaptarinėsime - 
nuorodą į kai kuriuos esmingesnius mūsų būties pasaulyje as- 
pektus ar dimensijas. 

Naujoji aiškinimo ir suvokimo dialektika žengia greta su refe- 
rentinės teksto funkcijos likimo vingiais skaitymo teorijoje. Ab- 
strahavimasis nuo aplinkinio pasaulio, kurio galimybę atveria 
raštas ir kurį aktualizuoja literatūra, siūlo dvi priešingas laiky- 
senas. Kaip skaitytojai galime arba išlaikyti atokumą bet kokios 
nurodomos tikrovės atžvilgiu, arba išradingai aktualizuoti po- 
tencialias neostensines teksto nuorodas naujoje - skaitytojo - 
situacijoje. Pirmuoju atveju tekstas mums yra pasaulio neturintis 
esinys. Antruoju atveju pasinaudojame skaitymo akto impli- 
kuojamo „atlikimo“ galimybe ir sukuriame naują ostensinę refe- 
renciją. Abi šias galimybes sukelia skaitymo aktas, suvokiamas 
kaip dialektinė jų sąveika. 

Pirmajam skaitymo būdui šiandien atstovauja įvairios struk- 
tūrinės literatūros kritikos mokyklos. Jų požiūris ne tik įmano- 
mas, bet ir pagrįstas. Jis paremtas tuo, ką pavadinau ostensinės 

referencijos sulaikymu ar apribojimu. Tekstas atkerta „pasauliš- 
ką“ diskurso dimensiją — santykį su pasauliu, kurį būtų galima 
parodyti - taip pat, kaip nutraukia ir diskurso ryšį su subjektyvia 
autoriaus intencija. Taigi skaityti šiuo atveju reiškia pratęsti 
ostensinės referencijos sulaikymą ir pačiam persikelti į „vietą“, 
kurioje yra tekstas, į tos pasaulio neturinčios vietos „uždarą 
erdvę“. Tada tekstas nebeturi išorės, tik vidų. Pakartosiu - pati 
teksto kaip teksto ir tekstų sistemos kaip literatūros sąranga 
pateisina šį literatūrinio objekto pavertimą uždara ženklų sis- 
tema, analogiška fonologijos atskleistai visą diskursą grindžian- 
čiai uždarai sistemai, kurią Saussure'as pavadino langue. Litera- 
tūra, laikantis tokios darbinės hipotezės, tampa langue analogu. 

Ši abstrakcija sudarė prielaidas naujam aiškinamajam požiū- 
riui į literatūros objektą. Naujasis požiūris nebuvo perimtas iš 
kalbai svetimos pažinimo srities, jis susiformavo tame pačiame 
semiologijos lauke. Dabar atsiveria galimybė tekstams taikyti 
aiškinimo taisykles, kuriomis remdamasi kalbotyra sėkmingai 
tyrė elementariąsias ženklų sistemas, sudarančias kalbos varto- 
senos pagrindą. Ženevos, Prahos bei Kopenhagos kalbotyros 
mokyklų patirtis rodo, kad sistemas visada įmanoma abstrahuoti 
nuo procesų ir šias sistemas - tiek fonologines, tiek leksines ar 
sintaksines — susieti su vienetais, jau apibrėžtais opozicijos ki- 
tiems tos pačios sistemos vienetams principu. Pirmojoje esė ma- 
tėme, kad struktūros samprata šiuolaikinėje kalbotyroje api- 
brėžiama remiantis šia savitų esinių sąveika baigtinėse tokių 
vienetų sistemose. 

Būtent šis struktūrinis modelis imtas taikyti tekstams - t.y. 
už sakinį, stambiausią kalbotyros akiratin papuolantį vienetą, 
ilgesnéms ženklų sekoms - tirti. 

Struktūrinio modelio perkėlimas tekstams tirti - drąsus Zings- 
nis. Ar tekstas nėra labiau pasislinkęs ne langue, o parole - kalbė- 
jimo - linkme? Ar jis nėra pasakymų - tad galutinėje analizėje, 
sakinių - seka? Ar pirmojoje esė neparodéme, kad sakytinės ir 
rašto kalbos priešprieša telpa į diskurso, kurį priešpriešinome 
langue, sąvoką? Tokie klausimai mažų mažiausiai rodo, kad 
struktūrinio modelio pritaikymas tekstui neapima visų teksto 


96 AISKINIMAS IR SUPRATIMAS 


atZvilgiu jmanomy laikysenu. Tad kalbotyros modelio taikymo 
statusą turime apriboti - tai tik vienas iš galimų požiūrių į teksto 
interpretaciją. Bet prieš pereidami prie antrosios iš galimų inter- 
pretacijos sampratų, kiek detaliau panagrinėkime tokio požiūrio 
pavyzdį. 

Esė „Mitų struktūra“ Claude'as Lėvi-Straussas suformulavo 
darbinę struktūrinės vienos tekstų kategorijos - mitų - analizės 
hipotezę.“ Jis teigia: „Kaip kiekvieną lingvistinį reiškinį, mitą su- 
daro tam tikri sudedamieji vienetai. Šie sudedamieji vienetai nu- 
mato, kad egzistuoja kiti kalbos vienetai, aptinkami analizuojant 
kalbos struktūrą atitinkamuose lygmenyse, o būtent fonemos, 
morfemos ir semantemos. Mitą sudarantys vienetai yra tokiame 
santykyje su semantemomis, kaip šios su morfemomis, o pasta- 
rosios su fonemomis. Sudėtingesnės formos apima elementares- 
nes. Tuo remdamiesi specifinius mito elementus (sudėtingiau- 
sius iš visų) mes vadinsime stambiais sudedamaisiais vienetais.“”* 

Laikantis tokios hipotezės, stambiuosius vienetus, kurie apim- 
timi prilygsta bent sakiniui, o sujungti sudaro mitui būdingą 
pasakojimą, galima analizuoti pagal tas pačias taisykles, kurios 
taikomos smulkiausiems kalbotyrai žinomiems vienetams. No- 
rėdamas pabrėžti šį panašumą, Lėvi-Straussas vadina juos mi- 
temomis, tuo būdu suartindamas juos su fonemomis, morfemo- 
mis bei sememomis. Tačiau kad galiotų mitemų ir žemesniojo 
lygmens vienetų analogija, teksto analizė turi būti abstrahuo- 
ta taip, kaip tai daro fonologas. Pastarajam fonema nėra konk- 
retus garsas su savo akustine kokybe. Kalbant Saussure'o termi- 
nais, ji yra ne substancija, o forma, t.y. santykių sąveika. Panašiai 
ir mitema yra ne vienas iš mito sakinių, o skiriamoji vertė, pri- 
skirta keletui atskirų sakinių, sudarančių „santykių pluoštą“. 
„Tik tokių pluoštų kombinacijoje sudedamieji vienetai įgyja tam 
tikrą funkcinę reikšmę.“ Reikšme čia vadinama anaiptol ne tai, 
ką mitas reiškia — ne filosofinis ar egzistencinis mito turinys ar 
įžvalga, bet greičiau pačių mitemų išsidėstymo tvarka ar dis- 
pozicija; trumpiau tariant, mito struktūra. 


* Vertė Jūratė Navakauskienė. 

Norėčiau trumpai priminti Lévi-Strausso šiuo metodu atliktą 
Edipo mito analizę. Pirmiausia mito sakinius jis paskirsto į 
keturis stulpelius. Į pirmąjį patenka visi sakiniai, kuriuose 
kalbama apie pervertintus kraujo giminystės santykius: pavyz- 
džiui, Edipas veda Jokastę, savo motiną; nepaisydama drau- 
dimo, Antigonė laidoja Polineiką, savo brolį. Antrąjį stulpelį 
sudaro tie patys, tik, atvirkščiai, nuvertinti kraujo giminystės 
santykiai: Edipas nužudo Lają, savo tėvą; Eteoklis užmuša savo 
brolį Polineiką. Trečiajam stulpeliui tenka pabaisos ir kova su 
jomis. Į ketvirtąjį surinkti visi tikriniai vardai, kurių reikšmė 
susijusi su sunkumais vaikščioti tiesiai: šlubis, kairys, sutin- 
takojis. 

Lyginant keturis stulpelius, išryškėja koreliacija. Pirmąjį su 
antruoju sieja kraujo giminystės ryšiai, viename — pervertinti, 
kitame — nuvertinti. Trečiąjį su ketvirtuoju sieja žmogaus auto- 
chtoniškumas, viename - teigiamas, kitame paneigiamas. „Iš to 
sektų, kad ketvirtojo stulpelio santykis su trečiuoju toks pat, kaip 
pirmojo - su antruoju. (...) Išryškėja tokie atitikmenys: kraujo 
giminystės santykių pervertinimas priešpriešinamas tų santykių 
nuvertinimui kaip ir siekimas atmesti autochtoniškumą - nega- 
lėjimui tai pasiekti.'? 

Mitas tampa savotišku loginiu instrumentu - prieštaros su- 
gretinamos, kad būtų įveiktos. „Nors ir negalėdami nurodyti 
grupuojamų santykių jungčių, vis dėlto galime teigti, kad du 
vienas kitam prieštaraujantys santykiai yra identiški ta prasme, 
kad ir vieni, ir kiti prieštarauja patys sau.“ 

Iš tiesų galime teigti, kad mitą paaiškinome, bet negalima 
sakyti, kad pateikėme jo interpretaciją. Struktūrinės analizės 
priemonėmis atskleidėme veiksmų, tarpusavyje susiejančių ke- 
turis santykių pluoštus, logiką. Ši logika sudaro aptariamą „mito 
struktūros dėsnį“. Būtina atkreipti dėmesį į tai, kad šis dėsnis iš 
esmės yra skaitymo, jokiu būdu ne sakymo kaip rečitatyvo, 
konkrečioje situacijoje atgaivinančio mito galią, objektas. Šiuo 
atveju tekstas tėra tekstas, ir skaitant į jį įsigyvenama tik kaip į 
tekstą, neatsižvelgiant į jo reikšmę mums ir atidedant vėlesniam 
laikui visas aktualizacijas šiuolaikiniame diskurse. 

Tai buvo pavyzdys i$ mitu srities. Pateiksiu dar viena i$ kaimy- 
ninés tautosakinio pasakojimo srities. Šią sritį tyrinėja Proppo 
mokyklos rusų formalistai bei prancūzų struktūrinės pasako- 
jimų analizės specialistai Roland'as Barthes'as ir A.J. Greimas. 
Minėti autoriai remiasi tais pačiais postulatais kaip ir Lėvi- 
Straussas. Už sakinį sudėtingesnių vienetų sąranga tokia pati, 
kaip ir paprastesnių. Elemento reikšmę sudaro jo gebėjimas 
užmegzti santykius su kitais elementais ir kūrinio visuma. Šie 
postulatai apibrėžia pasakojimo uždarumą. Taigi struktūrinės 
analizės tikslas — atlikti segmentaciją (horizontalusis aspektas), 
o tada apibrėžti skirtingus dalių integracijos į visumą lygmenis 
(hierarchinis aspektas). Tačiau taip segmentuojami ir organi- 
zuojami veiksmo vienetai neturi nieko bendra nei su psichologi- 
nėmis ypatybėmis, apibrėžiančiomis tikrą išgyvenimą, nei su 
elgsenos segmentais, kurie priklausytų biheivioristinės psicholo- 
gijos akiračiui. Tik kraštutiniai sekų taškai lemia naratyvinių 
lūžių vietas — pasikeitus vienam elementui, keičiasi ir likusi visu- 
ma. Atpažįstame komutacijos principą, iš fonologinio lygmens 
perkeltą į naratyvinių vienetų lygmenį. Taigi veiksmo logika yra 
veiksmo branduolių susiejimas; jie kartu steigia struktūrinį pa- 
sakojimo tęstinumą. Taikant šį metodą, pasakojimas „dechrono- 
logizuojamas“ siekiant atskleisti pasakojimo logiką, įrėminančią 
pasakojimo laiką. Galiausiai pasakojimas redukuojamas į keleto 
dramatinių vienetų - tokių kaip žadėjimas, išdavimas, kenkimas, 
pagalba ir pan., sudarančių veiksmo paradigmas - kombinaciją. 
Seka — veiksmo branduolių grandinė, kurioje kiekvienas vėlesnis 
panaikina ankstesniojo atvertą alternatyvą. Stambiuosius viene- 
tus savo ruožtu sudaro elementarūs vienetai. Susitikimas, pa- 
vyzdžiui, susideda iš tokių elementarių veiksmų, kaip priėjimas, 
kreipimasis, pasveikinimas ir kt. Paaiškinti pasakojimą reiškia 
išryškinti simfonišką segmentinių veiksmų struktūrą. 
Veiksmų seką atitinka panašūs santykiai tarp pasakojimo 
„aktantų“. Tai ne psichologiniai subjektai, o formalizuoti vaid- 
menys, koreliuojantys su formalizuotais veiksmais. Aktantus 
apibrėžia tik veiksmo predikatai, semantinės sakinio ir pasako- 
jimo ašys: tas, kas atlieka veiksmus, tas, kam veiksmai atliekami, 

tas, su kuo veiksmai atliekami, ir t.t. Tas, kas Zada, tas, kuriam 
žadama, duodantysis ir gavėjas. Taigi struktūrinė analizė išryš- 
kina su veiksmų hierarchija koreliuojančią aktantų hierarchiją. 

Kitas žingsnis - sutelkti pasakojimo dalis į visumą ir vėl patal- 
pinti ją naratyvinės komunikacijos plotmėje. Dabar tai jau dis- 
kursas, kurį pasakotojas adresuoja gavėjui. Bet struktūrinės ana- 
lizės požiūriu pašnekovų poros reikia ieškoti tik tekste, niekur 
kitur. Pasakotoją Žymi pačiai diskurso sąrangai priklausantys 
naratyviniai ženklai. Semiologijos požiūriu svarbūs tik trys — 
veiksmų, aktantų ir pasakojimo - lygmenys. Už paskutinio lyg- 
mens belieka tik pasakojimo vartotojų pasaulis, savo ruožtu 
patenkantis į kitų semiologinių disciplinų, tiriančių socialines, 
ekonomines ar ideologines sistemas, akiratį. 

Šis lingvistinio modelio pritaikymas naratyvumo teorijoje 
puikiai iliustruoja įžanginę pastabą apie šiuolaikinę aiškinimo 
sampratą. Šiandieninė aiškinimo samprata jau nebėra perimta 
iš gamtos mokslų srities ir perkelta į kitą — užrašytų liudijimų — 
sritį. Ji tarpsta bendroje kalbos sferoje, kai stambesni už sakinį 
vienetai, kuriems priklauso pasakojimas, tautosaka ir mitas, aiš- 
kinami remiantis analogija su smulkiaisiais kalbos vienetais (fo- 
nemomis bei leksemomis). 

Būtent taip aiškinimą griežtąja termino prasme supranta struk- 
tūralistinės mokyklos. 

Dabar norėčiau parodyti, kaip aiškinimas (erklūren) reikalauja 
supratimo (verstehen) ir kaip supratimas naujai iškelia vidinę 
dialektiką, kuri steigia interpretaciją kaip visumą. 

Tiesą sakant, tokia formalia mitų ir pasakojimų samprata, kaip 
ši sudedamųjų elementų algebra, niekas neapsiriboja. Pateiksi- 
me keletą pavyzdžių. Pirma, net ir labiausiai formalizuotose Lė- 
vi-Strausso mitų apžvalgose vienetai, jo vadinami mitemomis, 
yra išreikšti sakiniais, kuriems būdinga reikšmė ir nuoroda. Ar 
kas nors imtųsi teigti, kad pati sakinių, sudarančių santykių 
pluoštą, kuris vienas tėra svarbus mito logikos požiūriu, reikš- 
mė yra neutralizuojama? Net ir šių santykių pluoštas neišven- 
giamai užrašomas kaip sakinys. Edipo mite vienas kitą keičian- 
tys giminystės santykių pervertinimas ir nuvertinimas išreiškia 

kazkokias esmingas egzistencines patirtis. Pagaliau kalbinis Zai- 
dimas, kurį įkūnija visa priešpriešų ir kombinacijų sistema, netu- 
rétu jokios reikšmės, jei pačios opozicijos, kurias Lévi-Strausso 
mito analizėje siekiama suartinti, neperteiktų reikšmingų prie- 
šybių tarp gimimo ir mirties, aklumo ir įžvalgos galios, sek- 
sualumo ir tiesos. Be šių egzistencinių konfliktų nebūtų ir prieš- 
taravimų, kuriuos reikia įveikti, o mitas nebūtų reikalingas kaip 
loginis šių prieštaravimų įveikos mechanizmas." 

Struktūrinė analizė ne atmeta, bet suponuoja priešingą su 
mitu susijusią hipotezę: mitas turi reikšmę kaip pasakojimas apie 
kilmę. Struktūrinė analizė tiesiog slopina šią funkciją. Bet visai 
jos užgniaužti neįmanoma. Mitas apskritai nebūtų loginis opera- 
torius, jeigu jį sudarantys teiginiai nebūtų nuorodos į ribines 
situacijas. Struktūrinė analizė ne tik neišvengia šio radikalaus 
klausimo, ji iškelia jį dar radikaliau. 

Jei taip, ar negalėtume sakyti, kad struktūrinės analizės funk- 
cija yra nuvesti mus nuo paviršinės semantikos — papasakoto 
mito — į giliaja semantiką, ribinių situacijų semantiką, kuri yra 
galutinis mito „referentas“? 

Jeigu ne, esu įsitikinęs, iš struktūrinės analizės teliktų sterilus 
žaidimas, algebrinė dalyba, ir pats mitas netektų Lėvi-Strausso 
jam priskirtos funkcijos - padėti Žmogui suvokti tam tikras opo- 
zicijas ir ieškoti būdų palaipsniui jas suartinti. Atmesti šią nuo- 
rodą į egzistencines aporijas, į kurias susitelkęs mitinis mąsty- 
mas, reikštų mito teoriją paversti beprasmių žmonijos diskursų 
nekrologija. 

Jei struktūrinę analizę, priešingai, suvoksime kaip vieną, ta- 
čiau būtiną, etapą einant nuo naivios prie kritinės, nuo pavir- 
šinės prie giliosios interpretacijos, aiškinimą ir supratimą galė- 
sime priskirti dviem skirtingiems vienos hermeneutinės arkos 
etapams. 

Pasitelkę giliosios semantikos sampratą, grįžkime prie mūsų 
pradinės problemos - teksto referencijos. Dabar jau galime ivar- 
dyti tą neostensinę referenciją. Tai tam tikras pasaulis, kurį mums 
atveria gilioji teksto semantika, atradimas, smarkiai keičiantis 
tai, ką įprasta vadinti teksto prasme. 

Teksto prasmé yra ne uZ teksto, o prieSais ji. Ji yra ne tai, kas 
paslépta, o tai, kas atverta. Suprasti reikia ne pirmine diskurso 
situacija, bet tai, kas neostensine teksto referencija nukreipia i 
galimą pasaulį. Supratimas kaip niekada anksčiau atitrūkęs nuo 
autoriaus ir jo situacijos. Jis siekia apčiuopti teksto referencijos 
išskleistus pasaulio teiginius. Suprasti tekstą — tai atkartoti jo 
judėjimą nuo prasmės į nuorodą: nuo to, ką jis sako, į tai, apie 
ką kalba. Šiame procese struktūrinė analizė atlieka tarpininkės 
vaidmenį: įteisina objektyvų požiūrį į tekstą ir ištaiso subjek- 
tyvuji. Mums galutinai užkertama galimybė supratimą tapatinti 
su intuityvia pamatinės teksto intencijos pagava. Tai, ką sakėme 
apie struktūrinės analizės atskleidžiamą giliąją semantiką, kvie- 
čia teksto prasmę laikyti teksto keliamu įpareigojimu, nauju 
daiktų matymo būdu, tam tikros mąstysenos reikalavimu. 

Tai - giliosios semantikos pagimdyta referencija. Tekstas by- 
loja apie galimą pasaulį ir galimą laikyseną jame. To pasaulio 
dimensijas visiškai išskleidžia ir atveria tekstas. Rašytinei kalbai 
diskursas yra ostensinės sakytinės kalbos referencijos atitikmuo. 
Tačiau jis nesitenkina paprastu to, kas jau egzistuoja, nurodymu 
ir rodymu ir šia prasme viršija su sakytine kalba susijusios osten- 
sinės referencijos funkciją. Rodymas šiuo atveju tuo pačiu metu 
yra ir naujo buvimo būdo kūrimas. 


Išvados 


Baigdamas paskutinę esė ir kartu visą jų ciklą, norėčiau grįžti 
prie antrosios esė pabaigoje iškeltos atitolimo ir įsisavinimo 
dialektikos problemos. Ši dialektika turi egzistencinį atspalvį. 
Atitolimas iš esmės reiškė susvetimėjimą, o įsisavinimas buvo 
suvokiamas kaip „vaistas“, galintis „išgelbėti“ praeities kultū- 
rų paveldus nuo to atsiribojimo, kurį žadina didėjantis nuoto- 
lis. Absoliučiajam Hegelio pažinimui netekus galios, apykaita 
tarp nuotolio ir artumos apibrėžė interpretacijos istoriškumą. 
Tačiau sykiu iškėliau mintį apie atitolimo produktyvumą ir pa- 
siūliau kliūtį sudarantį kultūrinį nuotolį transformuoti į epis- 
temologinį instrumentą. Taigi kaip nuotolis gali būti paverstas 
produktyviu? 

Atsakymą pateikia aiškinimo ir supratimo dialektika, suda- 
ranti epistemologinę egzistencinės dialektikos plotmę. Produk- 
tyvus nuotolis, šios dialektikos požiūriu, reiškia metodologinį 
atitolimą. 

Aktyvaus metodologinio atitolimo nuostata pakankamai ryš- 
ki pagrindinėje literatūros ir biblinės kritikos kryptyje, besi- 
šliejančioje prie istorizmui priešingos srovės, kuriai nemažą įtaką 
padarė Fregės ir Husserlio darbai, bent jau pastarojo Loginiai tyri- 
nėjimai. „Istorizmo“ etiketė taikyta epistemologinei prielaidai, 

pagal kurią literatūros kūrinių ir apskritai kultūros dokumentų 
suprantamumą lemia ryšys su bendruomenės, kuri juos sukūrė 
ar kuriai jie buvo skirti, socialinėmis aplinkybėmis. Taigi paaiš- 
kinti tekstą visų pirma reiškia jį apmąstyti kaip tam tikrų socio- 
kultūrinių reikmių išraišką bei atsaką į tam tikras erdvėje ir laike 
aiškiai apibrėžtas dilemas. 

„Logizmo“ atkirtis „istorizmui“ prasidėjo nuo sąmoningo 
epistemologinės istorizmo prielaidos atmetimo. Fregei ir Hus- 
serliui „reikšmė“ (jie kalbėjo apie sakinio, o ne apie teksto reikš- 
me) nėra kieno nors sąmonėje esanti mintis. Ji yra ne psichikos 
turinys, bet idealus objektas, kurį skirtingi individai skirtingais 
atvejais geba identifikuoti ir vėl atpažinti kaip vieną ir tą patį. 
Idealumas reiškė, kad teiginio reikšmė nėra nei fizinė, nei psi- 
chinė tikrovė. Fregės žodžiais tariant, Sinn nėra Vorstellung, jei 
Vorstellung (idėja, vaizdinys) vadiname sąmonės įvykį, susijusį 
su konkretaus kalbėtojo prasmės aktualizavimu konkrečioje si- 
tuacijoje. Idealiąją teiginio plotmę konstituoja prasmės tapatu- 
mas begalinėje mentalinių aktualizacijų sekoje. 

Panašiai elgiasi Husserlis, visų intencionalių aktų turinį apra- 
šydamas kaip noeminius objektus, neredukuojamus į psichinę 
tų aktų plotme. Iš Fregés perimtą idealiosios Sinn sampratą 
Husserlis išplėtė visoms psichikos apraiškoms - ne vien logi- 
niams, bet ir suvokimo, valios bei emociniams aktams. Objekty- 
viojoje fenomenologijoje visi iki vieno intencionalūs aktai turi 
būti aprašyti noeminiu aspektu kaip koreliuojantys su atitin- 
kamu noetiniu aktu. 

Šis perversmas propozicijos aktų teorijoje turėjo rimtų pasek- 
mių hermeneutikai, kadangi ši disciplina suprantama kaip išraiš- 
kų fiksavimo rašte teorija. Po 1900 metų pats Dilthey'us nepa- 
prastai stengėsi į savąją reikšmės teoriją įtraukti idealumą, su 
kuriuo susidūrė Husserlio Loginiuose tyrinėjimuose. Vėlyvuo- 
siuose Dilthey'aus darbuose vidinis sąryšingumas (Zusammen- 
hang), darantis tekstą, meno kūrinį ar dokumentą suprantamą 
kitam asmeniui ir galimą užfiksuoti raštu, yra kažkuo panašus į 
idealumą, kuriam Frege ir Husserlis pripažino teiginio reikš- 
mės statusą. Jei gretinimas pagrįstas, tai verstehen akte mažiau 

geschichtlich ir daugiau logisch, nei teigiama garsiajame 1900 metu 
straipsnyje „Die Entstehung der Hermeneutik“". Šis svarbus 
poslinkis paveikė visą Geisteswissenschaften teoriją. 

Kai aiškinant kultūros išraiškas buvo imta vadovautis ne is- 
toriškumu, o logiškumu, panašūs pokyčiai įvyko ir literatūros 
kritikoje — tiek Amerikos, tiek ir Europos. Radikalius ankstes- 
niuosius psichologinius ir sociologinius aiškinimus pakeitė „an- 
tiistorizmo“ banga. Naujųjų aiškintojų požiūriu tekstas nebėra 
pirmiausia tam tikram skaitytojų ratui skirtas pranešimas, taigi 
jis nebėra istorinės grandinės segmentas; tai tiesiog tekstas — tam 
tikras nelaikinis objektas, tartum nutraukęs visus ryšius su isto- 
rijos tėkme. Raštas implikuoja istorinio proceso įveiką, diskurso 
perkėlimą i idealybés sferą, o tai leidžia neribotai plėsti komuni- 
kacijos sferą. 

Prisipažįstu, kad savo tyrime ir pats atsižvelgiu į šią antiis- 
torinę tendenciją ir pritariu pagrindinei jos nuostatai, apskritai 
teigiančiai reikšmės objektyvumą. 

Pirma, ji atitinka pagrindines šios studijos idėjas: paties sa- 
kytinio diskurso reikšmės objektyvumas yra esminė semanti- 
nės rašytinio diskurso autonomijos ir savaimingos literatūros 
kūrinio būties prielaida. Antra, „aiškinimo“ procedūros, taiko- 
mos daugiau ar mažiau struktūralizmo paveiktuose literatūros 
kritikoje ir bibliniuose tyrimuose, implicitiškai remiasi šiomis 
antiistorizmo nuostatomis. Aiškinimo ir supratimo ar suvo- 
kimo dialektikos fone egzistencinė atitolimo sąvoka plėtojama 
epistemologiškai. Tekstas — objektyvizuotas ir praradęs isto- 
rini matmenį - tampa būtinu tarpininku tarp rašytojo ir skai- 
tytojo. 

Aiškinimo ir supratimo dialektika ne menkiau praturtina ir 
egzistencinę įsisavinimo sampratą. Juk jos egzistencinė galia 
anaiptol nesumenkėja. „Paversti savu“ tai, kas anksčiau buvo 
„svetima“, tebėra pagrindinis visos hermeneutikos tikslas. Pas- 
kutinis interpretavimo etapas - siekis prilyginti, paversti bend- 
ralaikiu, asimiliuoti ir padaryti panašiu. Tikslas pasiekiamas, 
jei interpretacija dabartiniam skaitytojui aktualizuoja teksto 
reikšme. 

Į įsisavinimą kaip ir anksčiau reikia žiūrėti kaip į kam nors 
adresuotos reikšmės aktualizavimą. Potencialiai tekstas skirtas 
kiekvienam, mokančiam skaityti. Aktualiai jis skirtas man hic et 
nunc. Interpretaciją užbaigia įsisavinimas, kai skaitymą apvai- 
nikuoja įvykis, diskurso įvykis - įvykis dabarties akimirką. Po 
įsisavinimo interpretacija tampa įvykiu. 


Bet įsisavinimo sąvokai reikalinga kritinė atsvara, kuria tegali 
būti suvokimo samprata. Be tokio epistemologinio papildymo 
įsisavinimo sampratai gresia iškraipymas. Įmanomos kelios jo 
atmainos. 


Pirmojo iškraipymo atveju įsisavinimas suprantamas kaip grį- 
žimas prie romantinės pretenzijos į „kongenialų“ sutapimą su 
autoriaus „genijumi“. Kad atsispirtume šiam hermeneutiniam 
prietarui, pakanka prisiminti pagrindinę šios esė analizės giją. 
Kas iš tiesų tekste turi būti suprasta, taigi ir įsisavinta? 


Tai - ne autoriaus intencija, neva slypinti už teksto; ne istorinė 
situacija, bendra autoriui ir pirminei skaitytojų auditorijai; ne 
tos pirminės skaitytojų auditorijos lūkesčiai ir jausmai; ir net ne 
jos, kaip istorinio ir kultūrinio reiškinio, savivoka. Įsisavinimo 
objektas — paties teksto reikšmė, dinamiškai suvokiama kaip 
teksto atvertas minties kelias. Kitaip tariant, įsisavinti reikia ne 
ką kita, o galią atverti pasaulį, konstituojantį teksto referenciją. 
Todėl mes visiškai nutolę nuo romantinio idealo - tapatinimosi 
su svetima psichika. Jei ir susitapatiname su kuo nors, tai tik ne 
su vidiniu kito ego gyvenimu; mes atveriame galimą daiktų ma- 
tymo būdą, o tai ir yra tikroji referentinė teksto galia. 

Man regis, toks atvėrimo ir įsisavinimo ryšys yra kertinis 
hermeneutikos, kuri siektų ir įveikti istorizmo trūkumus, ir likti 
ištikima pirminei Schleiermacherio hermeneutikos intencijai, 
akmuo. 

Suprasti autorių geriau, negu jis gebėjo suprasti save - reiškia 
jo diskurse glūdinčią atvėrimo galią išskleisti už riboto jo paties 
egzistencinės situacijos horizonto. Atitolimo, atemporalizacijos 

procesas, kurį siejau su erklūrunę faze, yra fundamentali teksto 
horizonto išplėtimo prielaida. 

Šia prasme įsisavinimas visiškai nesusijęs su vieno asmens 
kreipimusi į kitą. Iš tiesų jis artimesnis tam, ką Hansas Georgas 
Gadameris vadina horizontų susiliejimu (Horizonverschmelzung): 
skaitytojo pasaulio horizontas susilieja su rašytojo pasaulio ho- 
rizontu. O teksto idealybė šiame horizontų susiliejimo procese 
yra tarpinė grandis. 

Antrojo iškraipymo atveju hermeneutikai iškeliamas užda- 
vinys suprasti pirminį teksto adresatą. Gadameris įtikinamai 
parodė, kad tai — visiškai klaidingai suvoktas tikslas. Pauliaus 
laiškai man skirti ne mažiau nei romiečiams, galatams, korin- 
tiečiams bei efeziečiams. Tik dialogo „tu“ tapatybė apibrėžia- 
ma iki diskurso. Teksto reikšmė atvira kiekvienam, mokančiam 
skaityti. Būtent reikšmės visalaikiškumas atveria tekstą nežino- 
miems skaitytojams. Taigi skaitymo istoriškumas yra šio spe- 
cifinio visalaikiškumo atsvara; tekstas, išsilaisvindamas iš auto- 
riaus ir jo situacijos, kartu išsilaisvina ir iš pirminio adresato. 
Todėl jis gali susirasti naujų skaitytojų. Skaitytojų rato išsiplė- 
timas yra pirminio įvykio virtimo prasmės universalumu pada- 
rinys. Šia prasme raštas yra paradigminis tarpininkas tarp dviejų 
žodžio įvykių: kad žodžio įvykis sukeltų naują žodžio įvykį, 
būtina įveikti įvykį prasmės universalume; tik šis universalumas 
gali paskatinti naujus kalbėjimo įvykius. 

Trečiojo iškraipymo atveju iškeliamas konkretus teksto reikš- 
mę įsisavinantis skaitytojas ir interpretacija suvaržoma šio skai- 
tytojo sugebėjimo suprasti ribotumo. Tai — visoms „egzisten- 
cinės“ hermeneutikos šakoms dažnai keltas priekaištas. Jai 
priešpriešinta Heideggerio Vorverstūndnis sąvoka ir Bultmanno 
pasiūlytoji nauja „hermeneutinio rato“ samprata. Jeigu tam, 
kad „suprastume“, turime „tikėti“, tuomet išankstinis supra- 
timas niekuo nesiskiria nuo paprasčiausios išankstinių mūsų 
nuostatų projekcijos. 

Nepasitikėjimą sustiprina angliškasis (ir prancūziškasis) 
Aneignung vertimas „įsisavinimo“ prasme: ar teksto reikšmė 
nepajungiama jį interpretuojančio subjekto galiai? Priekaištą 

galima atremti prisimenant, kad tai, ka ,,paverciame savu", 
yra ne koks nors sąmonės esinys, ne tariamai už teksto paslėpta 
kito subjekto intencija, o pasaulio projektas, buvimo pasaulyje 
moduso pasiūlymas, kurį tekstas išskleidžia priešais save ne- 
ostensinės referencijos priemonėmis. Tai, ką sakau, anaiptol 
nereiškia, kad savitą buvimo pasaulyje būdą jau susikūręs 
subjektas į tekstą a priori projektuoja savo savimone ir ja įskaito 
į tekstą; sakau, kad interpretavimas yra procesas, kuriuo naujų 
buvimo modusų - ar gyvenimo formų, jei mums yra arčiau 
širdies Wittgensteinas, o ne Heideggeris — atvėrimas subjektui 
suteikia naują sugebėjimą pažinti save. Jei teksto referencija 
yra tam tikro pasaulio projektas, ne skaitytojas turi pirmenybę 
projektuoti save. Greičiau pats tekstas pasiūlo skaitytojui naują 
buvimo būdą ir išplečia jo savęs projektavimo sugebėjimus. 

Taigi įsisavinimas jau nebėra pasisavinimo rūšis, užvaldymo 
būdas; priešingai — jis implikuoja egoistinio ir narciziško ego 
netekimo akimirka. Sis netekimo procesas yra tam tikro univer- 
salumo ir nelaikiškumo, išryškėjančių aiškinimo procedūrose, 
kūrinys. O universalumas savo ruožtu yra susijęs su atveriamąja 
teksto galia, iš esmės besiskiriančia nuo bet kokios rūšies osten- 
sinės referencijos. Tik tokia interpretacija, kuri paklūsta teksto 
valiai, seka prasmės „strėlės“ nužymėtu keliu ir siekia atitinka- 
mai mąstyti, pradeda naują savivoką. Tokios savivokos savastį, 
gimstančią iš teksto supratimo, priešpriešinčiau jos ego, reiškian- 
čiam pretenziją į pranašumą. Būtent tekstas, turintis universalią 
pasaulio atvėrimo galią, suteikia savastį ego. 

